legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 69 | 06.03.2014 | ISASI BALANZATEGI | EH Bildu | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … Berriro ere, euskaldunen hizkuntza eskubideak zanpaturik, kasu honetan, are larriagoa dena, Justizia Auzitegiaren eskutik. Auzitegiak –seguru asko, gaztelania hutsean– aldundiak lege barruan jokatu ote duen erabaki arte, Igeldok Donostiako auzotegia izaten jarraitu behar du. Jukutria hori egiten dutenen itxaropena da auzitegiaren ebazpena hurrengo udal eta foru hauteskundeen ondoren iristea, horrela, agian, aldundian aldaketak gerta litezkeelakoan. Alferrik ari zarete. Igeldo, orain ez bada, beranduxeago, baina udalerri askea izango da, herritarren gehiengoak horrela nahi badu, bederen, izan ere, anexioa bakan batzuen interes ekonomikoen, indarraren edo agintekeriaren ondorioa baita. Bada diferentziarik, Maneiro jauna, anexiotik desanexiora, inposaketetatik askatasunera, alegia? Aurkeztutako legez besteko proposamenak, Igeldoko udalerriaren nahiak zapuztu nahian, horrek ekarri digu eztabaida. Talde Mistoko legebiltzarkideak aurkeztutako legez besteko proposamen horretan, bere erretolika hanpatuarekin, errepikakorrarekin…, en fin, astunarekin, eskatzen digu Igeldoren desanexioa arbuiatzea, zeren eta ekonomikoki ez eraginkorra, politikoki desegokia, sozialki kaltegarria, legearen arabera irregularra eta formalki demokraziaren aurkakoa da. Arranopola, Maneiro jauna! | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3801 |
10 | 69 | 06.03.2014 | ISASI BALANZATEGI | EH Bildu | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Nondik atera du berorrek Igeldo ez dela ekonomikoki bideragarria? Nondik sozialki kaltegarria eta demokraziaren aurkakoa? Legebiltzarkide horri ez zaio inporta Igeldoko eta Donostiako bizilagunen egoera, herritarren ongizatea edo iritzia. Ez zaio interesatzen urteetako eskakizuna zertan den eta konpondu ote daitekeen. Gatazka, besterik ez zaio interesatzen legebiltzarkide horri. Eta guk, gatazkatik harago, askatasuna maite dugu, eta seguru gaude Igeldo udalerri askea izango dela. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3802 |
10 | 69 | 06.03.2014 | SÉMPER PASCUAL | PV-ETP | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Galdetu dut berrogei minutu ditudan zuk bezala. Akatsa izan denez... La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3803 |
10 | 69 | 06.03.2014 | SÉMPER PASCUAL | PV-ETP | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Buenas tardes a todos. Eskerrik asko, presidente andrea. Isasi jauna, egia da ez dela zure errua, ez dela zure erantzukizuna gaur gai hau Ganbera honetan eztabaidatu behar izatea (Maneiro jaunarena da), baina zu gauza batzuen erantzulea bazara, beno, esan duzun guztiarena, eta baieztapen jakin batzuena. Noski, arratsaldeko ordu hauetan hona etorri behar izatea... Osoko bilkura girotzeko ondo dago, baina osoko bilkura honetara etorri behar izatea entzutera Igeldo auzoari eta Donostiatik desanexionatzeko aukera hipotetikoari dagokionez, entzutera... beno, esan ondoren (Espainia zapaltzailea ere atera da, etab., hemen denak balio baitu, denak, antza). Baina Igeldori dagokionez, agintean Bildu duen Donostiako auzo bati dagokionez, hau esatea: "interes ekonomikoak, indarrak, inposizioak... Igeldoko auzoak historikoki izan duen askatasun-borondatea ukatzen du"… Hori izugarria da. Alegia, metropolia, Donostia, Igeldoko herritar gaixoen zapaltzaile. Jar dezagun eztabaida honetan, ongi iruditzen bazaizue, legebiltzarkideok, zentzu pixka bat, Maneiro jaunak eztabaida hau ekarri baitigu gaur. Kexu zen Maneiro jauna, ez duelako ulertzen Euzko Alderdi Jeltzaleak zergatik ez duen babesten zuk, Alderdi Sozialistak eta Alderdi Popularrak adostu dugun erdibideko zuzenketa. Nire ustez, azalpen sinplea du, eta Euzko Alderdi Jeltzalearen zenbait bozeramailek ez dute ukatu Bildu Gipuzkoan, Donostian eta Gipuzkoako beste udalerri askotan agintean izan den urte luze hauetan. Eta kontua da oreka deserosoan mugitzen dela Euzko Alderdi Jeltzalea, oreka behartuan Bilduri dagokionez, eta, hala, batzuetan gauza batzuk esaten dizkiete, oso zorrotzak dira tokatzen denean Bilduren gobernu jakinekin, baina beste batzuetan ez. Ez dute interesik Bildurekin argazkian ateratzeko, ez dute interesik zentzuaren argazkian ateratzeko, eta hala izango zen ekimen hau babestu izan balute. Eta oreka zail horretan, oreka behartu horretan, azkenean herritarrak ateratzen dira galtzen. Kasu honetan, donostiarrak, baina baita gipuzkoar guztiak ere. Hauteskunde-interes bat dago, hauteskunde-kalkulua, kalkulu politikoa, Euzko Alderdi Jeltzalearen kalkulu estrategiko eta politikoa Gipuzkoan, eta ez dio axola zer kalte sortzen dituen kalkulu alderdikoi eta interesatu horrek gipuzkoarrengan eta donostiarrengan. Eta gaurkoa horren adibide garbia da, nola Euzko Alderdi Jeltzalearen hauteskunde-kalkuluek, Gipuzkoan eta Donostian Bilduri aurka egin nahi ez izateak arazoak sortzen dizkien gipuzkoarrei, arazoak zehazki gipuzkoarrei, eta halako eztabaida bitxiak ekarri Eusko Legebiltzarrera. Beraz, ulertzen dut zuk harridura agertzea irudi erretorikotzat, baina kontua da ez gaituela harritu behar. Zer gertatzen da Donostian, gipuzkoarrak izateko zorte bikaina ez dutenei begira, eta Donostian zer gertatzen ari zaigun zuzenean ezagutzen ez dutenei buruz ari naiz? (Murmullos) Bada, kontatuko dizuet, kontatuko dizuet. 2012ko uztailean, Bilduk agertu zuen Igeldo auzoa desanexionatzeko asmoa, Igeldo auzo zapaldua Donostiako metropolitik desanexionatzekoa. 2013ko azaroaren 9an, herri-galdeketa egin zuten; Igeldoko auzotarren arteko herri-galdeketa, eta esan ziguten ez zela loteslea izango. Bada, ezin zen loteslea izan, hemezortzi urtetik beherakoek bozkatu ahal izan baitute, ez delako errolda ofizialik izan, Mendebalde modernoan ezagunak diren legedietan ez delako aurreikusten halako ezaugarriak dituen galdeketa bat egin daitekeenik Gipuzkoako Foru Aldundiak egin zuen moduan. Alegia, bestela esanda, bermerik eta zorroztasun demokratiko eta juridikorik gabe egin zen galdeketa. Eta kontakizunak aurrera jarraitzen du. Donostiako Udalean, oposizioko udal-taldeek (ez dirudien arren, Euzko Alderdi Jeltzalea oposizioan dago, baita Alderdi Sozialista eta Alderdi Popularra ere) hasieratik baztertu zituzten Gipuzkoako Foru Aldundiak aldebakarrez, eta Donostiaren irizpidearen aurka, aurrera eraman zituen asmoak. Eta udal-idazkariari eskatu zitzaion (zuek garrantzi gutxi ematen diezue irudi horri, baina, tira, azkenean hark eman behar du udaletan egiten diren ekintzen eta hartzen diren erabakien egokitasun juridikoari buruzko informazioa; ez du garrantzi handirik Bildurentzat, baina oso garrantzitsua da gainerakoentzat), udal-idazkariari eskatu zitzaion Foru Aldundiaren asmoei buruzko txostena egiteko. Eta udal-idazkariak, oso gizon gaitua izateaz gain prestakuntza juridikoa ere bai baitu, esaten du, bestela ezin zitekeenez, Gipuzkoako Foru Aldundiak Igeldo auzoaren banaketa aurrera eramateko duen asmoa, adostasunik lortu gabe, eta Donostiako hiriaren babesik izan gabe, zentzugabekeria bat ez ezik –ez du hark esaten, hau nire hamarrekoa da–, legez kontrako ekintza nabarmena ere badela. Alegia, Gipuzkoako Foru Aldundia Donostiako Udalak osoko bilkuran adierazi zuen borondatearen gainetik igarotzen da. Galdeketa egin ostean, Gipuzkoako ahaldun nagusiak, salto hirukoitz nagusi juridikoa eginez, 6/2010 Foru Dekretua baliogabetu zuen. Dekretu hark, besteak beste, Igeldo desanexionatuz gero ekonomikoki bideraezina izango zela zioen, hain zuzen. Baina hara hor, erabaki jakinen kontrol politikoaren kontuengatik, araura egokitzeko kontuengatik, Gipuzkoako Lege Aholkularitzako Batzordeak txosten gogorra egin zuen erabaki horren aurka, Gipuzkoako Foru Aldundiaren Dekretu horren aurka. Hain gogorra, ezen ez baitu dekretuaren edukia ere aztertzen, esaten baitu ezin dela 2010eko dekretua baliogabetu, hori ezin dela egin! Ongi, bada, txosten horiek guztiak izanik ere, gertaera horiek izanik ere, Donostiako Udalean eztabaida ugari izanik ere, eta udalean Donostiako herritarrak politikoki ordezkatzen dituen gehiengo garbi eta objektiboa izanik ere, hiriaren zati bat desanexionatzeari dagokionez, Lege Aholkularitza Juridikoaren txosten horiek eta arlo juridiko eta ekonomikoko adituen beste hainbat txosten izanik ere, Gipuzkoako diputatu nagusiari, Bilduko militante den eta Bilduren siglen pean diputatu nagusi denari, ez zaio hori batere axola. Ez zaio axola Donostiako Udalean adierazi zen demokrazia, ez zaio axola legea, foru-arauetan eta dagozkion legeetan adierazia ez ezik Lege Aholkularitza Juridikoaren txostenetan ere adierazia; ez zaio halako ezer axola (hain demokratak diren hauei), eta aldebakarrez adierazi zuen Igeldo herri zapalduaren independentzia, banaketa. Baina zorionez, zorionez, estatu demokratiko batean, zuzenbide-estatu batean bizi gara, zuek dakizuen moduan. Horiek horrela, Donostiako oposizioko hiru udal-taldeek (eta, zuek ez badakizue ere, Euzko Alderdi Jeltzalea ere oposizioa da Donostiak Udalean, Alderdi Sozialistarekin eta Alderdi Popularrarekin batera) mozio bat onartu zuten, zerbitzu juridikoen eskuhartzea eskatuz, eta, gainera, helegitea aurkeztu zuten EAEko Auzitegi Nagusian. Eta estatu demokratikoan eta zuzenbideestatuan bizi garenez, EAEko Auzitegi Nagusiak, logikoa denez, agindu zuen prozesu erabat xelebre hori eteteko, zeinak Bildu baitu gidari, izan Donostiako Udaleko Bildu soslaiz, izan Gipuzkoako Foru Aldundiko Bildu argi eta garbi. Eta, azkenean, legebiltzarkideok, inposizio baten aurrean gaude, hain zuzen: aldebakarreko inposizio baten aurrean, alper baten zapaltzearen aurrean; Bilduk erabat bidegabe eta arduragabe erabili ditu erakunde publikoak, eta zorroztasun juridikorik gabe. Izan ere, batek gobernuan denean, pankartatik erakundera igarotzen denean, zorua erosoagoa izateaz gainera, moketa zapaltzen baituzue, zorroztasun juridikoaren eta legalaren arabera jarduteko ardura ere badu, eta ez dute hori egin, interesatzen zaienean soilik egiten baitute hori. Eta Gipuzkoako Foru Aldundiaren kasu zehatz honetan, ez zaie interesatu hori egitea, eta, noski, ez dute egin. Ez da ez zorroztasun juridikorik ez zorroztasun demokratikorik izan. Zuei, berriro ere, oso gutxi axola izan zaizue demokrazia, ez diozuelako kasurik egin ez Gipuzkoako Batzar Nagusietan adierazitako demokraziari ez Donostiako Udalean adierazitako demokraziari. Nahi izan duzuena egin duzue aldebakarrez. Eta hori, abisu moduan, ez dago gaizki. Abisu moduan, ez dago gaizki, horrek adierazten baitu zer egiteko gai diren gizon-emakume horiek gutxieneko boterea dutenean. Ni biziki harritzen nau, gu biziki harritzen gaitu, zuek oraindik ez zaretela jabetu zuen bidaideek… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3804 |
10 | 69 | 06.03.2014 | SÉMPER PASCUAL | PV-ETP | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Amaitzen ari naiz, presidente andrea; garrantzitsuenarekin ari naiz. … Zuek oraindik ez zaretela jabetu zuen bidaide horiekin hori dela beti bidaiaren amaiera, ezinbestean. Ulertzen dut zuek hauteskunde-interesa izatea Gipuzkoan agintean izaten uzteko, Donostian gobernuan izateko, Lasarten gobernuan izateko, udal askotako gobernuan izateko. Nik ulertzen dut zuen interesa, hauteskunde-kalkulua, baina hauteskunde-kalkulu horrek gipuzkoarrei kalte egiten dienean, donostiarrei kalte egiten dienean, lasartearrei kalte egiten dienean, herritarrei kalte egiten dienean, jada ez da zuen kontu hutsa… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3805 |
10 | 69 | 06.03.2014 | SÉMPER PASCUAL | PV-ETP | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … eta gaitzespen politiko guztia merezi du, eta hori baieztatzen dut gaur hemen irmotasunez. Erantzuleak Bilduko jaun-andreak dira, baina zuek ere bazarete horren erantzule, baita Gipuzkoan egiten ari diren beste izugarrikeria ugarirenak ere. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3806 |
10 | 69 | 06.03.2014 | CORCUERA LEUNDA | SV-ES | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Bai, eskerrik asko, presidente andrea. Arratsalde on. Ongi, euskal sozialistok ekimen ugari aurkeztu ditugu gaurko mintzagaiaz, bai Donostiako Udalean, bai Gipuzkoako Batzar Nagusietan, nagusiki, gainera, azken urtean, Gipuzkoako Foru Aldundiak udalari Itsas Aurre sustapen-batzordearen idatzia bidali zionetik. Batzorde horretako presidenteak eskatzen du 2010eko martxoaren 16ko 6/2010 Foru Araua baliogabetzeko, eta Igeldo udalerritzat aitortzeko eta izendatzeko. Donostiako Udaleko udal-idazkariaren arabera, Toki Araubidearen Oinarriak arautzen dituen Legean jasotzen da udal-barrutia mugatzeko eta aldatzeko akordioak egiteko eta ekintza judizialak eta administratiboak gauzatzeko eskumenak udalaren osoko bilkurarenak dira. 2003ko martxoaren 17ko 2/2003 Foru Arauak ere, Gipuzkoako Udal Barrutiak erregulatzekoak, ezartzen du osoko bilkurari dagokiola, eta ez beste edozein udal-organori, udalak banatzeko prozesuetako prozeduran akordioak onartzea. Banaketa prozesu hau ez da garrantzirik gabeko gaia, Isasi jauna. Ezinbestean errespetatu behar da zorrotz legedia, baita ordenamendu juridikoak aurreikusten dituen prozesuak ere, jokoan dauden interes guztien zuzentasuna nahiz haiek betetzen direla bermatzeko. Eta Donostian badira traumatikoak izan ez diren banaketen esperientziak. Kontua ez da Donostiaren inperialismoa ezartzea auzo gaixoei edo inguratzen dituzten herriei. Adibide bat Astigarraga da. Prozedura erabat normalizatua izan zen, eta zorrotz bete ziren ordenamendu juridikoa eta indarrean zeuden legeak. Eta gaur Gipuzkoako 88 udalerrietako bat da Astigarraga. Horregatik esan dizut, Isasi jauna, errespetu horretatik soilik izango dutela donostiarrek, eta bereziki Igeldoko bizilagunek, beren itxaropena eta interesak egoki aztertzeko eta eskumena duten organoek lantzeko aukera, guztien eskubideekin erabat demokratikoak eta errespetuzkoak diren premisetatik abiatuz. Sozialistok beti pentsatu izan dugu Igeldoren eztabaida ezin zela ezkutuan egin; donostiarrei ezin zaie lapurtu eztabaida hori, Donostiako Udaleko Bilduk egin nahi izan duen moduan, osoko bilkura monografikoak debekatuz, gai hori lantzen zen osoko bilkuretan udal-idazkariari hitz egiten ez utziz… Eta, beraz, ausarkeria bat da, Bilduk egin nahi izan duen moduan, donostiarrok eta gipuzkoarrok demokratikoki zehaztu ditugun bizikidetza-arauen espirituari eta helburuari traizio argia egiten dioten ziurgabetasun juridikoko egoerak sortu nahi izatea. Gipuzkoako Foru Aldundiak 2010eko martxoaren 16ko 6/2010 Foru Dekretua onartu zuen, eta dekretu horrek esetsi egiten zuen Igeldo banatu eta udalerri berri bihurtzeko asmoa. Eseste hura Donostiako osoko bilkuraren erabaki batean oinarrituz egin zen garai hartan, eta ez frankismo-garaian. Oinarria zen eskatzen zen banaketan ez zegoela interes ekonomiko edo administratiboko arrazoi nabarmenik bermatzen zuenik Igeldo hobeto kudeatuko zela ekonomikoki, edo zerbitzu administratibo hobea emango zitzaiela herritarrei, eta, zehazten zuen, gainera, Igeldok ez zituela udalerria sortzeko beharrezkoak ziren 2.500 bizilagunak. Premisa hori foru-arau baten bidez zehaztu zen 2003an, aparatu politiko-administratibo berria sortzea arrazoituko zuen gutxieneko masa kritikoa izan behar zela iritzita. Igeldok 1.072 bizilagun ditu. Eta zer esan Igeldoren egoera hori Rajoyren Gobernuaren Tokiko Administrazioa Arrazionalizatzeko eta Iraunkortzeko Legera ekarriz gero; izan ere, hutsaren hurrengo bihurtzen du udalen autonomia, baina hori beste eztabaida bat da. Begira, Isasi jauna, Bilduren, Gipuzkoako Foru Aldundiaren eta Donostiako alkatearen zentzugabekeria honetako harrigarriena da azken hori saiatzea, osoko bilkura monografikoak egiteko betoaren bidez, edo, lehen esan dudan moduan, udal-idazkariari hitz egiten ez utziz, hiriko osoko bilkurak bere jarrera agertu ezin izatea lurraldearen % 16ri eta 1.072 herritarri eragiten dion banaketa bati buruz. Hori guztia iruzur batean bilduz, oposizioko udal-bozeramaileei dagokienez, tranpa eginez: "bila ditzagun akordioak, eta uko egin udalen interesak defendatzeko egoki diren jarduera prozesaletara jotzeari". Hori gertatu da, Isasi jauna, Donostiako Udalean, eta ez frankismogaraian: ez da urtebete hori gertatu dela. Ez da urtebete ere. Talde Sozialistak, Igeldoren gaia zela eta, zuzenketa bat aurkeztu zuen, eta Eusko Jaurlaritzari eskatu genion Gipuzkoako Foru Aldundiak agindutako auzoaren banaketa baztertzeko, eta proposatzen genuen, halaber, Foru Aldundiak berak foru-dekretu hori indargabetzea, Gipuzkoako Lurralde Historikoko Lege Aholkularitza Batzordearen abenduaren 13ko irizpenaren aurkakoa delako. Lege Aholkularitza Batzordearen irizpen horrek, Gipuzkoako Foru Aldundiaren kontsulta-organo goren denarenak, zioen Igeldoren bana- keta erabat ezestekoa dela, eta, beraz, ezin zela indargabetu, Foru Aldundiak nahi zuen moduan, aurreko foru-dekretua. Eta hori ez dute kontuan izan Gipuzkoako Foru Aldundiak, diputatu nagusiak eta haren gobernuak. Egia da Lege Aholkularitza Batzordearen irizpena nahitaezkoa dela, baina ez loteslea, baina Foru Aldundiko aholkularitza juridikoko organo gorenak diputatu nagusiari esaten badio Igeldo ezin dela banatu, eta hark ez badio kasu egiten, eta banatzea adosten badu, ikuspegi juridikotik egoera zailagoan jartzen du bere burua eta Foru Aldundia, erakunde moduan. Eta gainera, ezagutzen baditu, ezagutzen baitzituen, Donostiako Udalaren teknikari nagusiek (udalidazkariak, finantza-zuzendariak eta aholkularitza juridikoaren buruak) egin zituzten txosten teknikoak, ekonomikoak eta juridikoak, eta txosten horiek ezagututa ere bere jarrerari eusten badio (segi eta segi, nik nire dekretuarekin jarraitzen dut, gertatzen dena gertatzen dela), bada, tira, diputatu nagusiaren eta Bilduren beraren jarduera politikoak, onartezinak ez ezik, gaitzesgarriak ere dira. Igeldo banatzeko prozesua aldebakarrez eraman du aurrera Gipuzkoako Bilduk, interes politiko eta alderdikoi hutsagatik, eta, horretarako, edozein gobernu demokratikoren jarduera-printzipio oinarrizkoenak urratu ditu, hala nola interes orokorra zaintzea, ordenamendu juridikoa zintzo betetzea eta erakunde politikoetan demokratikoki hartutako erabakiak errespetatzea. Eta Bildu gatazka etengabearen esperimentuak egiteko laborategi bihurtzen ari da Gipuzkoa eta hiriburua. Zabor-gerra hor dugu, orain Eskozia bezalakoa izatearekin gerran gaude, gerran gaude bidesariekin... Eta Bilduri bururatzen zaion gauza bakoitzarekin, erakundeetan egin behar dena egin beharrean, alegia, krisi madarikatu honetatik ateratzeko lan egin beharrean, bada, egunez egun erakusten ari zarete Bildutik kudeaketan oso bistakoa den arduragabekeriarako eta gaitasunik ezerako bide zoroa. Bada Bilduk 2011tik galdu duen zerbait, 2011ko ekainetik, eta da jada ezin duela sorpresa baliatu. Jada edozer espero dugu Gipuzkoan Bilduren aldetik, Isasi jauna, edozer, eta lortua du gainerako alderdiak edozertarako prest egotea. Nik espero du Bilduk eraman gaituen prozedura judizialen bide horrek eta haren egiazko jarduerek gu guztioi pentsaraztea azkenean arrazoia nagusituko dela. Igeldoko auzokideen eta Donostiako gainerako hamasei auzoetako biztanleen artean harremanformula onena bilatzera bideratu behar da arreta. Espero dut, egiaz, inoiz iristea zentzuna, baina egin duten bideak asko zailtzen ditu gauzak. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3807 |
10 | 69 | 06.03.2014 | ARRIZABALAGA OLAIZOLA | EA-NV | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Beno, arratsalde on. Erlojuarekin nahiko zaila izaten da denbora kontrolatzea, eta gabe… A, bai, bai, badaukagu! Gaurko gaia lantzen ari naizela (Igeldokoa, alegia), nonbait irakurri dut –kakotx artean– "edozein adostasun ona da" esaldia. Deigarri egin zait esaldi hori Donostiako alkatearen ahotan, alde batetik, neuri edozein adostasun ez zaidalako definizioz oso ona iruditzen, ezta pentsatu ere, baina, batez ere, Izagirreren ahotan jartzen zuelako esaldia albiste agentzia batek, Igeldorekin gertatu den guzti-guztian zerbait egon ez bada, inondik inora, Izagirreren eta bere talde politiko osoaren aldetik adostasunerako borondatea ez delako egon. Justu, kontrakoa. Ezker Abertzaleak badu berezko joera bat, zenbait gaitan erdiko kaletik jotzekoa, inoren beharrik gabe, bestearekiko –izan hau pertsona, talde, alderdi politiko zein erakunde– begirunerik azaldu gabe, legeek, arauek, dekretuek, espedienteek, dena delakoek ezar ditzaketen mugak eta trabak aintzakotzat hartu gabe. Komeni ez zaizkionean, behintzat; jakina, komeni baldin bazaizkio, orduan bai. Lortu denaren edo gutxienez lorpenerako ahalegina egin denaren itxurasalmenta egin eta hortik aurrera "Hor konpon, Mari Anton!". Ezker Abertzalea ona da erdiko kaletik jotzen eta alboetara gutxi begiratzen. Ez daukala gehiengorik? Zein dira, bada, gainontzekoak norbera baldintzatzeko? Zerbitzu juridikoek kontrakoa esaten dutela? Bada, kasurik egin ez txostenei. Prozedurek bere martxa behar dutela? Izorra daitezela prozedurak. Gauza asko gertatu da Igeldoko desanexioaren inguruan, baina bat ez da inoiz eman Bilduren aldetik, ez aldundian, ez Donostiako Udaletxean, ez inon: elkarrizketarako eta adostasunerako asmorik, nahiz eta gero Donostiako alkateak gertatutako guzti horretan berak zerikusirik izan ez balu bezala aurkeztu bere burua Donostiaren aldeko Donostiako alkate petopeto modura. Atzo bertan izan zen Gipuzkoako Batzar Nagusietan, bandera espainolaren inposizioa dela-eta, ezta- baida. Horrek burura ekarri dit nola orain urte batzuk, Markel Olano ahaldun nagusi zela, oraingo honen aurreko sententzia jaso zuenean inposizioa salatzeko Foru Aldundiak ekitaldi bat antolatu zuen plaka bat ezarriz Gipuzkoako plazan. Ikurrina –batzuk, behintzat–, ikurrina bizkar gainean hartuta han ginela, jende artean zebiltzan Itsas Aurrekoak Igeldoren desanexioaren asmoaren aldeko lekukotasuna ematen eta paperak banatzen ikusi genituen. Itsas Aurrekoen artean Juan Karlos Izagirre, orain Donostiako alkate, metropoliko –nolabait esateko– alkate. "Txirrita" baten mingain zorrotzak bertsoak botako lituzke, beharbada, guzti honen inguruan. Eta "Txirrita" aipatu dudala, ezizena Hernaniko baserritik hartu zuen "Txirritak", baina jaio, Lujambio, Ereñotzun jaio zen, Hernani udalerriko auzoan. Hain zuzen, Ereñotzuk ere badu guzti honetan, "Txirrita"ren sorlekua izateaz aparte, jakina, bere lekua: 2010eko urrian egunkari baten kronikak izenburu hau zuen: "Ereñotzu se convierte en la primera entidad local menor de Gipuzkoa". Kronika laburra bezain interesantea, orduan aldundiko bozeramaile zen gaur egun Donostiako zinegotzi Eneko Goiak Ereñotzuko toki entitate txikiaren eraketaren berri ematen zuen, gestoraren eraketa, zein izango ziren entitatearen eskumenak eta abarrak azalduz. Bukaeran, honela zioen kronikak: "Goia ha explicado que existen otros enclaves en Gipuzkoa que podrían acogerse a esta figura, como Itziar en Deba o Igeldo en San Sebastián, aunque en este caso el ayuntamiento, que es el que tiene que cursar la solicitud, se opone". 2010ean aldundian EAJ zegoen, Donostiako alkatetzan Alderdi Sozialista, ahaztu gabe Aralar eta Alternatibarekin gobernu koalizioan eta Hernaniko Udalean ezker abertzalea, ANVren izenean, Marian Beitialarrangoitia bera alkate izanik. Honela zioen Beitialarrangoitia alkateak aldizkari batean: "Ereñotzu auzoak udal autonomia izateko proiektua aurkeztu du, eta hori bertako auzokideen, herritarren eta udalaren artean eztabaidatu beharko dugu". Eta bis bat egingo dut. Honela zioen Beitialarrangoitiak: "Ereñotzu auzoak udal autonomia izateko proiektua aurkeztu du, eta hori bertako auzokideen, herritarren eta udalaren artean eztabaidatu beharko dugu". Beraz, Ereñotzuren kasuan ezker abertzalearentzat bazegoen toki entitate txikiaren formularen bitarteko irtenbiderik, Itziarren kasuan bezala eta, batez ere, Ereñotzuren kasuan Hernaniko Udalak, bere alkatearen hitzetan, bazuen zer esanik, herriak berak ez ezik, Igeldoko kasuan Donostiak izan ez duen aukera. Ez, behintzat, udal batzarraren gehiengoak, udal gobernua berriz itsuarena egiten ibili den bitartean eta aldundiko antzokiko banbalinen atzean beste antzez- pen bat gauzatzen zen bitartean. Gipuzkoako eta Donostiako EAJk hasiera-hasieratik defendatu izan du Igeldorentzat irtenbide modura toki entitate txikiaren formula. Jakina da igeldotarrek izaera berezia dutela, eta nabaria da ez daudela eroso Donostiako Udalarekin dituzten harremanetan. Tira, igeldotar bat salbuetsi egin beharko dugu baieztapen honetatik, akaso Donostiako alkatea bera. 1999an EAJk Donostiako Udalean egin zuen proposamena, eta orduan bai Alderdi Sozialista, bai EA, alde atera ziren. Juan Karlos Izagirre zen 1999an Itsas Aurreko bozeramaile, eta honela zioen: "Aunque no satisface plenamente nuestras aspiraciones, hemos recibido con agrado la propuesta". Baina Odón Elorza alkateak konponbiderako asmoa usteltzen utzi zuen. Hau da, Alderdi Sozialistak eta baita Aralar eta Ezker Batuak, gero Alternatiba bilakatu zenak berak ere osatutako udal gobernuak ez zuen ahaleginik txikiena egin Igeldok, toki entitate txikiaren eskutik, igeldotarrekin adostutako autonomia maila bat izan zezan. 2011n Bildu iritsi zen udaletxera hauteskundeak irabazi ondoren, Sémper jauna, hauteskundeak irabazi ondoren diot berriz, eta aurreneko minututik Alderdi Jeltzaleak bere asmoa azaldu zion Bilduri, behingoz, auziari helduz irtenbide adostu eta egoki bat lantzekoa, Hernaniko Ereñotzun bezala toki entitate txikiaren bitartez izan zitekeena. Horretaz hitz egin beharra zegoela adierazi genien, gai hori lantzeko prest geundela. Baina behin baino gehiagotan gaia atera bada ere, ez alkateak, ez bere gobernuko beste inork ez du Igeldo aitatu ere egin ezker abertzaleak foru aldunditik kasu honetan alde bakarreko bideari ekin dion arte. Beraz, Izagirreren "Edozein adostasun ona da" baieztapen hori dezente faltsua geratzen da, gauzak isilpean, iruzur eginez, atzetik muturreraino eraman eta gero dezente faltsua delako adostasunetarako deia egitea. Hitz gutxitan kontatu ahal daiteke zer gertatu den. Itsas Aurrek aspalditik du Igeldo Donostiatik bereizteko asmoa. 2010ean foru-dekretu batek ukatu egin zion, besteak beste, bideragarritasun ekonomiko ezagatik. Itsas Aurrek helegitea ezarri zuen. Donostiako Udala pertsonatu zen demandatu gisa aldundiarekin batera. Orain gutxi, sententzia hurreratzen ari zela eta, ja Itsas Aurre foru aldundi honekin harreman estuetan zebilela eta Donostiako alkatea isilik izanik –gutxienez publikoki, barruan auskalo–, badaezpada ere, suspentsioa, etenaldia eskatu zuen, etenaldia emateko Donostiako alkateak ez daukan berezko ahalmenik; be- raz, udalbatzak, osoko bilkurak etenaldi hori bere horretan baliogabetzeko eskatu zuen eta jarduteko agindua eman prozeduran, nahiz eta bitarte horretan foru aldundiak dekretu berri bat eman duelako, azkenean auzitegiak bertan behera utzi zuen prozedura. Uda aurretik aldundiak adierazi zuen herri kontsulta bat egiteko asmoa, behin eta berriz azpimarratu zuen herri kontsulta hura ez zela loteslea izango, kontsulta ez zela izango loteslea eta Donostiako udalbatzarraren gehiengoaren iritzia ere ez zela izango loteslea gaineratu zuen aldundiak. Eta azkenean gertatu dena da kontsulta loteslea izan dela, baina Donostiako Udalbatzarraren iritzia ez. Herri kontsultan, Igeldo herria izateari buruzko iritzia soilik eskatzen zen, bai edo ez, beste aukerarik eman gabe, eta baiezkoa aurrera atera zen. Bai foru aldundiko, bai udaleko zerbitzu juridikoek, esan den bezala, ezezko txostenak eman dizkiote foru arau edo dekretu berri honi, eta Donostiako Udalbatzako gehiengo batek helegitea ezarri du horren kontra, gu tarteko, hau da, Euzko Alderdi Jeltzaleko udal taldea tarteko. Guretzat, auzitegiena ez da izan gustuko bidea, baina Bilduren jarrerak, ezker abertzalearen itxikeriak eta azpijokoek, zoritxarrez, ez dute beste ezertarako zirrikiturik utzi, eta orain Igeldoko auzia auziperatuta dago, ikuskizun da zer gertatuko ote den eta etorkizunerako zein bide geratzen ote zaion Igeldori, aipatu den Rajoyren lege berri hori ere tarteko dela. Hori bai, ezker abertzaleak ahaleginak egin dituela saltzen saiatu da beti bezala, kasu honetan diru publikoz ordaindutako propaganda eginez balizko porrotak beti ere beste edozeinen lepotik zintzilikatu ahal izango dituztelakoan, saiakera honetan ere bereziki iaioa izan baita beti ezker abertzalea. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3808 |
10 | 69 | 06.03.2014 | MANEIRO LABAYEN | Mixto-UPyD | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Bai, eskerrik asko, presidente andrea. Iruditu zait bozeramaileren batek garrantzia kendu nahi izan diola gai honi, eta ez da garrantzi gutxiko kontua, inola ere ez. Ez da, halaber, nolabait esatearren, udal-gaia. Harago doa. Azken batean, gobernuez ari gara, zehazki Donostiako gobernuaz eta Gipuzkoako gobernuaz, erabaki baitute legeak urratzea, eta demokraziaren aurka eginez, herritarren aurkako erabakiak hartzea. Horregatik da garrantzitsua eta horregatik zen garrantzitsua Legebiltzar hau Bilduk etengabe legea, indarrean den araudia urratzeko duen jarrera horren aurka agertzea, eta historian egin izan dituen gauzen aurka, eta funtsean da demokraziaren aurkako jarrera izatea. Beraz, Bilduk beti bezala jardun du, demokraziaren aurka, ez baititu ulertzen demokraziaren printzipio oinarrizkoenak, eta horregatik nahi genuen guk Legebiltzarrak, talde demokratikoak, batzea Bilduri esateko, udal-gobernuari esateko, Gipuzkoako gobernuari esateko, horrela ezin dela inolaz ere. Gure ustez, hori da, ziur asko, ustelkeriarik handienetakoa: legea etengabe urratzea, hala jokatzea eta herritarren aurkako erabakiak hartzea. Hori da, ziur asko, ustelkeriarik handienetakoa. Sémperrek galdetzen zidan, bada, ulertzen nuen Euzko Alderdi Jeltzalearen jarrera. Noski, ongi ulertzen dut Euzko Alderdi Jeltzalearen jarrera. Ongi ulertzen dut. Eta Euzko Alderdi Jeltzalearen jarrera ez da hauteskunde-arrazoietan soilik oinarritzen, horietan ere oinarritzen den arren; izan ere, askoz harago doa. Igeldok eta Bilduk adierazteak Igeldok erabakitzeko eskubidea duela euskal abertzaleen kontraesan eta gezur guztiak nabarmentzen ditu. Aurrerantzean, Euzko Alderdi Jeltzaleak erabakitzeko eskubidea aldarrikatzen duenean, hau galdetu diezaiokegu: "Eta Igeldon zer? Eta Igeldon, zergatik ez?". Eta zer esan du Euzko Alderdi Jeltzaleak Igeldok independentzia lortzeko aukerari buruz? Zer esan du Euzko Alderdi Jeltzaleak? Ez direla errespetatu zehaztuta dauden prozedurak eta indarrean den legedia; hain zuzen, guk etengabe esaten dieguna Euskadin inposatu nahi duten erabakitzeko eskubideari dagokionez. Horregatik da haiek deseroso jartzen dituen eztabaida, ispiluaren aurrean jartzen baititu, kontraesana nabarmentzen baitu, eta euskal abertzaleen iruzur eta gezur guztiak nabarmentzen baititu. Horregatik ez dute negoziatu nahi izan, deseroso jartzen baititu gaiak, eta nahiago baitute distantzia hartu. Baina ez dira hauteskunde-arrazoi hutsak, askoz harago doa. Bilduk erabakitzeko eskubidearen gaia jartzen baitie aurrean, eta Euzko Alderdi Jeltzaleak esaten du, hain zuzen, hemen erabakitzeko eskubidea ezin dela gauzatu. Ezin dela gauzatu, indarrean den legedia eta zehaztutako prozedurak bete behar baitira, eta hori da, hain zuzen, guk gainerako taldeekin defendatzen duguna. Beraz, arrazoi ugari daude. Arrazoi juridikoak, lege-arrazoiak izango dira, agian, garrantzitsuenak, baina beste batzuk ere jarri nahi izan ditugu mahai gainean. Herritar guztiei zerbitzu publiko onenak ematean datza. Horrek berdin dio Bilduri, baina guri ez. Herritarrek ahalik eta zerbitzu publiko onenak jaso nahi dituzte, eta bistakoa da udalerri txikiak, biztanle gutxiko udalerriak ez direla gai behar besteko eraginkortasuna izateko. Horregatik ditugu ditugun foruarauak lurralde historikoetako bakoitzean, eta esaten dute mila biztanleko udalerriak ez direla eraginkorrak izango. Hain zuzen, kontrako bidea egin behar da zehazki; ez neurri txikiko udalerriak ugaritzea, baizik eta kontrakoa, hain zuzen, Europako beste herrialde batzuetan egin dena. Udalak batzera jo behar da, baliabide publikoak ongi kudeatzeko gaitasuna izango duten eta zerbitzu onenak eman ahal izango dituzten entitate sendoak izatera. Hori ere argudio garrantzitsua da. Toki entitateak ugaritzea astakeria da, eta hori defendatzeko nortasunera edo historiara jotzea, ergelkeria ikaragarria, hain ohikoa Bilduren jarreretan. Bada, amaitzeko, eta guk igeldotarrak errespetatzen ditugun arren, esaten dugu pedagogia politiko eta demokratikoa egin behar dela. Eta esan behar dugu legea bete ez ezik, zerbitzu publiko onenak ere eman behar zaizkiela herritarrei. Horregatik ez da jo behar banaketetara, udalerri berrietara, baizik eta udalerriak batzera. Bilduk herritarrak erabiltzen ditu bere eldarnio abertzale zaharkituen alde egiteko. Izugarrizko nagusikeria egin du. Bilduren betiko politika da, epe laburrekoa, legez kanpokoa, demokraziaren aurkakoa eta inposizioarena, eta gai honetan ere hala erakutsi dute. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3809 |
10 | 69 | 06.03.2014 | MANEIRO LABAYEN | Mixto-UPyD | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … donostiarren aurkakoak, gipuzkoarren aurkako erabakiak hartzen ditu, zentzuaren kontrakoak, bere interes alderdikoien alde, eta nork daki ez ote diren haien hirigintzainteresen alde. Ekimen hori… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3810 |
10 | 69 | 06.03.2014 | MANEIRO LABAYEN | Mixto-UPyD | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … no va a salir. Espero dugu lehenbailehen onartzea ziur asko garrantzitsuagoa izango den ekimena, eta da Batzar Nagusietan eta Donostiako Udalean ordezkaritza duten alderdiek adostea jaun-andre horiek gobernutik kanporatzea. Ez baita… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3811 |
10 | 69 | 06.03.2014 | MANEIRO LABAYEN | Mixto-UPyD | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … ez baita ustelkeria handiagorik legea urratzea baino… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3812 |
10 | 69 | 06.03.2014 | MANEIRO LABAYEN | Mixto-UPyD | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … eta herritarren aurkako erabakiak hartzea baino. Eskerrik asko, presidente andrea, zure eskuzabaltasun handiagatik. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3813 |
10 | 69 | 06.03.2014 | ISASI BALANZATEGI | EH Bildu | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Legebiltzarreko presidente andrea. Ea argitasunak laguntzen duen kasu honetan. "Eperraren hegaldia laburra da", Maneiro jauna, eta gehienetan alferrikakoa ere. Egia esan, nik ez dut ulertzen Mahaiak nola onartzen duen horrelako gairik ekartzea osoko bilkurara eta kontratazio publikoetako hezkuntza baldintzena batzordera bidaltzen duen, baina, beno, demagun ondo dagoela eta erro sakoneko gaia ekarri duela Maneiro jaunak Legebiltzar honetara. (Akats elektrikoa gertatu da. Barreak) Hara! Argi dago ez daukadala argia nire alde. Hala ere, jarraituko dut, ea azaltzen dudan hemen legitimotasuna eta legearen… Demokraziaren ikuspegitik ulertzen ez dudana da… Ibili naiz Eustaten web gunean eta orrialde batean agertzen dira gertatutako desanexioak eta anexioak azken urteotan. Beno, lehen aipatu dut faxismo garaian, alegia, Aieteko txikiak gobernatzen zuenean, urte horietan 50 anexio baino gehiago gertatu izan zirela. Ez dut ulertzen, ez dut ulertzen bere burua demokratatzat duen…, es que Aieteko txikia aipatu eta argia joan, bat. (Barreak) Nik ez dut ulertzen nola den posible diktadura faxista batean hartutako erabakiak…, nola ez ziren utzi bertan behera demokrazia berreskuratu bezain pronto. Ez dut ulertzen nola izan daitekeen balio juridikoa izateak urte haietan egindako anexio guztiek. Es que automatikoa izan behar zen, demokraziaz hitz egiten baldin badugu. Ze beste batzuen…, hemen delirioak, Igeldon esperimentu bat egiten ari garela eta… Egitekotan, Nafarroan egingo dugu, Etxarri-Aranatzen, baina ez Igeldon. Igeldon herritarren nahia, ondo ala gaizki, beste kontu bat da, baina herritarren aspaldiko nahia betetzen ari gara. Ondo ala gaizki, baina horretan, hori da gure saiakera. Beraz, demokraziaz hitz egiterakoan, nik uste dut kontuan hartu behar dela garai hartan hartutako erabakia balio juridiko gaur egun izateak, lehen esaten nuenean lorratzak, horretaz ari nintzen. Nola da posible faxistek erabakitakoa gaur egun indar juridiko- politikorik izatea? Hori ez da galdetzekoa? Bada, hori da gertatzen dena. Eta, Sémper jauna, liberal batek ez dakit zer egiten duen…, ez naiz sartuko horretan, baina diskurtsoz aldatu. Badituzu liberalen erreferentzia historikoak, askoz ere erretorika jantziagoa; zoldaz betetako erretorika daukazu. Aldatu behar duzu, hartu liberalena. Baina hori bai, faxismo garaitik aurreko liberal haienak, zeren eta haren ondoren liberalak, nik uste dut zure tankerakoak direla, eta ez da eredu oso argia. Hemen eztabaidan dagoena ez da Maneiro jaunak esaten duena, beste kontu bat da. Egoera, zertan den egoera, benetan. Auzitegian dagoela. Bilduk zerbait inposatu du? Ez, auzitegian dago. Ez dakit zer gertatuko den auzitegian. Autoa, horrek bere bidea egingo du. Nik esan dut eta esaten dut jukutria bat izan dela, hau da, luzamendutan ibili, zeren eta Gipuzkoako Foru Aldundiak hartutako erabakia guztiz legezkoa da, eta guztiz demokratikoa. Akatsak gora-behera, baina hori ez da zalantzan jartzen. Talka bat izan daiteke; eta bestela, autoa irakurri. Nik erdaraz irakurri dut, euskaraz ukatu egin didatelako. Erdaraz –eta erdaraz, nahiko ondo irakurtzen dut– argi dago hor etena dagoela 6/2010 Dekretua bertan behera utzi zutelako, eta ikusi edo aztertu behar da hori legezkoa ote zen ala ez. Hori da auzia. Hortik aurrera ikusiko dugu, baina sakoneko gaira iritsita. Lehen, hemen aipatu da Ereñotzuren kasua. Ereñotzuren kasuan desanexioa edo independentzia ez dute sekula santan eskatu, eta hemen dago aipatu den garai hartako Hernaniko alkate andrea, eta 2006. urtean –oker ez banaiz– aldundian Aralarreko kideek eskatu zuten Itziar eta Igeldoren desanexioa. Hemen kontuan dagoena da, geroari begira, Igeldoren auzia konpondu egin behar dela, eta konpontzeko, lehen esan dut eta intsistentziaz, eta nik uste dut Alderdi Jeltzalekoek hori ere badakitela, orain ez bada, bihar-etzi Igeldo udalerri izango da. Eta nahi hori hor dago, eta hemen ikusi dugu eta askok ezagutzen ditugu desanexionatutako udalerriak. Guk gure zuzenketari eutsi egingo diogu. Iruditzen zaigu Maneiro jaunak engainatu dituela sozialis- tak. Ez du zentzurik horrelako proposamena gaur egun Ganbera honetan eztabaidatzeak. Ez du zentzurik, ez bada…, zeren eta, klaro, gauza da fusioa historikoki begiratzea, irakurtzea, Maneiro jauna. Bai, anexioak gertatzen ziren 40 urte horietan… | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3814 |
10 | 69 | 06.03.2014 | ISASI BALANZATEGI | EH Bildu | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Bai, amaituko dut, mahaiburu andrea. Bakarrik guk ezezko botoa emango diegu proposatutako erdibidekoari eta Alderdi Jeltzalearen zuzenketari, eta geureari eutsi egingo diogu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3815 |
10 | 69 | 06.03.2014 | SÉMPER PASCUAL | PV-ETP | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Eskerrik asko, presidente andrea. Esan du Isasi jaunak ez duela ulertzen nola onartu duen mahaiak eztabaida hau Ganberara iristea. Beno, galdera hori egiten dugu askok beste gai askorekin. Ongi etorri sorpresen klubera, Isasi jauna. Dena den, zuk argi hitz egin duzu. Begira, nire ustez, gai honetan argitasunak ez du ahalegin handirik eskatzen, funtsean bi giltzarri daudelako ikusteko Igeldoren kontua zentzugabea dela. Izan ere, hemen kontua ez da frogatzea nork errespetatzen dituen gehiago edo gutxiago leku jakin bateko herritarrak, kasu honetan Igeldokoak. Ziurtatzen dizut zuk zentzugabekeria bat defendatzeagatik ez duzula igeldotarren borondatea gehiago errespetatzen nik zureaz bestelako iritzi bat izanda errespetatzen dudana baino. Demokrazian eta zuzenbide-estatu batean gauzak emaitza nabariekin neurtzen dira, ez zuk etengabe aipatzen dituzun emaitza ukiezinekin. Eta, kasu honetan, birekin neurtzen dira funtsean: batetik, interes orokorrarekin, eta horrek badu zehaztapena (interes ekonomikoak, interes sozialak, ziur asko baita faktore historikoak ere…), eta, bestetik, erabakiak legera doitzearekin. Eta kasu honetan, urratu egin dira bi faktore horiek. Urratu egin dira Bilduren gobernuaren aldetik. Batetik, Donostiako Udalean, berriro diot, soslaiz jarri baita, beti soslaiz, interesari jarraikiz, baina txanda iritsi denean, Igeldoren banaketa babestu du. Bestetik, Gipuzkoako Foru Aldundian, arduragabe, nahita arduragabe eta interes bati jarraikiz, bizkarra eman dio donostiarren gehiengoak udaleko osoko bilkuraren bidez adierazi duen borondateari; gaur gaurkoz, asanbladen gainetik, osoko bilkura Donostiako hiriaren herritarren ordezkaritza da. Donostia kontuan izan gabe, metropoli zapaltzailea kontuan izan gabe, Gipuzkoako diputatu nagusiak agindu du, frankismoko garai onenetan bezala, aldebakarrez, Igeldoren independentzia, zuk aipatzen zenuen diktadore txikia antzeratuz; ez zaudete harengandik hain urrun, ez formetan, ez ideologikoki. Muturrak, bandera urdin edo gorriak dituztela esaten badute ere, gauza batek batzen ditu azkenean, eta da legeak eta herritarren borondatea ez errespetatzea, eta hori erakutsi du Bilduk erabaki honekin. Eta, noski, azkenean, Maneiro jauna, Euzko Alderdi Jeltzaleak erabaki batzuk zergatik hartzen dituen aztertzen aritu gaitezke, baina ez da beharrezkoa exegetaren papera hartzea. Nahikoa da zer esaten diguten entzutea; ez da beharrezkoa zer nahi duten interpretatzea. Izan ere, esaten dute, eta esan dute. Egia da Igeldoren kasua bereziki korapilatsua eta zaila dela, oso gai konplexu bat ukitzen baitu; ez dute aurkitzen gai horretarako formula, baina, egiaz, oso deserosoa egiten zaio Euzko Alderdi Jeltzaleari, biziki deserosoa Bilduri oposizioa egitea. Askoz erosoagoa zaio agindu dezaten uztea, adibidez Lasarten, edo Donostian, edo Gipuzkoan, eta ez erabiltzea zuzenbide-estatuaren tresnak, beste leku batzuetan erabiltzen dituztenak; hau da, gehiengoa osatzen dutenen zentsura-mozioa, ez dezaten gobernatu gehiengorik ez dutenek. Izan ere, uste dute horrek kalte egin diezaiekeela hauteskundeetan. Hauteskundeetan kalte egin badiezaieke, ez dute egiten. Baina nor ateratzen dira galtzen ekuazio horretan, Maneiro jauna? Donostiako eta Gipuzkoako herritarrak. Galtzen ateratzen dira Euzko Alderdi Jeltzaleak ez duelako Bildurekin lehiatu nahi. Eta zuek (ez dakit zenbat denbora geratzen zaidan, presidente andrea, baina bukatzen ari naiz) politikan biziki garrantzitsua den zerbait lortu duzue –nik uste dut onartu egin behar dela, eta nik onartuko du behar bestetan–, eta da Euzko Alderdi Jeltzalea etengabe baldintzatzea; etengabe zuei begira egotea begizeharka, kezkatuago zuen erantzunagatik, erabaki batzuei buruz zuek duzuen iritziarengatik, beste batzuen iritziengatik baino. Eta onartu behar da hori lortu duzuela, Isasi jauna. Eta horren froga ez dira osoko bilkura honetan askotan izaten diren eztabaidak soilik, baizik eta Donostiako Udalaren adibide zehatza. Izan ere, gauza bat esango dizut. Egia da, Gipuzkoa eta Donostia probak egiteko lekuak izan dira, eta ziur asko Euzko Alderdi Jeltzaleak inoiz ez zuen onartuko Bilbon gertatzea Donostian gertatzen ari dena, hori egia da. Eta Donostia probak egiteko lekutzat erabiltzen ari dira, han ez baitie axola izan donostiarrei kalte egitea, zuei aurre ez egitearren. Hori egia da. Ez die axola izan gipuzkoarrak kaltetzea zuei aurre ez egitearren, hori egia da. Eta Bilbon, Bizkaian, ez zuten inoiz onartuko. Zuek inoiz ez zenuten Bilbon gobernatuko, zentsura-mozio bat izango baitzen zuek Bilbon ez gobernatzeko; eta Donostia probak egiteko lekutzat erabili da, zuei izua baitizuete Gipuzkoan, egia da. Euzko Alderdi Jeltzaleak beldurra dizue zuei Gipuzkoan, hauteskunde-beldurra, beldur politikoa, eta Euzko Alderdi Jeltzaleak egiten dituen urrats guztiak, Gipuzkoan ez ezik, Euskadi osoan ere, zuei kalterik ez egitera bideratuko dira. Baina azkenean arazoa da, ekuazioaren deribatua –Egibar jauna, ez dakizu zeinen pozgarri zaidan mintzaldi honek irribarrea piztea–, arazoa da, eta oso serioa, hauteskunde-interes hori eta Euzko Alderdi Jeltzalearen hauteskunde-estrategia hori… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3816 |
10 | 69 | 06.03.2014 | SÉMPER PASCUAL | PV-ETP | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … azkenean gipuzkoar sufrituak ateratzen gara galtzen. Inork ez digu bermatzen biharko egunean euskaldun guztiak ez direla galtzen aterako, Euzko Alderdi Jeltzalearen jarrera hori dela eta. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3817 |
10 | 69 | 06.03.2014 | CORCUERA LEUNDA | SV-ES | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | Eskerrik asko, presidente andrea. Ikus dezagun, Gipuzkoako Foru Aldundiak Igeldo Donostiatik banatzeko hartutako erabakia, Isasi jauna, hitz itsusi bati dagokio, baina ez da hobeto deskribatzen duenik: nagusikeria bat da, eta jakinaren gainean, maltzurkeriaz eta aldebakarrez egin da. Eta zuk esan duzu ez dakizula zergatik dagoen gai hau zalantzan aspalditik, Bilduk ez duelako ezer inposatzen. Noski, orduan terminoren bat nahasten ari gara agian, gutxiengoa duten bi gobernuk aurkakoa irizten zioten bi parlamenturen aurrean, Gipuzkoako Foru Aldundiaren osoko bilkuraren eta Donostiako Udalaren osoko bilkuraren aurrean onartu dutenari inposizio ez esatea… Noski, bi iritzi horiek kontuan ez izatea, eta nahi dena egitea, baina, hori ez bada inposizioa, zer da? Ikus dezagun, Bilduk Gipuzkoan jokatzen du herri-subiranotasuna bere ondare balitz bezala, eta, beraz, demokraziaren arauak betetzen dira Gipuzkoan eta Donostian baldin eta arau horiek helburu batera eramaten badute. Bestela, Bilduren gomendioa da denaz paso egitea, erakundeak eta legeak gutxiestea (hain zuzen, paper-sorta esaten die Gipuzkoako diputatu nagusiak foru-arauei)… Bada, paper-sortak, foruarauak kontuan ez izatea, eta zentzua gainerako alderdi politikoek jarri behar izatea, eta gaiak epaitegietara eraman beste aukerarik ez izatea. Noski, hala gabiltza 2011tik! Eta geratu gabe gainera, bata bestearen atzetik! Eta hau diru publikoa da, gipuzkoarrek eta donostiarrek gastatzen dutena. Epaitegietara jotzen dugun aldiro, ez da doan ateratzen! Eta ez politikan soilik: hau ez da doan ateratzen ezta ekonomikoki ere. Eta jada badaramatzagu... Zaborren inposatze ezarekin; luzerako doa hori, noski, luzerako. Inposatze ezaren kontua, eta hemen ardi-larrua jartzen dugu eta "ez da ezer gertatu", bada, azken batean, badirudi, egiaz... ez balitz gaiak bere mamia eta arazoa duela, irudi luke zirku batean gaudela, eta zer ondo pasatzen ari garen guztiak. Bada, ez, oso serioa da gaia. Oso serioa, arau demokratikoak urratzen ari zaretelako, bost axola zaizkizuelako legeak. Eta hori ezin da. Zuek sortzen ari zarete, belaunaldi jakinetan, hemen axola duen bakarra nik erabakitzen dudana dela dioen kultura, eta Bilduk esaten badu, gobernuan dagoenez, ez dio axola zer dioen parlamentuaren gainerakoak, gobernu-ekintza kontrolatu behar dutenek kontrakoa pentsatzea. Berdin da. Errespetu horren bila dabil Bildu belaunaldi berrientzat, erakundeekiko errespetu horren bila? Hori oso larria da, oso larria. Nik lehen esan dizut, eta uste dut badela faktore bat... Eta ez da kontuan izan, eta nik uste dut –hausnarketa-elementutzat uzten dut hemen–, begira, Bilduren estrategia dela Gipuzkoako hiriburua desegitea. Estrategia bat da... Bai, bai, egin irri, baina begiratu: ezker abertzaleak nahi du... haren ideologiatik hurbil dauden kolektiboek, Zubietan, banatzeko eskaera egin dute; Pasaiako alkatea, ezker abertzalekoa, Bildukoa, Altza, Intxaurrondo, Bidebieta, Mirakruz Gaina… eskatzen ari da; 45.000 biztanle soilik, Donostiako biztanleriaren % 30 soilik. Hori da estrategia, disolbatzen ari gara. Orduan, noski, Igeldo alde batetik, Zubieta bestetik, eta 45.000 biztanle bestetik... Aizue, zertan da kontua! Ea zortea duzuen eta zuek metropoli zapaltzaile deritzozuena desagertzen den behingoz! Nire kide batek zioen bezala, ea Otxarkoagarekin batzen duzuen, eta hor pixka bat disolbatuta ere geratzen den. Noski, estrategia hori ere garrantzitsua da, eta kontuan izan behar da, zuek udalerriek zer izan behar duten irudikatzeko duzuen modu homogeneizatzaile horrekin, eta ideologia bera dutenak soilik bildu eta sustatu behar dira, eta horretarako hiriburu bat desegin behar bada, desegin egiten da, eta hemen ez da ezer gertatzen. Eta niri iruditzen zait horrek ondorioak izango dituela, eta uste dut ardura handiagoz jokatu behar genukeela herritarrek eman dizkiguten eskumenekin, eta, bereziki, azaldu behar genukeela erakundeak baliotsuak direla, eta ez duela balio parlamentu bat erabaki bat hartzeko biltzea eta foru-gobernuak edo udal-gobernuak aurkakoa egitea. Uste dut hemen gauden guztion ardura dela. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3818 |
10 | 69 | 06.03.2014 | ARRIZABALAGA OLAIZOLA | EA-NV | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | "Enegarren potentziara eramandako gezur autodeterminatzailearen adibidea, zentzugabekeria abertzalearena". Zaballos jauna, lehen alkate ohi batez hitz egin dudanez, orain zuri dagokizu, Lasarte-Oriako alkate ohi moduan: ez zen Lasarte-Oriarik, eta izatea erabaki zen, eta banatu zen, banatu zen Hernani, Andoain, Urnieta eta Usurbildik, eta hori autodeterminazioa eta erabakitzeko eskubidea da geopolitika edo goimailako geopolitika adina. Izan ere, gogora ekarri behar da Usurbil aurka agertu zela, Michelínen lurrengatik, Lasarte-Oria sortzeko, ia Errusia Krimea eta Sebastopol defendatzen ari den moduan. Eta orain hitz egin dezagun serio, y le diría a la izquierda abertzale... La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3819 |
10 | 69 | 06.03.2014 | ARRIZABALAGA OLAIZOLA | EA-NV | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … inposaketa hitza ez nuke erabiliko kasu honetan. Egia da igeldotarrek hala moduzko kontsulta batean, azken finean, bere iritzia emateko aukera izan dutela neurri batean, baina bai azpijokoaz hitz egingo nuke. Eta hori da Bilduk han eta hemen, erakunde batean zein bestean egin duena, azpijokoa eta nolabaiteko iruzurra, eta besteak aintzakotzat ez hartzea. Baina hanka sartze bat nire ikuspegitik egin baldin badu ezker abertzaleak Igeldoko kontu honetan, da gainontzeko hauei, gaur arratsaldean ikusi dugun bezala, arrazoia ematea. Edo arrazoibidea ematea, erabakitzeko eskubidearen fribolizazio ariketa hutsa eginez. Diru publikoz ordaindutako autobonbo eta propaganda ariketa merke bat egiteagatik Igeldo Kataluniarekin edo Eskoziarekin alderatzea, ezbaian jartzea erabakitzeko eskubide kontzeptuaren funtsa bera. Erabakitzeko eskubidea ez da Maneiro jaunak aipatu digun arinkeria hori, edo ez dakit beste bozeramaileren batek aipatu duen, edo deserosotasuna eragiten digun zerbait. Inola ere ez, deserosotasunik ez. Hau ez da erabakitzeko eskubidea, LasarteOria osatzea erabakitzeko eskubidea izan ez zen moduan. Erabakitzeko eskubidea subjektu politiko batek du, eta herria da subjektu hori. Baina ez Lasarte-Oria, Barakaldo, Zumaia, Donostia... bezalako herri batek... La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3820 |
10 | 69 | 06.03.2014 | ARRIZABALAGA OLAIZOLA | EA-NV | MistoaUPyD legebiltzar-taldeak egindako legez besteko proposamena, Gipuzkoako Foru Aldundiak dekretatutako Donostiako Igeldo auzoa desanexionatu izanari buruz. Eztabaida eta behin betiko ebazpena | … letra larriz idazten den herriak baizik, edo nahiago bada, nazioak. Hori da erabakitzeko eskubidearen subjektu politikoa, Bildukoak galdu egin badira ere Igeldoren gaiarekin, eta gipuzkoar guztion diru publikoarekin ordaindutako propaganda saldu badigute ere. Eta gai honetan, zoritxarrez, hanka sartu du Gipuzkoan ezker abertzaleak, eta nik inoiz ez nuen usteko hori egingo zuenik. Eta hala da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3821 |
10 | 69 | 06.03.2014 | REYES MARTÍN | SV-ES | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Bale, eskerrik asko, presidente andrea. Ahalik eta gehien laburbilduko dut; izan ere, bada... Bai, ez argia ez giroa ez dira honetarako, baina kontua da gaia garrantzitsua dela, lan-bizitzan zehar diru batzuk behartuta inbertitu dituen jendeari eragiten baitio, eta orain hartzekodunen konkurtsoan harrapatuta dituzte diru horiek. Gaur eztabaidatzen ari garen gaia gertatu ohi denaz bestelakoa da, edo bankuko beste finantzainbertsio batzuekin azkenaldian gertatzen ari denaz bestelakoa, enpresa-babesarekin lotuta dagoen arren. Kontu hau, Fagor Etxetresnak eta Edesa enpresetako kolektibo batena... kooperatibistek behartuta ordaindu behar dituzten gizarte-kuota batzuei buruz ari gara. Kuota horiek ordaindu behar dituzte, hasteko, kooperatiban sartzean, eta, lan-bizitzan zehar pilatzen dituzte, eta erretiroa hartzean soilik berreskura ditzakete. Pilaketa hori positiboa edo negatiboa izan daiteke, enpresak urtean-urtean dituen emaitzen arabera, eta, zenbait kasutan, interesak jaso ditzakete, baina garrantzitsua iruditzen zait esatea izaera orokorreko ekarpen behartua dela, eta erretiratzean soilik berreskura ditzaketela. Kapital horri batzen zaizkion borondatezko ekarpenak egin ditzakete, egia da, baina, dena den, lan-bizitzako gizarte-kapitala da. Alderdi politikoengana hurbildu diren bi elkarteak, gaur MCCren, Mondragón Corporación elkartearen egoitzaren aurrean izan direnak, beren arazoari irtenbidea emango dion elkarrizketaren eske dira, batetik, Eskuratu, Edesak eragindakoak biltzen dituena, eta, bestetik, Ordaindu, Fagor Etxetresnak enpresak eragindako gainerakoak. Dena den, zentzuak esaten du, gizarte-kapitala denez, ez dela finantza-ekarpen arrunta, eta konkurtso-administratzaileak zor arrunta dela esan du; alegia, berehalako lehentasuna izango dutela: Ogasunaren, Gizarte Segurantzaren, ordaintzeko dauden soldaten atzetik kobratuko dute, baina, adibidez, mendeko betebeharrak sinatu dituztenen aurretik. Kobratuko dute, dirurik bada, likidazioa amaitu ondoren, lehentasuna dutenek kobratu ondoren, kobratu dezaketena. Dena den, bi motatako jendeari eragiten dio. Batetik, lan-bizitzan zeudenei, gizarte-kapitala sartuta zutenei, eta hartzekodunen konkurtsoak kooperatiban zuten derrigorrezko aurrezki-poltsa harrapatu dienei. Bestetik, erretiratuei, erretiratu ondoren kooperatibari merkataritza-mailegua emateko formularekin jarraitzeko aukera eman zitzaienez, ekarpenak egiten jarraitzen zutenei, kapital hori kooperatibari maileguan emanez, finantziazioa lortzeko formulatzat. Bi jendemota hori geratu da harrapatuta. Hona iritsita, esan dezakegu gure arreta merezi dutela, baina hartzekodunen konkurtsoa dago, eta hark erabakiko du, nolabait, gai hori. Baina bada beste elementu bat nire ustez eskatzen duena Legebiltzarrak Eusko Jaurlaritzari eta forualdundiei esku hartzeko eskatzea, MCCri inplikatzen laguntzeko eta gai honi arrazoizko irtenbidea emateko. Eta hau esaten dut, batetik, kooperatiben munduan elkartasun-esparru batean mugitzen garelako, eta, bestetik, eta oso garrantzitsua da, 2012aren amaieran, zehazki abenduan, atzeratu egin zenean borondatezko ekarpen batzuen interesen ordainketa, argi gorria piztu zitzaielako dirua aurreztuta zuten batzuei, baina 2013ko seihilekoan, bideragarritasun-plan bat eztabaidatzen ari zirenez, eta Eusko Jaurlaritza eta foru-aldundiren batek ere eztabaidatu eta aztertu zuen, batzuek funts horiek itzultzeko eskatu zuten –legezko eskaera zen, erretiratuta baitzeuden–, eta erantzun zitzaien denbora batez uztea komeni zela, gutxienez urte amaiera arte, krisia gainditzeko langileei ordaindu behar baitzitzaien, azken batean, langile kooperatibistei, eta diru hori baliagarria izan zitekeen horretarako. Baina 2013ko uztailean Fagor Etxetresnak enpresaren azken batzarra izan zen Arrasaten, eta bideragarritasun-plana alderdi guztiek onartu ala ez jarri zen mahai gainean. Eta proposamen hark baldintza batzuk zituen, eta, bozkatu ez baziren ere, finantzasegurtasunaren ikuspegitik, MCCk aipatzen zituen baldintza batzuk ziren. Adibidez, besteak beste, planean jasotzen zen baldintza zehatz bat: merkataritzamaileguak itzultzeko eskaerak atzeratzea, lan-bizitzako aurrezkienak, abendura arte, gutxienez 2014ko urtarrilaren 1era arte, bide hori errazteko. Hori zen baldintza bat Fagorrek MCCri eskatzen zizkion 50 milioi horietarako. Egoera horretan, bideragarritasun-plan horrekin jarraitzea onartu zen; egoera azaldu eta jende horrek onartu zuen bere kapitala epe horretara arte ez berreskuratzea. Eta, urtea amaitu aurretik, kiebran sartu zen enpresa, eta jende horren aurrezkiak harrapatuta geratu ziren. Hori gertatu da. Hemen ez da asmo txarrik izan; logikoa denez, gertaera batzuk izan dira, Fagor Etxetresnak enpresak, MCCren babespean, zuen bizitzeko beharrarekin, finantzaketa beharrarekin lotuta, baina, tira, jende hori harrapatuta geratu da, eta funtsean jatorriak lotura estua du kooperatibarekin, eta harrapatuta geratzeko arrazoiarekin, bideragarritasun-planaren eztabaida osoarekin, eta, beraz, Fagor Etxetresnak aurrera ateratzeko eman ziren arrazoiekin. Hori horrela izanik, horregatik iruditzen zaigu arrazoizkoa nik talde guztiei eskertzen diedan erdibidekoan... Guztiek sinatu dute, EH Bilduk izan ezik, baina uste dut gutxienez ez dela kontra agertuko, izan ditugun elkarrizketengatik, eta eskertzen ditut arrazoiak. Hori buruz hitz egiten dugu erdibidekoan, Eusko Jaurlaritzak (bideragarritasun-plana ezagutu zuen, aztertu eta balioztatu) eta foru-aldundiek nolabait esku hartzeko (esku hartzen jarraitzeko, jada esku hartu baitute), aldeek, kasu honetan eragindakoek eta MCCk, irtenbide onak aurkitu ditzaten, kooperatibek egin dezaketen neurrian, diru hori ez galtzeko, eta, gainera, ez izateko porrota enpresan. Hori alde batetik. Bada beste gauza garrantzitsu bat: hori kooperatiben munduan elkartasuna denaren esparruan egitea, defendatu beharreko gauza garrantzitsua iruditzen baitzaigu. Eta azkenik eransten da Legebiltzar honetan kooperatiben legea eztabaidatzean, nolabait zehaztea, artikuluetan, halako gauzetarako bermeak... Ez da ezin direla gertatu, baina babes handiagoa izan dezaten bereziki kooperatibako bazkideen gizarte-kuotatik datozen aurrezkiek. Eta besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3822 |
10 | 69 | 06.03.2014 | BARRIO BAROJA | PV-ETP | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Presidente andrea, eserlekutik bertatik, zure baimenarekin. Labur-labur, nire taldeak erdibideko zuzenketa sinatu duela adierazteko. Reyes jaunak oso ongi azaldu du zer egoera sortu den borondatezko ekarpenak, maileguak egin dituzten pertsonekin. Izan genuen aukera ikusteko, Ekonomiaren Garapen eta Lehiakortasun Batzordean, ikusteko nola plataformak, eragindakoen plataformaren ordezkariek, egoera kezkagarriaren berri eman ziguten, egin zituzten salaketa jakinen bidez: kooperatibaren kudeaketa-organoen komunikazio-falta zela, zor zaiena ordaintzen ez zaiela, babesik ezaren salaketak, informazio pribilegiatuarena, etab. Gai konplexu eta kezkagarria zen. Gure taldea egoerarekiko sentibera da, eta oso egokia iruditu zaigu Reyes jaunaren proposamena. Horrekin bat gentozenez, ez genuen osoko zuzenketarik aurkeztu, baina bai zuzenketa osagarri bat, eta bikain jaso da legez besteko proposamenaren amaieran, erdibideko zuzenketan, eta, da, hain zuzen, Reyes jaunak amaieran zioena, kooperatiben lege-proiektu iragarri hori, zehazteko, lege horretan, kooperatibasektoreko enpresen finantzaketan langileek parte hartzen dutenean kontrol- eta berme-prozedura irmoak arautzea. Beno, dena den, uste dut oso akordio ona dela, eta orain Eusko Jaurlaritza eta foru-aldundiak, MCCrekin, lanean hasi behar direla. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3823 |
10 | 69 | 06.03.2014 | MANEIRO LABAYEN | Mixto-UPyD | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Bai, eskerrik asko. Bai, erdibideko zuzenketaren alde bozkatuko dugu. Ados gaude. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3824 |
10 | 69 | 06.03.2014 | LÓPEZ DE MUNAIN GANUZA | EH Bildu | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Arratsalde on. Reyes jaunak eman duen azalpena partekatzen dugu, eta uste dugu, zinez, ekarpenak galdu dituzten bazkideei eman dakiekeen irtenbide bakarra dela, azkenean, lanpostua. Gaur erdibideko zuzenketa bat aurkeztu dute Ganbera honetako gainerako taldeek, eta, funtsean, Euskal Herria Bilduk jatorrizko testuari aurkeztu zion zuzenketan defendatzen dena jasotzen du. Badira interesgarriak deritzegun zenbait ekarpen. Horietako bat da MCC eta erakunde publikoen artean interlokuzio iraunkorra mantentzearen proposamena. Izan ere, Fagor eta Edesaren hartzekodunen konkurtsoak egoera kezkagarria ekarri du, eta interlokuzio iraunkorrak konponbidean lagundu dezake. Interesgarria iruditzen zaigu, halaber, irtenbide horiek kooperatiben munduaren esparruan proposatzea. Ez genuke ulertuko kooperatiben eredua zalantzan jartzea, egiaz porrot egin duen eredua kapitalista denean, eredu erabat bidegabe eta jasanezinaren ondorioak jasan besterik ez baitugu egiten. Gogora ekarri behar da jarduera eten duten enpresen % 99 sozietate kapitalistak direla, ez kooperatibak, eta horrek, gure iritziz behintzat, langileei ekoizpen-bitartekoak eta eguneroko erabakiak hartzeko kontrola emango dien lan-harremanen eredu berriari buruz hausnartzeko beharrera hurbiltzen gaitu. Noski, ez gara ari, ezta hurrik eman ere, Adegik inposatu nahi duen eredu neoliberal horri buruz, baizik eta ekoizpen-bitartekoak langile-klasearen eskuetan uzten dituen ereduari buruz. Azken paragrafoan bada ideia bat, zeina talde guztiekin batera garatu nahiko genukeen, eta hala proposatu dugu, Gobernuak kooperatiba lege berria ekartzen duenean. Aurreko astean aurreratu genuen moduan, horri buruzko eztabaida batzuk ekarri nahi genituzke, jada lantzen ari garenak, kooperatiben eredua eta haien printzipioak indartzeko, eta, batez ere, izaera berria emateko, eredu hori gizarte-antolaketara hurbiltzeko, eta porrot egin duten proiektuetatik urruntzeko. Ikusi dezakezuenez, gure taldearen helburua ez da eztabaida areagotzea gaurko gaiaren harira. Izan ere, uste dugu tokatzen dena dela aterabide globalak bilatzea. Gure asmoa ez da, halaber, gaur atal gehiago gehitzea Fagor Etxetresnak eta Edesako bazkideen gizarte-arazoari; horregatik iruditzen zaigu positiboa zuen ekimena, betiere lehen urratsa bada. Kalitateko enpleguaren plana, langileen elkartasuna kontuan hartuko duena sortzeko lehen urratsa bada. Eta plan horretan ekarpenak egin behar dituzte erakunde guztiek, eta arazoari irtenbide positiboak emateko prest egon. Azken batean, ez dugu onartzen Fagor eta Edesaren itxierak eragingo dienen arazoa zeharkako enplegu-plana ez den beste irtenbideren batez konpontzea. Ez dugu gogoko Fagor negozio-arloka saltzea kooperatiben ereduarekin zerikusirik ez duten enpresa pribatuei. Ezin dugu onartu irtenbidea lanbaldintzak okertzea izatea, eta langileen egoera okertzea. Ezin dugu onartu lanpostuak suntsitzea negoziazio-tresnatzat erabiltzea gizarte- eta lan-eskubideak galtzeko, eta lehen industrialak ziren eremu geografiko horiek enplegu eta etorkizunik gabeko eremu bihurtzeko. Horregatik, iritzi diogu beharrezkoa dela plan jakina egitea, enplegu duina eta kalitatezkoa oinarri moduan izango dituena. Planak bereziki zaindu beharko lituzke jarduera industrialean kaltetuak izan ziren zonaldeak, horien berrindustrializazioaren aldeko apustua eginez. Euskal Herria herri langilea bada, eman diezazkiogun lan egiteko espazioak, eta ez behartu langileklasea herri hau uztera etorkizuna izateko. Edesari buruzko azken albisteak etsigarriak dira guretzat: aurkeztu zen bideragarritasun-plana bideragarri izatetik bideragarri ez izatera igaro zen Industriako sailburuaren aldetik egun gutxiko epean. Hori onartezina da. Edesako langileek zalantza etengabea jaso dute MCCren aldetik. Haiek irtenbide bat jarri zuten mahai gainean, eta denborak eta, ziur asko, beste interes batzuek, irtenbide hori urrundu egiten dute egiazko bideragarritasunetik. Ez da langileen errua izan, baizik eta gehiago MCCrena eta erakunde publikoena. Badirudi orain Fagor banatua eta saldua izango dela eskaintza onena egingo duen erosleari. Oraindik ez dago ezer jakinik, baina zurrumurruak hor daude. Komunikabideetatik jakin dugunaren arabera… | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3825 |
10 | 69 | 06.03.2014 | LÓPEZ DE MUNAIN GANUZA | EH Bildu | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | … etorkizuna ez da oraina baino hobea izango, eta gaur egun tristea da ikustea kooperatibistak lanik gabe egotea lanean egon ahalko luketenean. Enplegua legegintzaldi honetako erronka handia da; herria berrindustrializatzea, berriz, irtenbidea. Sakon dezagun irtenbideetan, eta egin dezagun guztiok batera plan estrategiko bat, etorkizun bat izan dezagun lagunduko diguna; bestela, asko sentituta ere, denbora joan egiten da, eta argi dago irtenbideak ez daudela ez NMFren ez Rajoyren errezetetan. Herri moduan dugun larrialdiaren irtenbidea da langileak ahalduntzea, erabakitzeko boterea eta arlo ekonomikoan jardutekoa emanez. Ez da langileak baino hoberik enplegua sortzen laguntzeko. Horrenbestez, eman diezaiegun hitza, eta ez diezaiogun saldu arlo industrialean geratzen zaiguna atzerriko eskaintzaile onenari. Eta, berriro diot, lehen argi esan ez badut ere: ez gara ari, inolaz ere, Adegik proposatzen duen ahalduntze-eredu beraz (lo repito, por si acaso: no estamos a favor del modelo que defiende Adegi); izan ere, haiek gehiago pobretu nahi dute langile-klasea, esplotatuz eta banatuz, beraien irabaziak areagotzeko, eta guk ahalduntzeprozesu bat proposatzen dugu lanaren gainbalioak langileei emateko, ez beste inori. Kooperatiben eredua herri honetako enpresatradizioarekin lotzen da. Berritu dezagun eredu hori, ez eredu hori aplikatzen den eremuetan soilik, baizik eta orain arte aplikatu ez den eremuetara zabalduz, sare globalagoa osatzeko, finantza-interesen edo irabazien eremutik at egongo den ekonomia egiteko beste modu bat babesteko. Guztion artean jarri behar ditugu irtenbideak. Jada azaldu ditugu zein diren lerro gorriak Euskal Herria Bildurentzat. Hori dela eta, abstentziora joko dugu zuek adostu duzuen erdibideko zuzenketan. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3826 |
10 | 69 | 06.03.2014 | URKOLA IRIARTE | EA-NV | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Legebiltzarreko mahaiburu andrea, legebiltzarkideok, arratsalde on. Gaurkoan ere, berriro, Fagor Elektrogailuen auziaren harira sortu diren egoera ezberdin ugarietako bat dugu esku artean. Afera hau osatzen duten ertz ezberdinak pertsona edo talde bakoitzari eragiten dizkieten arazoak ikuspegi, ikuspuntu, abiapuntu eta helmuga ezberdinak dituzten kontuak dira, eta, aldi berean, kontestu konkretu batean, joko zelai konkretu batetan eta joko arau konkretu eta bateratu batzuekin marraztu behar diren egoerak ugariak dira: menpeko ekarpenak dituztenak, dirua zor zaielako beraien negozioak mantentzeko arazoak izan ditzaketen hornitzaileak, Fagor Elektrogailuen dependentzia nabarmena zuten beste kooperatiba eta enpresek bizi duten egoera, bazkideen birkokapenak, bazkide ez diren langileen egoera, Lagun Aroko kide izan edo Segurtasun Sozialeko egokitutako langile izan, dauden aldeak, birkokapenak direla-eta beraien lanpostuak kolokan ikusten dituzten aldi baterako langileak, birkokapenak eman diren kooperatibetako lehiakortasunak izan ditzakeen eragin eta kezkak, bideragarritasun plan ezberdinak, laguntza publikoak, ogasunarekiko zorrak, azken urteetan beste kooperatibek eginiko ekarpenak kooperatiba hauetan sortu dituzten edo sor ditzaketen egoeren ondorioak, eta zerrenda honi erantsi dakiokeen abar luze eta luze bat. Ziurrenik ertz hauetako gehienak edozein enpresa hartzekodun lehiaketa batetara behartuta egoteak sortzen dituenak dira. Beste batzuk, aldiz, kooperatiba batez aritzeak onerako edo txarrerako gehitzen dituen situazioak dira. Legebiltzar honetan kasu hauetako asko hizpide izan dira, bai osoko bilkuran, bai batzordeetan, galdera, legez besteko proposamen, interpelazio edo agerraldi modura. Gaurkoan bazkideek egindako borondatezko ekarpenak eta prestamoen inguruan sortutako egoerak ditugu mintzagai. Bazkideak kapital sozialari legez egitera behartuta dauden aportazioez gain, bazkide langile edo jubilatuak eta bazkide kolaboratzaileak kapital sozialari borondatez eginiko ekarpenez ari gara. Ekarpen hauek Batzar Orokorrak onartutako eta ezarritako baldintzetan eginiko ekarpenak dira. Bertan onartutako erretribuzio mota, beti ere interes legala baino sei puntu gehiago ez delarik, estatutuetan araututa dagoen eremuan. Honek guztiak situazio ezberdinak marrazten ditu, eta Kooperatiba Legeak, kooperatibetako estatutuak eta batzar orokorrak ipinitako akordioaren ara- bera kasuistika ezberdinetara bideratzen gaituzten egoerak dira, une honetan Hartzekodunen Legearen arabera kudeatuko direnak eta horren arabera konponbide juridiko ezberdinak izango dituztenak. Gaiak, gainera, ikuspegi bikoitza izan dezake: bata, beste egoera guztiek bezala, kolektibo eta pertsona konkretuen egoeran eta bizitzengan eragina duena; bestea, ikuspegi orokorrago batetik hartuta egoera bizi dutenen ikuspegi partikularretik harago kooperatiben araubide edo erregimen ekonomikoan eragina duena, hau da, kooperatiben finantziazioan eragina duena. Orain arte esandakoak esanda, eta agerikoa den arren, aurrera jarraitu aurretik komenigarria da zein testuingurutan, zein joko zelaietan eta zer araurekin mugitzen garen zehaztea. Bizi dugun egoera ekonomikoan hartzekodun lehiaketara behartuta dauden enpresen kopurua behera doan arren, tamalez oraindik ere egoerak bultzatuta beraien negozioak ixtera behartuta dauden enpresa eta autonomoak asko dira, bai inguruari begira sortzen dituen ondorioekin, eta, baita ere, autonomo edo pertsona bakoitzaren ogibide, irabazi, aurrezki eta ondareetan izan dezakeen eraginarekin, galerarekin edo, gutxienez, larritasunarekin. Fagor Elektrogailuen egoera eta bere inguruan izan daitezkeen jarrera eta bideak ere testuinguru honetan kokatu beharko genituzke, ikuspegi orokorrarekin eta konponbide saiakera orokor baina konkretuarekin. Hizpide dugun kasuaren joko zelaia eta joko arauak ere, nahi edo ez nahi, gustuko izan edo ez izan, nahiko mugatuak daude. Hartzekodun lehiaketa bateko mugen barruan mugitzen gara eta hartzekodun lehiaketa batek markatzen dituen arauak ditu joko arau. Ñabardura edo hain ñabardura ez diren aipamen hauek gaurko kasurako eta planteatzen diren beste iniziatiba guztietarako ere baliagarriak eta kontuan hartu beharrekoak direla agerian jarri ondoren, legez besteko proposamenak jasotzen dituen hiru puntuetan zentratuko naiz. Hain zuzen ere, kontu honi buruz, oker ez banaiz, azaroaren 26an Fagor Elektrogailuetako borondatezko ekarpenak eta prestamoak dituzten afektatuen –Ordaindu plataformakoen– agerraldia izan genuen Garapen Ekonomiko eta Lehiakortasun Batzordean. Bertaratutako plataformako kideek, beraien egoeraren azalpenak eman ondoren, eskaera garbia egin zuten: Legebiltzar honetako taldeei, beraien egoera kontutan izanda, babesa eskatzen ziguten eta MCCri auziari konponbide bat bila ziezaiola eska geniezaiola eskatzen ziguten; gainera, azpimarratuz, batez ere, hurrengo egunetan korporazioko kideekin zuten bilerarako nahi zutela. Ordu hartan bertan ginen talde guztiek era batera edo bestera babes hori agertu genien, beraien eskaeraren premiak ahalbideratu edo posible egiten zuen modura. Gerora, legez besteko proposamen hau aurkeztu zen eta gaur eztabaidagai dugu. Aipatutako batzordean talde gehienek adierazi bezala eta han esandakoaren harira, proposamenaren bigarren puntuan MCCri eskatzen zaio kooperatibismoaren muga eta esparru barruan arazo honi konponbidea ematen saiatu dadila. Eskaera horrek barnean edo jarraian solidaritatea ere aipatzen du, eta matizazio honen inguruan ere aipamenik egingo nuke. Eskaerak egitea libre izanik, sentsazioa daukat zenbait kasutan –agian, nire sentsazioa besterik ez da izango– orokortasunei eskatzea, kasu honetan MCC edo Mondragon Korporazioari, erraz egiten zaigula. Sentsazioa daukat sarritan orokortasun horri aurpegi eta begiak ez ote dizkiogun jartzen edo ez ote dizkiogun jarri nahi, ez ote den komeni MCC kooperatiba multzo bat besterik ez dela ulertzea. Kasu batzuetan, egoera ez hain distiratsuak bizitzen ari den kooperatibek osatutako zerbait dela ulertzea. Aldi berean, kooperatibisten esfortzuari esker osatutako kooperatibaz, azken finean, beraien ogibideaz gain beraien bizitza eskaini dioten pertsonez, beraien arazo eta ikuspegiak dituzten pertsonez ari garela ulertzea. MCC era honetan ulertzea ez zait ahalegin hutsala iruditzen. Hutsala iruditzen ez zaidan bezala kooperatiben ezaugarri den solidaritateari erreferentzia egitea. Iruditzen zait, agian, inor gutxi garela gure eskaera luzatzen diegun kooperatibistei solidaritate lezioak emateko. Beste kasu batzuetan aurrez gertatu den modura, Fagor Elektrogailuen kasuan ere kooperatiba ezberdinek beraien irabazietatik emaniko diru kopuru handiek hori agerian uzten dute, kooperatibista ugarik beraien antizipoetatik zati bat eskaini eta Fagor Elektrogailuak kooperatiba salbatzeko eginiko ahaleginak ere hori agerian jartzen duen moduan. Zergatik ez, kasuren batean norbere kooperatiba eta ogibidea kili-kolo jartzeraino. Beraz, solidaritateari erreferentzia eginez, leziorik eman gabe, apaltasunez eta solidaritatea bere zabaltasun guztian inork baino gehiagok aldarrikatu eta praktikan jarri duen MCC osatzen duten kooperatibista guztiei bide horretan jarri dezatela eskatzen diegu, elkarren artean, arazoa bizi dutenen artean eta konponbidearen zati izan daitezkeenen artean, gaur beraien aportazioak salbu dituztenen artean eta beren aurrezkiak galtzeko zorian daudenen artean, gaur beraien aurrezkiak galtzeko zorian daudenen artean eta har ditzaketen zenbait erabakiren ondorioz, bihar bere ekarpen edo aurrezkiak galtzeko trantzean egon daitezkeenen artean, iritsi diren egoerara iristeko historiak jarraitu duen bidea egokien ezagutzen dutenen artean, irabazien garaian galerak izan dituztenen ar- tean eta orain larritasunean argi izpirik ikusten dutenen artean. Ziur solidaritatea, zentzu horretan ulertuz gero, kasu konkretu honi eta beste askori ere bateko edo besteko erantzuna edo konponbidea topatuko diotela. Hori burutuz gero, zalantzarik gabe, aurrerantz begira ere jomuga garrantzitsua izango da. Aurrez esan bezala, agerraldian izan ziren Ordaindu plataformako kideek eginiko eskaera Legebiltzar honek MCCri eskaera luzatzea izan zen. Gaurkoan, ordea, beste eskaerarik ere luzatzen diegu lehenengo puntuan bi erakundeei (foru aldundi eta Gobernuari). Eskaria bideratzen zaien erakundeei eskaera luzatzerakoan, aipatzen nuen kontestu orokorra kontutan har ditzatela eskatzen zaie. Arau jokoak ezarritako mugak ere agerikoak dira, arazo konkretuei erantzuna emateko ikuspegi orokorra beharrezko izango delako. Ziur nago, gainera, behin eta berriz adierazi eta frogatu duelako, Eusko Jaurlaritza ikuspegi horrekin eta bide horretan ari dela; beraz, ezer berririk ez diogu eskatzen. Foru aldundiari dagokionenean ere, konstantziarik ez dudan arren, ez dut bide horretan ari ez denaren epairik egiteko arrazoirik ere. Ziur nago beraien ustez bide horretan ari direla. Asmatu edo ez, erantzukizun publikorik duen edonork egingo lukeen bezala. Lehen puntu horretaz, beraz, orain eta orain arte modura arau jokoetara egokituz, joko zelaia ezagutuz eta kontestu orokorra beti presente izanez jarrai dezatela eskatzen diegu Jaurlaritza eta aldundiari. Amaitzen joateko, aurrez aipatzen nuen bigarren ikuspegi horrek ere, kooperatiben araubide ekonomikoari kooperatiben finantziazioak ere merezi du aipamenik. Horregatik, legez besteko proposamenaren hirugarren puntuak jasotzen duen moduan, egokia izan daiteke buru hotzarekin, kasu konkretuetan zentratu gabe eta orain arte izan dituen akats eta onurak kontutan hartuta, Kooperatiba Legearen aldaketarako Gobernua lantzen ari den lege proposamenaren aukera aprobetxatzea eman daitezkeen gogoetak burutzeko, kooperatiba bateko bazkide, langile, ekintzaile eta enpresario, tamaina mugatuko inbertsoreak diren pertsonek jokoan dituzten kapitalarekiko arriskuak aztertu asmoz, egun legediak kooperatibentzat zehazten dituen finantziazio bideak aztertu, sakondu eta ahal den tamainan sendotuz. Eta, zergatik ez, posible den neurrian, gizarte ekonomian bere ondorio guztiekin sinesten eta parte hartu nahi duten pertsonei eta horren alde apustu egiten dutenei segurtasuna, nolabaiteko bermea edota gutxienez ekonomia mota honi bizkar ematera bultzatuko ez dituen neurri… | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3827 |
10 | 69 | 06.03.2014 | URKOLA IRIARTE | EA-NV | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | … edo hobekuntzak aztertu, proposatu eta kasuan arautuz. Besterik gabe, mila esker. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3828 |
10 | 69 | 06.03.2014 | REYES MARTÍN | SV-ES | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Onartzen badidazu, labur-labur, eserlekutik. Gauza bat argitzeko baino ez, hemen esan den zerbaitegatik. Ez gara erretiratuez soilik ari, merkataritzamaileguez soilik, ezta borondatezko ekarpenez soilik ere. Jende bat sistema horretan harrapatuta dago, lanean ari zena, hartzekodunen lehiaketa dela eta, haien gizarte-kuota, sozietatearen kapitalari egindako ekarpena, harrapatuta geratu da, gainerakoena bezala. Horregatik, López de Munain jauna, onartu iezadazu esatea irtenbide bakarra, esan duzun moduan, enplegua bada, ez dakidala erretiratuek eskertu egingo dituzten guztiak lanean jartzea beraien gizartekuota berreskuratzeko, edo gainerako langabetuek. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3829 |
10 | 69 | 06.03.2014 | LÓPEZ DE MUNAIN GANUZA | EH Bildu | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Esan nahi dut gaur, bistan denez, argi-arazo bat dugula dirudiela, eta gaur nabarmentzen dela Reyes jaunak ere baduela. Irtenbide bakarra ez da enplegua, bistan denez, baina hori ere bada… La | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3830 |
10 | 69 | 06.03.2014 | LÓPEZ DE MUNAIN GANUZA | EH Bildu | Euskal Sozialistak legebiltzar-taldeak egindako legez besteko proposamena, Fagor Etxetresnak enpresako kooperatibista hartzekodunen arazoei buruz. Eztabaida eta behin betiko ebazpena | Enplegu hori mantenduta soilik bermatzen da kooperatiba horrek aurrera jarraitzea, eta, horretaz gain, erretiratuek ekarpen horiek mantentzen jarraitzea, eta kobratzen jarraitzea. Hori horrela da. Besterik ez. | eu | https://www.legebiltzarra.eus/ic2/restAPI/pvgune_descargar/default/e985daa7-1265-4bec-81a4-d2115b202549 | parl_eu_3831 |
10 | 70 | 07.03.2014 | GOROSPE ELEZKANO | EA-NV | Galdera, Miren Josune Gorospe Elezkano Euzko Abertzaleak taldeko legebiltzarkideak Ogasun eta Finantzetako sailburuari egina, euskal enpresei laguntza finantzarioa eskaintzeko Jaurlaritzak 2014an martxan jarritako jarduketei buruz | Eskerrik asko, legebiltzarburu andrea. Egun on, lehendakari, sailburuak. Egun on guztioi. 2014. urterako arlo ekonomikoko aurreikuspenak aurreko urteetakoak baino hobeagoak dira. Hala eta guztiz ere, ez omen da aurreikusten hobekuntzak finantza-baldintzetan orokorrean eragile ekonomiko guztientzat eta, bereziki, enpresa txiki eta ertainentzako, banakako enpresa buruentzako eta profesional autonomoentzako izango denik. Hori dela-eta krisialdi ekonomiko eta finantzarioak Euskadiko enpresa ezberdinen egoeran eragin larriak izan ditzake oraindik. Ondorioz, euren biziraupena epe motz eta ertainean arriskuan egon daiteke. Autonomo eta enpresa txiki eta ertainek enpresen esparruan garrantzia handia dute. Eustaten azkenengo 2013ko datuen arabera, enpresa guztien % 90etik gora dira talde honetakoak. Eta 450.000 pertsonak egiten dute lan esparru honetan. Lehendakariaren arabera, "Administrazio Publikoak baldintzak jarri behar ditu eta sustapen-neurriak aplikatu behar ditu enpresek inbertitu dezaten, haz daitezen eta enplegu-aukerak sor ditzaten". EAEko enpresen arazo handienetako bat finantziazio falta da. Hori dela eta, sailburu jauna, jakin nahiko genuke Eusko Jaurlaritzak zer jarduera jarri dituen martxan 2014an EAEko enpresei bideratutako finantza-laguntzaren arloan. Gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3832 |
10 | 70 | 07.03.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Galdera, Miren Josune Gorospe Elezkano Euzko Abertzaleak taldeko legebiltzarkideak Ogasun eta Finantzetako sailburuari egina, euskal enpresei laguntza finantzarioa eskaintzeko Jaurlaritzak 2014an martxan jarritako jarduketei buruz | Eskerrik asko, legebiltzarburu andrea. Eskerrik asko, Gorospe andrea. Egoera ekonomiko kaskar batean gaude, atzeraldi ekonomiko sakon batean sartuta. Gure ehun ekonomikoaren ezaugarria da enpresa txiki eta ertainek % 89a islatzen dutela. 161.000 enpresa daukagu eta bertatik % 89 txikiak eta ertainak dira. Baina txiki eta ertain horien artean, 89 horren % 60 enpresaburu banakakoak dira, hau da, oso enpresa txikiak dauzkagu, mikroenpresak esaten direnak. Egia da ere finantza-merkatuetan arlo bi daudela. Alde batetik banketxe eta kutxen funtzionamendurako arauak aldatu egiten dira eta horrek suposatu izan du birkapitalizaziorako erabaki batzuk hartzea. Beste aldetik kaudimen-gabezia bat ikusten da… | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3833 |
10 | 70 | 07.03.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Galdera, Miren Josune Gorospe Elezkano Euzko Abertzaleak taldeko legebiltzarkideak Ogasun eta Finantzetako sailburuari egina, euskal enpresei laguntza finantzarioa eskaintzeko Jaurlaritzak 2014an martxan jarritako jarduketei buruz | … ekonomia-eragileen artean eta horrek ere merkatu finantzaren eta diruaren likidetza heltzeko lekuetara suposatzen du ere oztopo batzuk. Horren aurrean zer egin behar dugu? Ba, egoera horren aurrean, Jaurlaritzak egin behar duena eta aurten egin duena da, ekonomia eta enplegua berpizteko estrategiaren barruko bektore garrantzitsuenetako batean, zenbait neurri jarri martxan, hau da, finantza-neurrien multzo bat jarri martxan enpresek finantziazioa izateko; izan ere, enpresak –enpresa txiki, ertain, autonomo eta profesional horiek– dira gure ehun ekonomikoaren % 99. Nola? Ba, batez ere, bi bidetatik, legebiltzarkide: batetik, finantza-laguntzarako programa bat martxan jarriz –zorra berritzera eta zorra epe labur, ertain eta luzera egokitzera bideratua–, eta, horrez gainera, bi finantza-erakunde motaren laguntzarekin –kutxak eta bankuak, eta Elkarrekiko Berme Sozietateak–, inbertsioa finantzatzeko programa bat martxan jarriz, hartara, mailegu-emaileak mailegu-hartzailearengan ikus dezakeen kaudimen-arriskua babestuta gera dadin abalen eta berrabalen politikaren bidez eta jarduerak bere helburua lor dezan. Hiru, bost, zazpi urteko maileguak dira, eta, une honetan, merkatu-baldintza oso onuragarriak dituzte. Oinarrizko hirurogeita hamar puntu irabazi ditugu diferentzialean iazko programarekin alderatuta, bai diferentzialari dagokionez, bai Euribor adierazleari dagokionez (une honetan, sei hilabete). Horrek esan nahi du iazko finantza-programa baino oinarrizko hirurogeita hamar puntu gutxiagoko finantziazioa dela. Halaber, ikusi ahal izango da aipatutako jarduera-mota horietarako 50.000 eta 650.000 euro arteko finantziazioa dagoela enpresa txiki eta ertainetarako, eta 10.000 eta 100.000 euro artekoa banakako enpresaburu eta autonomoentzat. Hori osatzeko, aurten, Jaurlaritzak bi finantzafunts garrantzitsu jarri ditu martxan: bata EAEko industria-sektorean parte hartzera eta kreditu parte-hartzaileen bidez finantzatzera bideratua eta bestea langileen kapital-partaidetza hobetzera bideratua, haiek langile diren ekonomia sozialaren esparruko enpresetan. Eta, horrekin batera, bada hirugarren arlo bat ere: EAEko ekonomian egiten diren jarduera berritzaileei dagokienez, ekintzailetza-proiektuak babestuko ditugu, batik bat, industriaren eta telekomunikazioen arloan. Eusko Jaurlaritzak urtarrilean eta otsailean jarri ditu martxan finantza-neurriz osatutako bi multzo horiek, ekonomia berrindartzeko eta enplegua sustatzeko estrategiaren barruan, eta, esan dudan bezala, EAEko enpresei finantziazioa eskainiz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3834 |
10 | 70 | 07.03.2014 | ARZUAGA GUMUZIO | EH Bildu | Galdera, Julen Arzuaga Gumuzio EH Bildu taldeko legebiltzarkideak Herri Administrazio eta Justiziako sailburuari egina, kartzelako eskuduntza eskatu eta gauzatzeari buruz | Eskerrik asko, legebiltzarburu andrea. Sailburu anderea, lehendakari, sailburuak, legebiltzarkideok, egun on denoi. Pasa den astean Erakunde, Segurtasuna eta Justizia Batzordean eztabaida mamitsu eta interesgarri bat eduki genuen kartzela-eskumenari buruz. EH Bilduk planteatzen zuen posizio bat, "eskumenari bai", eta galdera bat: eskumena zertarako? Langraiz, Zaballa, Martutene eta Basauri dira Erkidego honetan dauden establezimendu penitentziarioak. Ezer gutxi dakigu horietaz eta, larriago dena, ematen du ezer gutxi interesatzen zaigula. 1.400 pertsona daude preso kartzela horietan, beste 800 bat euskal herritar daude Estatuko edo beste lurraldeetako kartzeletan. 2.200 pertsonetako populazio bat, izaera ezberdinetako presoak direnak, baldintza ezberdinetan dauden presoak. Hace poco, respondiendo a una pregunta planteada por escrito al Departamento de Justicia, nos decían que no conocían los datos concretos de este colectivo, que no tenían ningún censo. Orain dela gutxi gai honen inguruan idatzizko galdera batean Justizia Sailak esaten zigun ez zeukala ezagutza zehatzik, ez zeukala erroldarik giza talde horren inguruan. Jaurlaritzak ezin du pertsona horien egoera zehatzen jarraipen formalik egin, ezin du protokolorik edo tresnarik prestatu zehazteko zelan jokatu pertsona horiekiko. Horren arrazoia kartzela-eskuduntzaren ukazioa. Sailburuak berak komunikabide batean esan zuen espetxe-politikak, gaur egun diseinatuta dagoen moduan, mendeku-irizpideak dituela oinarri. Hau da gure galdera: Nola egingo dio aurre espetxe-politika horren onarpenari eta kudeaketari? Gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3835 |
10 | 70 | 07.03.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Galdera, Julen Arzuaga Gumuzio EH Bildu taldeko legebiltzarkideak Herri Administrazio eta Justiziako sailburuari egina, kartzelako eskuduntza eskatu eta gauzatzeari buruz | Eskerrik asko, legebiltzarburu andrea. Egun on guztioi, lehendakari eta legebiltzarkideok. Arzuaga jauna, zure lehenbiziko interbentzioan politika penitentziarioaz hitz egin duzun arren, eta nik neurri handi batean zuk egindako adierazpenekin bat egiten dut, zuk zeuk nire hitzak aipatu dituzu eta hitz horiek nire egiten ditut bere osotasunean, baina zure galdera ez da horri buruzkoa. Zure galdera eskumenari eta transferentziari buruzkoa da hain zuzen ere. Hori horrela izanik nik lehenik eta behin ongi etorria eman behar dizut, benetan, aspalditik espetxeen transferentzia eskatzen gabiltzanon taldera. Urte asko eta askotan bakarrik ibiliak garelako. 30 urteetan edo ibili izan gara bakarrik transferentzia honen eskakizunean. Alde batetik PPk eta PSOEk, PSOEk eta PPk, "tanto monta, monta tanto, Isabel como Fernando", ba ezezko borobila ematen zigutelako honen inguruan, eta bestetik ezker abertzaleak sorbaldak jaso eta beste alde batera begiratzen zuelako gai honekin zerikusirik edo interesik izango ez balu bezala. Baina gaur zuek gai honetara etorri berriak izanak ez du esan nahi gai hori berria denik, ez Legebiltzar honetan ez Gobernuaren agendan ezta Korte Nagusien jardunean ere. Korte Nagusietan azken 10 urteetan, ni bertan egon naizen bitartean, gai hau zuzenean ala zeharka gutxienez 17 aldiz eztabaidatu izan da. Azkenekoa oraintsu, astebete luzea izango da, politika orokorreko debatearen baitan, euskal talde parlamentarioak mahai gainean jarritako ekimen baten ondorioz eta emaitza izan da betikoa: PPk eta PSOEk ezezkoa eman digutela borobil-borobila. Kasu honetan ordea Amaiurrek baiezko botoa eman zuen. Gauzak horrela egonik, Gobernuaren planteamendua zein izango da gai honi buruz? Betikoa. Barkatu, betikoa ez, parentesi bat egon da bitartean: Patxi Lópezen Gobernuak ez zuen transferentzia hau eskatu, espresuki esan zuen ez zuela eskatuko, baina Eusko Jaurlaritzak gainontzeko urteetan bai eskatu izan du, eta horretarako planteamendu tekniko bat dago eta estrategia politiko bat dago eta biekin bat egiten dugu eta estrategia horretan, berdinarekin, jarraituko dugu, gauzak planteatuta daudelako eta beste alternatibarik ez dagoelako, zuk besterik ematen ez badidazu. Ni entzuteko prest nago. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3836 | |
10 | 70 | 07.03.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Galdera, Julen Arzuaga Gumuzio EH Bildu taldeko legebiltzarkideak Herri Administrazio eta Justiziako sailburuari egina, kartzelako eskuduntza eskatu eta gauzatzeari buruz | Eskerrik asko, legebiltzarburu andrea. Arzuaga jauna, bueno, hemen planteamendu alde batetik tekniko bat dago, ezinbestekoa dena gai honetan, erabat definituta eta fitxa tekniko oso sendo batean dagoena. Hortik aurrera, estrategia politikoa da ezinbestekoa, nahitaez aurrera egitekotan negoziaketa baten bitartez gauzatu behar dena, Madrilgo Gobernuarekin negoziaketa baten bitartez gauzatu behar dena. Nik esan ahal dizut Madrileko ordezkariekin, Gobernu zentraleko ordezkariekin izan ditudan harreman guzti-guztietan planteatu direla transferentzien beharra, eta bereziki transferentzi honena. Zuk esaten didazu, eta Legebiltzar honek benetan posizio bat hartuko balu, horrek laguntza suposatuko luke? Bueno, iraganean ere Legebiltzarrak hartu zuen gehiengo baten ondorioz horrelako jarrera bat, eta diseinu bat egin zuen, zuk zeuk aipatu duzuna, eta horrek benetan Madrilen ez zuen batere eraginik izan, PPk eta PSOEk horretan, jarrera berdin-berdina daukatelako. Nik, hemendik aurrera erabiliko ditut, nire arrazoiez gain, Gobernuaren arrazoiez gain, Legebiltzarrean hartutako erabakiak, Legebiltzarraren iritzi maioritarioak transferentzia hori eskatzen duela, baina erantzuna, susmoa daukat, oker ez banago, betikoa izango dela: ezezkoa emango didatela, betikoa arrazoiak medio direla, Gorte Nagusietan gehiengo borobil batek ezezkoa eman digulako oraindik oraintsu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3837 | |
10 | 70 | 07.03.2014 | ROJO SOLANA | SV-ES | Galdera, Natalia Rojo Solana Euskal Sozialistak taldeko legebiltzarkideak lehendakariari egina, Euskadiko pobrezia energetikoari heltzeko legebiltzar-agindua betetzeari buruz | Eskerrik asko, presidente andrea. Egun on denoi. Lehendakari. Euskadiko gizarte-babeseko eredua Espainiako hoberenetakoa da; gure autogobernuaren bidez eraikitako eredua, gutxieneko errenta bat jasotzeko eskubidea eskubide subjektibo bihurtu duena. Gainera, batez beste, Espainiako soldata handienak izaten jarraitzen dugu, eta guztien aurretik dago Gipuzkoa. Hala eta guztiz ere, Gipuzkoan, 20.000 lagunek baino gehiagok ezin diote aurre egin argiaren eta gasaren fakturari, eta Euskadin, 90.000 dira dagoeneko. Hortaz, gure sistema beste batzuena baino hobea izanagatik, batez besteko soldatak ingurukoenak baino handiagoak izanagatik, EAEko herritarren % 4 inguru pobrezia energetikoko egoeran bizi dira. Duela astebete, errealitate horri aurre egiteko adostasuna lortu genuen osoko bilkuran. Etxebizitzak gehiago pobretuko ez dituen arauketa elektrikoa eskatu genion Espainiako Gobernuari. Baina, aldi berean, adostu genuen, Espainiako Gobernuak gai hau konpontzen ez duen bitartean, Eusko Jaurlaritzak bere esku dagoen guztia egin behar duela inori energia-hornikuntza moztu ez diezaioten gerora sorturiko arazo ekonomikoak direla eta. Izan ere, ezin gara konformatu adierazle ekonomiko onenak izatearekin, adierazle horiek pobrezia-errealitateak ezkutatzen badituzte. Hori dela eta, hau da gure galdera: Zer egingo duzu Legebiltzarraren agindu hori betetzeko? | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3838 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Natalia Rojo Solana Euskal Sozialistak taldeko legebiltzarkideak lehendakariari egina, Euskadiko pobrezia energetikoari heltzeko legebiltzar-agindua betetzeari buruz | Señora presidenta, señorías, señoras y señores consejeros, buenos días a todos. Rojo andrea, martxoaren 3an, astelehenez, egin zenuen –erregistratu zenuen– galdera hau, otsailaren 27an –lau egun lehenago– Legebiltzarrean onarturiko agindua Eusko Jaurlaritzara iritsi baino lehen. Eta Jaurlaritzari erantzunak eskatzen dizkiozu, galderak eta Eusko Legebiltzarreko osoko bilkurako ebazpena jaso baino lehen. Beraz, erantzunak eskatzen dizkiozu Jaurlaritzari, zeinak ez baitaki egoera horrek nori eragiten dion ere, kolektiboaz –unibertsoaz beraz– harago. Hortaz, badirudi edo pentsa daiteke asmo populista argia dagoela zure ekimenaren atzean, Rojo andrea. Ez dut bide horretatik joko; bestela, esan beharko nuke horrela ezin dela eraiki konpromiso serio eta zorrotzeko zerbitzu publikorik, Rojo andrea. Hain zuzen ere, gure adierazleak alderatu ahal izango nituzke beste autonomia-erkidego batzuetakoekin, eta, beraz, esan ahal izango nuke hemen behar gehien duten pertsonei ekintzen bidez laguntzen diegula. Eta ez diot hori nik bakarrik, baizik eta Funcas 2014 txostenak esaten du hori –eta gogora ekarri nahi nizuke, badaezpada–, zeinaren arabera Euskadik Estatuko desparekotasun- eta pobrezia-indize baxuenak baititu. Edonola ere, ez dizut hitz egingo hartuko ditugun neurriei buruz, baizik eta jadanik hartuak ditugun neurriei buruz; horien artean, duela hamabost egun Eusko Legebiltzarreko osoko bilkurak onartutako ebazpena. Joan den urtean, 2013an, Gobernu honek 435 milioi euro bideratu zituen diru-sarrerak bermatzeko errentara eta gizarte-larrialdietako laguntzetara. Beraz, gehiago inbertitzen dugu, bai, lau aldiz gehiago inbertitzen dugu –zenbaki biribilei erreparatuz gero– gure ondorengo autonomia-erkidegoek baino. Eta gogorarazi behar dizut –eta hau da garrantzitsuena– zure galderan aipatzen dituzun neurri horiei dagokienez, legez, laguntza horien barruan daudela energia-gastuak ere, Rojo andrea. Energia-gastuak legez jasotzen dira, eta legearen 44.2 artikulua aipatuko dizut. Hemen, erantzuna eman diegu etxegabetze-arazoei; hemen, krisi bete-betean, % 18,5 handitu ditugu gizarte-larrialdiko laguntzak: 2012an 17,3 milioi euro bideratzetik, 2013an 19 milioi bideratzera pasatu gara (gure ondorengo autonomia-erkidegoak baino sei aldiz gehiago), eta aurten 20,5 milioi euro bideratu ditugu. Konturatzen gara, zuk aipatu duzun moduan, jende askori eragiten dion gaia dela, eta gogorarazi nahi dizut Eusko Jaurlaritzaren programetan jasotzen diren laguntzetan, legez, energia-gastuak jasotzen direla. Gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3839 |
10 | 70 | 07.03.2014 | ROJO SOLANA | SV-ES | Galdera, Natalia Rojo Solana Euskal Sozialistak taldeko legebiltzarkideak lehendakariari egina, Euskadiko pobrezia energetikoari heltzeko legebiltzar-agindua betetzeari buruz | Bai, eskerrik asko, presidente andrea. Lehendakari jauna, zu eztabaida horretan egon zinen, eta kontrako botoa eman zenuen; beraz, oso ondo dakizu zer onartu zen eta zer eskatzen zen. Eta nik –edo alderdi politiko honek– ere esan nezake ez zaituela pobrezia energetikoak kezkatzen, baina ez dut hori esango. Fakturak ordaindu ezin dituzten familiei buruz hitz egitera etorri gara, eta horiek diru-sarrerak bermatzeko errentan ez dauden familiak dira. Prest gaude familia horiei laguntzeko, ala ez? Galdera hori egitera etorri gara; izan ere, badirudi horrelako osoko bilkuretan, oposizioko taldeok galdera batzuk egin ditzakegula, eta, gero, Jaurlaritza bere liburuarekin etortzen da, eta berdin da zer galdetzen den. Zuk diozu: "Ez dut hitz egingo martxan jarriko ditugun neurriei buruz; jadanik martxan jarriak ditugun neurriei buruz hitz egingo dugu". Baina legebiltzartalde honen galdera da Jaurlaritza honek zer neurri jarriko dituen martxan Legebiltzarrean eztabaida jakin bat egin ondoren. Beraz, galdera zehatz bati erantzun zehatza ematea eskatzen dizut. Izan ere, sozialistok prest gaude edozein irtenbide-mota aurrera eramaten laguntzeko, uste baitugu familia horiek ezin dutela gehiago itxaron, ezin dutelako gehiago itxaron. Duela bi aste, Garapen Ekonomikoko sailburuari galdetu genion kudeaketaren bat egin ote zuen, Espainiako Gobernuarekin dituen harreman-ildo ugariez baliatuz, erabaki bat hartzera behartzeko. Erreforma elektrikoari aurkeztutako alegazioak aipatuz erantzun zigun, baina horien artean ez dago bakar bat ere etxebizitzetako hornikuntza-bermeari buruz. Oso kezkatuta zaudete EAEko enpresengatik, eta hala egon behar duzue, zuen erantzukizuna delako; baina zer gertatzen da herritarrekin? Zer gertatzen da GLLetan eta diru-sarrerak bermatzeko errentan ez dauden familiekin? Familia horiek jasaten dute pobrezia energetikoa, familia horiek ez baitute jasotzen laguntzarik fakturak ordaintzeko, eta familia horiei mozten diete argia eta gasa. Eta horrek kezkatu egin beharko zintuzke, herri honetako lehendakari gisa. Nire taldea harritu egin zen Euzko Alderdi Jeltzalearen ezezko botoa ikusita. Alderdi horrek berak oposizioko gainerako taldeekin batera eman zuen botoa Espainiako Gobernuari eskatzeko gai horretan zerbait egin zezan. Edonola ere, badakigu zer egiten duzuen horrelako gauzekin, eta badakigu Cruz Roja eta Cáritas familia askori fakturak ordaintzen laguntzen ari direla, gainera, isilpekotzat hartzen diren arazo bati aurre egiteko, beren pobrezia onartu nahi ez duten taldeei eragiten baitie. Gure aldetik, gai hau ekartzen jarraituko dugu; izan ere, gure ekiteari esker, irtenbide bat aurkitu genuen inor ere sendagairik gabe gera ez zedin, ordaindu ezin zituelako. Gai izan behar dugu irtenbide bat aurkitzeko, inor ere jatekorik gabe edo etxea berotu ezinean gera ez dadin, ordaindu ezin duelako. Errealitatea da soldatak jaitsi egin direla eta energia-kostuak, berriz, igo. Ez da diru-sarrerak bermatzeko errentaren arazoa, lehendakari jauna, ez eta GLLena ere. Ogasun Sailak errenta-banaketaren desparekotasunari buruz argitaratutako txosten baten arabera, soldata garbia ia % 5 jaitsi da. Arazoei irtenbide bat eman behar diegu; ez da nahikoa hartutako neurriei buruz hitz egitea, baldin eta aurre egiten ez badiegu Legebiltzar honek legez besteko proposamen bidez egindako mandatuei. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3840 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Natalia Rojo Solana Euskal Sozialistak taldeko legebiltzarkideak lehendakariari egina, Euskadiko pobrezia energetikoari heltzeko legebiltzar-agindua betetzeari buruz | Gracias, señora presidenta. Rojo andrea, berriz ere, 44.2 artikulua gogorarazi behar dizut. Zer neurri hartuko ditugun galdetzen didazu, eta nik 44.2 artikulua gogorarazi behar dizut. Hain zuzen ere, horixe da zuk aipaturiko osoko bilkuran Euzko Abertzaleak taldeak emandako botoaren arrazoia. Rojo andrea, hartutako neurriei buruz ari natzaizu, eta utzidazu esaten hori ez dela egin, zure galderan diozun moduan, Alderdi Sozialistak behin eta berriro eskatu duelako, Rojo andrea. Euskadin bi hamarkada baino gehiagoz martxan dagoen gizarte-babeserako eredu batean sinesten dugulako egiten da eta egiten jarraituko da. Gaurko zure hitzaldian ez duzu alderatu nahi izan beste autonomia-erkidego batzuekin, baina lehengo ostegunean Legebiltzarrean egindako hitzaldian, zerorrek jarri zenuen Andaluziaren adibidea, eta esan zenuen ekainean proposamen zehatz bat aurkeztuko dutela eta txosten bat egiten ari direla. Esan zenuen Andaluziako sozialisten konpromisoa frogatzen duela horrek. Begira, Eusko Jaurlaritzak neurriak hartu ditu, eta neurriak hartzen jarraituko dugu. Ekintzak, eta ez hitzak, Rojo andrea: gure ondorengo autonomia-erkidegoak baino lau aldiz gehiago. Neurri horiek gure gizarte-babeseko esparruan egokitu behar dira, alegia, gizarte-programetan, indarrean dauden programetan eta Ganbera honek onarturiko aurrekontuetan. Gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3841 |
10 | 70 | 07.03.2014 | SÉMPER PASCUAL | PV-ETP | Galdera, Borja Sémper Pascual Euskal Talde Popularreko legebiltzarkideak lehendakariari egina, proposatu den autogobernu-lantaldeari buruz | Buenos días a todos. Gracias, señora presidenta. Lehendakari jauna, egun on. Sailburuak, jaun-andreok. Ganbera honetako guztiok dakigun bezala eta Ganbera honetatik kanpoko oso gutxik dakiten bezala, autogobernua aztertzeko ponentzia bat eratzea adostu zuen Legebiltzar honek. Bueno, hainbat eratara definitu zen, baina, azken finean, autogobernua aztertzea eta estatus berri baten ideia, Estatutuaren erreforma... sakontzea zen helburua. Eta ponentzia hori eratzea onartu zen, Euzko Alderdi Jeltzalearen botoekin eta Alderdi Sozialistaren babesarekin. Hemen aukera izan genuen legebiltzar-taldeek emandako arrazoiak eta argudio politikoak entzuteko. Galdera hau egiten dizugu, lehendakari jauna, arrazoizkoa delako zuk ere zer iritzi duzun jakitea. Autonomia-erkidego honetako ordezkari gorena eta buruzagi politiko nagusia zara, lehendakari jauna, eta, gainera, ponentzia hori eratzea babestu duten talde politikoetako baten babesa duzu; baina jakin nahi dugu zein den zure iritzia, zure ustez, zertarako erreformatu behar den Autonomia Estatutua, zein den Estatutua erreformatzearen helburu politikoa, zerk huts egiten duen Autonomia Estatutuan erreformatu behar izateko. Izan ere, Ganbera honetan ez, baina hemendik kanpo oso gauza garrantzitsuak esan dituzu, eta Ganbera honetan ere adierazpen horiek entzun nahiko genituzke. Izan ere, esan duzu 2020an, Euskadik estatus politiko berria izango duela, Estatuko instantzietatik errespetatuko dena. 2020...; horrek esan nahi du sei urtez ariko garela eztabaidatzen erreforma bati buruz, Estatutuaren balizko erreforma bati buruz, zeina jadanik ez baita Estatutuaren erreforma, baizik eta estatus politiko berria. Halaber, esan duzu beharrezkoa dela hori egitea, konpondu gabeko gatazka politiko bati erantzun behar zaiolako. Jakin nahiko genuke zein den konpondu gabeko gatazka politiko hori. Eta, halaber, esan duzu, sei urteren buruan, Euskadi bere nortasunaz ohartzea nahi duzula. Lehendakari jauna, horrek ere azalpen bat merezi du, ulertuko duzun moduan, adierazpen paternalista eta erratu baten arteko zerbait ematen baitu. Paternalista da, Euskadik bai baitaki zein den bere nortasuna, edo, izatekotan, euskaldunok bai baitakigu askotariko nortasunak ditugula. Jakin nahiko genuke, zure ustez, besteok zer euskal nortasunen gaineko kontzientzia hartu beharko genukeen zure ekimenari esker eta Estatutuaren erreforma horri esker; izan ere, estatutu baten zain egon behar badugu gure nortasunaz ohartzeko, ez dugu konfiantza handirik euskaldunengan eta Euskadirengan. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3842 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Borja Sémper Pascual Euskal Talde Popularreko legebiltzarkideak lehendakariari egina, proposatu den autogobernu-lantaldeari buruz | Eskerrik asko, legebiltzarburu andrea. Presidente andrea, uste nuen galdera zela lehendakariak zer iritzi duen 1978ko Konstituzioaz eta indarrean dagoen legeriaz kanpo egindako estatutu-erreforma baten proposamenari buruz, Sémper jauna. Eta, begira, indarrean dagoen legeriari buruz hitz egin nahi nuke. 1978ko Konstituzioa aipatu duzu, eta esan behar dizut hogeita hamasei urte pasatu direla, eta errealitatea desberdina dela, Sémper jauna: Europa aldatu egin da, Berlingo harresia erori egin zen, estatu berriak sortu dira; Europa honetan, Erresuma Batuko eta Eskoziako gobernuak akordio batera iritsi dira errealitate nazional bati irtenbide demokratiko bat emateko. Espainia ere aldatu egin da, Sémper jauna: frogatu da autonomia-estatutuak eta Konstituzioa aldatu egin daitezkeela –zeuek aldatu dituzue– horretarako borondate politikoa badago. Eta Euskadi ere aldatu egin da, Sémper jauna: ETA eta terrorismoaren mehatxua desagertzen ari dira, garai politiko berri batean bizi gara, eta uste dut Ganbera hau bera dela Euskadi ere aldatu izanaren froga nagusia. Hala ere, egia da hogeita hamasei urte hauetan, gauza batzuk ez direla aldatu, eta indarrean dagoen legeria argudiatuz, Sémper jauna, oraindik ere uko egiten zaio Estatuaren errealitate plurinazionalari. Uko egiten zaio oraindik ere. Eta indarrean dagoen legeria argudiatuz, Gernikako Estatutua ere ez da oraindik betetzen, Sémper jauna. 1993an, Legebiltzar honek oraindik egin gabeko transferentzien txostena onartu zuen Legebiltzar honek, eta zure taldearen babesa izan zuen, Sémper jauna. Zure taldearen babesarekin egin zuen, eta ordutik, lau gobernu pasatu dira (bi zure alderdikoak), eta Estatutuak –lege dena, indarrean dagoen legeria dena– bete gabe jarraitzen du. Indarrean dagoen legeriari buruz hitz egiten duzu. Bada hortxe duzu betetzeko aukera, Espainiako Gobernuak ez baitu betetzen. Espainiako Gobernuak ez du betetzen. Guk proposamen bat egin dugu berme politiko eta demokratiko guztiekin; Legebiltzarrean egin dugu, talde guztien parte-hartzea bultzatuz, eta autogobernuari buruzko berariazko ponentzia bat sortu dugu. Errealitate berri bat bizi dugu, eta legeriak aukera politikoak eskaintzen ditu, baldin eta horiek aurrera eramateko borondatea baldin badugu. Sémper jauna, indarrean dagoen legeriari buruz ari garelarik, Gernikako Autonomia Estatutuak bere erreforma-mekanismo propioa du, eta, jakina, indarrean dagoen legeriaren barruan egiten du hori. Bo- rondate politikoa behar da, eta errealitate berri bat bizi dugula onartu behar da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3843 |
10 | 70 | 07.03.2014 | SÉMPER PASCUAL | PV-ETP | Galdera, Borja Sémper Pascual Euskal Talde Popularreko legebiltzarkideak lehendakariari egina, proposatu den autogobernu-lantaldeari buruz | Sentitzen dut erantzunen gidoia hautsi badut, lehendakari jauna. Ez zen hori nire asmoa. Uste dut eztabaidak irekiak izan daitezkeela, eta hori ona dela, eta parlamentarismoa, neurri handi batean, horretan datzala, aurrez zehazturiko gidoiak ez betetzean. Begira, badakigu iragana zein izan den eta iraganari buruz zer balorazio egiten dugun. Badakigu nolakoa izan den, askotan eztabaidatu baitugu horri buruz. Eta badakigu zein diren batzuen eta besteen jarrerak, eta zer zailtasun ditugun azterketa objektiboak egiteko orduan..., edo, hobeto esanda, objektiboak izan beharko luketen gaiak aztertzeko orduan. Baina, zer iritzi duzu etorkizunari buruz? Zergatik erreformatu behar da Autonomia Estatutua? Zer da Euskadin euskaldunok gure nortasunaz ohartu behar dugunaren kontu hori? Zer nortasun? Zure iritzia, zure irizpide politikoa zein den jakin nahi dut, izango baituzu! Zu lider politiko bat zara! Zein da zure iritzia? Nora eraman nahi gaituzu euskaldunok? Etorkizunari irekia dagoen Euskadi batera, non nortasunak errespetatu egingo baitira eta ez baitira hartuko bereizten gaituen ezaugarri gisa, edo norberaren nortasuna –banakakoa eta homogeneizatu ezina delako– onartuko den Euskadi batera? Hain zuzen ere, mundu horretarantz goaz, lehendakari jauna. Baina, zuri entzunda, badirudi homogeneizatu egin nahi gaituzuela, euskaldunoi begiak ireki nahi dizkiguzuela gure nortasuna zein den esanez. Zein da zure iritzia, lehendakari jauna? La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3844 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Borja Sémper Pascual Euskal Talde Popularreko legebiltzarkideak lehendakariari egina, proposatu den autogobernu-lantaldeari buruz | Zein den nire iritzia, Sémper jauna? Inbestidura-eztabaidan azaldu nuen-eta! Beste osoko bilkura batzuetan ere azaldu dut –eta ez bakarrik Gobernuaren kontrol-saioetan–, eta Eusko Jaurlaritzaren gobernu-programaren jarrera azaltzerakoan. Ez etorri hona esanez Ganbera honetatik kanpo hitz egiten dudala, hori egiten lehena izan naizenean, Ganbera honetan bertan, lehendakarigai nintzela. Eta nire iritzia zein den galdetzen duzu? Bada, esango dizut akordio bat proposatu dugula Euskadiren errealitate nazionala aitortzeko –eta ez zuk nahiko zenukeen nortasun bakarra, baizik eta Euskadiren errealitate nazionala–, autogobernua eguneratu eta handitzeko, berme-sistema bat definitzeko eta Estatuarekin aldebiko harreman eraginkorrak izateko. Horixe da Euzko Abertzaleak taldeak proposatutako auziaren muina eta nik ere, lehendakari naizen aldetik, defendatzen dudana. Eta foro honetan bertan aurkeztu nuen, lehendakarigai nintzela, Sémper jauna. Akordio politiko berri bat lortzea da gure asmoa. Hemen bertan proposamen instituzional bat egitea, euskal gizarteak babestea eta berme guztiekin errespetatzea, Sémper jauna. Nik uste dut akordio hori posible dela; baldintza bat bakarrik bete behar da: 1978tik 2014ra igaro behar dugu; gaur egun herritarren borondatea ordezkatzen dugunok dagokigun erantzukizuna hartu behar dugu gure gain, eta behar den neurrian erantzun behar diogu aurrean dugun aukera historikoari. Guztion lana da lan hori egitea, konpondu gabeko gatazka horri erantzun bat ematea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3845 |
10 | 70 | 07.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, egiaztatzaile deiturikoei dagokienez lehendakariak izandako jarrerari buruz | Bai, eskerrik asko, presidente andrea. Egun on, lehendakari jauna. Ostiralean, hilak 21 –duela bi aste– ETAren kartoizko egiaztatzaileek, ETArekin batera, beren antzezpena, beren fartsa, beren planta, beren pantomima egin zuten. ETAk eta bere kartoizko egiaztatzaileek, ados jarririk, bideo bat egin zuten, non bi etakidek lau arma erakusten zizkieten egiaztatzaile horiei, eta ETAren arma-uzte historiko gisa saldu nahi izan ziguten hori. Gero, jakin genuen etakideek kartoizko kaxa batean sartu zituztela armak, eta eraman egin zituztela. Zuk zeuk eta alderdi politiko batzuek ohore guztiekin hartu zenituzten bazter-nahasle horiek, eta, hala, ETAren zirku mediatikoa eta pantomima legitimatu zenuten. ETAk bultzatutako zirku mediatiko hori legitimatu zenuten. Antzezpenaren ondoren, Madrilera joan zinen korrika eta presaka pertsona horiek babestera, Entzutegi Nazionalak deitu baitzituen. Bitxia benetan, inoiz ez baituzu halakorik egin terrorismoaren biktimak defendatzeko; aldiz, korrika eta presaka joan zinen Madrilera ETAren egiaztatzaile bazter-nahasleak defendatzera. Bistan denez, horrek azalpen bat behar du; izan ere, jarrera horrekin, ETAk bultzatutako zirku mediatikoa babestu zenuen. Eta badakigu zer lortu nahi duen ETAk zirku mediatiko horren bidez eta desegiteari eta armak entregatzeari uko eginez; badakigu zein den helburua: Espainiako Gobernua presionatzea abantaila politiko gehiago lortzeko eta haien presoen zigorgabetasuna lortzeko eta, halaber, gizarteari eta alderdi politikoei presio egitea. Eta zuk bat egiten duzu pantomima horrekin! Gure ustez, oso larria da hori, eta horregatik galdetzen dizugu ea, zure ustez, lehendakari izaten jarraitu dezakezun ETAk eta haren kartoizko egiaztatzaileek babestutako zirku mediatikoa babestu ondoren. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3846 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, egiaztatzaile deiturikoei dagokienez lehendakariak izandako jarrerari buruz | Legebiltzarburu anderea. Maneiro jauna, ez dakit adinagatik den, ibilbide politikoagatik den ala ordezkaritza politikoagatik den, baina uste dut zu baino terrorismoaren biktimen aldeko askoz ere ekitaldi gehiagotan egon naizela. Eta ez dizut onartzen terrorismoaren biktimei buruz esan duzuna. Hala eta guztiz ere, euskaldun guztien ordezkaria naiz, eta neure egiten dut ordezkaritza hori, Maneiro jauna. ETAren amaiera ordenatu baten alde ari naiz lanean, eta horretan jarraituko dut. Nazioarteko egiaztapen-batzordearekin harremanetan nago aspalditik, eta, gaur egun, askoz ere gertuago gaude erabateko armagabetzetik, sortutako min bidegabearen aitorpenetik eta ETAren behin betiko desagerpenetik; horri buruz ez zuen hitz egiten duela bi aste zerorri aipatu nizun Ajuria Eneko 10. puntuak. Babesa eman diegu egiaztatzaileei helburu horiek lortzeko lan egiten ari direlako, Maneiro jauna, eta, lehendakari gisa, helburu hori lortzeko bidea babesten duen euskal gizartearen aurrean erantzun behar dut. Eta, halaber, batzordearekin elkartu den eta Audientzia Nazionalaren zitazioa kritikatu duen Ganbera honen gehiengoaren aurrean erantzun behar dut, Maneiro jauna: 75 legebiltzarkidetik 64, Maneiro jauna, 75 legebiltzarkidetik 64, Ganbera honen % 85. Zirku mediatikoari eta antzezpenari buruz hitz egiten duzu, lehen mailako eta bigarren mailako antzezleei buruz... Ez dakit zeure buruari zein paper jarri diozun, Maneiro jauna, baina ez duzu pentsatuko kritikatzen duzun horretatik kanpo zaudenik, astez aste eztabaida hori hauspotu besterik ez baituzu egiten. Obsesiboki zabiltza zalaparta bila, titular zaratatsu bila, Espainian duzun talde mediatikoaren txalo bila. Astindu eta zabaldu egiten duzu, zeure onari bakarrik begiratuz, Maneiro jauna. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3847 |
10 | 70 | 07.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, egiaztatzaile deiturikoei dagokienez lehendakariak izandako jarrerari buruz | Eskerrik asko, presidente andrea. Ez zaitez urduri jarri, lehendakari jauna, eta onartu ezazu duela bi aste barregarri geratu zinela ETAk bultzatutako zirku mediatikoa eta arma-uzte faltsua –ez baitzen halakorik izan– babestuz. Armak kartoizko kaxa batean sartu zituzten, eta eraman egin zituzten berriz ere. Eta, berriz diot, ez dut gogoratzen egiaztatzaile batzuei babesa emateko Madrilera joatea adinako keinurik izan duzunik terrorismoaren biktimak defendatzeko. Ez dut halakorik gogoratzen. Inoiz ere ez duzu izan hainbesteko keinurik. Benetan, lehendakari jauna, ikusitakoa ikusirik, hamabost egun igaro ondoren, ez al zara damutzen egindako antzezpenagatik? Ez duzu barkamenik eskatuko? Ez duzu aitortuko egindako akatsa? Ez duzu aitortuko guztion aurrean guztia antzerki bat izan zela, abantaila politikoak lortzeko Espainiako Gobernua presionatzea beste helbururik ez zuen antzezpen bat? Noiz eskatuko diozue ETAri behin betiko eta baldintzarik gabe, betiko desager dadin, berriz ere ETArekin elkarrizketak proposatu beharrean? Zer iruditzen zaizkizu Jonan Fernándezen adierazpenak, Gobernua salatu baitzuen euskal gizartea etengabe asaldatuta edukitzeagatik, soilik eskatzeagatik ETAk plantak egiteari utz diezaiola, desager dadila eta armak utz ditzala? Zer iruditzen zaizkizu adierazpen horiek? Hauxe egin beharko zenuke: ETAri behin betiko eta baldintzarik gabe desager dadin eskatu eta argi eta garbi esan armak entregatu nahi badituzte, egin dezaketela. Izan ere, gezur hutsa da batzuek sinestarazi nahi digutena, alegia, ETAk armak entregatu nahi dituela baina ezin duela; gezur hutsa da, eta zeuk ere hemen esan behar duzu hala dela, eta ETAk armak entregatzen ez baditu, nahi ez duelako dela. Lehendakari jauna, onar ezazu hanka sartu duzula. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3848 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, egiaztatzaile deiturikoei dagokienez lehendakariak izandako jarrerari buruz | Eskerrik asko, legebiltzarburu andrea. Maneiro jauna, lasaitasun osoz, berriz ere terrorismoaren biktimak aipatu nahi nituzke, eta esan nahi nuke, terrorismoaren biktimei emandako laguntzaz harago –batzuk gertukoak izan baititut, Maneiro jauna–, horretaz harago, Diputatuen Kongresuan 98an izan nuen parte-hartzea gogorarazi nahi nizuke, oker ez banago, Espainiako Estaturako Terrorismoaren Biktimen Legea aho batez onartu zenekoa, eta Euzko Alderdi Jeltzaleak Estatuko Terrorismoaren Biktimen Lege hori onartzeko egin zuen lana. Adibide modura. Eta inoiz ere ez dut babestuko bakearena bezalako gai serio bat ardurarik gabe erabiltzea. Eta, bai, babestu egin dut, babestu egin dut egiaztapenerako nazioarteko batzordearen lana, fidagarria eta segurua iruditzen baitzait aspalditik lortu nahi duguna lortzeko, Maneiro jauna. Terrorismoaren amaiera ordenatu baten alde ari naiz lanean, helburu hori oso garrantzitsua delako gizarte honentzat eta bere bakezko eta elkarbizitzazko etorkizunerako. ETAren desarmea eta desagerpena bermeekin egitearen alde ari naiz lanean, Maneiro jauna. Erantzukizunez egiten diot aurre arazoari; ez arinkeriaz. Ganbera honen % 85ak babestu du egiaztatzaileen taldea, Maneiro jauna. Nazioarteko ospea duten pertsona ezagunak dira, haien karikatura egiten saiatzen zaren arren, erantzukizun egiaztatuko ibilbidea dutenak. Kudeaketa fidagarria eta serioa egiten dute. Inoiz ere eta inon ere ez zuten bizi izan Entzutegi Nazionalean bizitakoaren antzeko egoerarik. Hala eta guztiz ere, Maneiro jauna, nazioarteko egiaztapen-batzordearen konpromisoak hor dirau, eta espero dut berme bat izango dela ETAren erabateko desarmea eta erabateko eta baldintzarik gabeko desagerpena lortzeko, Maneiro jauna. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3849 |
10 | 70 | 07.03.2014 | MINTEGI LAKARRA | EH Bildu | Interpelazioa, Daniel Maeztu Perez EH Bildu taldeko legebiltzarkideak lehendakariari egina, Euskaltelen lurraldearekiko atxikimendua bermatzeari buruz | Egun on, legebiltzarburu andrea, lehendakaria, legebiltzarkideak. Egun on, Euskalteleko langileak, ongi etorriak zeuen etxera. Lehendakariari Euskalteli buruzko interpelazioa egiten diogu gaur, oso kezkatuta gaudelako Euskaltelen egoeraz eta galdetu nahi diogu zelan bermatuko duen Jaurlaritzak Euskaltelen atxikimendua lurraldearekiko. Zeren Euskaltelen pasatzen ari da euskal izaera zuen enpresa publiko bat izatetik orain jatorri euskalduna duen enpresa pribatu bat izatera, pasatu egiten da euskal kutxek eta Jaurlaritzak bere esku izatetik, Jaurlaritzak-eta partizipazio nagusia zeukatelako, orain euskal erakundeetatik kanpo dauden beste entitate batzuen eskura pasatzera. Kontuan hartu behar da lehenago euskal kutxek zeukatela partizipazioen % 60 eta Jaurlaritzak zeukala % 40. Handik urte batzuetara zeharo aldatu zen proportzioa eta kutxak mantendu zuen % 68, baina jada Jaurlaritzak ez zuen izan inolako partizipaziorik. Iberdrolak zeukan % 11,85, Endesak % 10,64, EITBk % 5,32 eta gero, bai EVEk eta bai Mondragón Inversionesek biek zeukaten % 2,13. Berriz ere aldatu zen hori eta gaur egun daukagun egoera oso kezkagarria da. Hain zuzen ere ikusten dugulako Kutxabanken partizipazioa baxatu dela erditik behera, hau da 49,9ko portzentajea dauka Kutxabankek, eta gero beste portzentajeak doaz % 2, Iberdrolak daukana, eta gero, kanpoko enpresa batek, enpresa italiarra, ingelesa eta bere egoitza Holandan daukana, hain zuzen ere International Cable BV, horrek dauka % 48,1. Hau da, prozesua izaten ari da benetan kezkagarria. Gobernuak uko egin zion zuzenean, uko egin zion Euskalteleko bere partaidetzari. Ez zuzenean, lehen zeukan moduan Euskalnet enpresaren bidez, eta ez zeharka, EITB edo EVE edo beste enpresen bidez. Uko egin zion bere partaidetzari. Eta hau ez da anekdotikoa. Guri iruditzen zaigu nahiko paradigmatikoa dela. Hau da, Euskaltelen gertatzen ari dena, gertatzen ari da ere beste entitate batzuetan, esate baterako, Kutxabanken. Hau da, gertatzen ari da izaera publiko izatetik izaera pribatura pasatzera eta estrategikoak dira. Uste dugu egiten ari den politika izaten ari dela likidazionista alde horretatik, hau da, oso estrategikoak diren enpresak, galtzen ari da kontrola eta pasatzen ari da oso esku gutxitara, esku pribatuetara. Estatua izan nahi duen nazio batek ondo definitu behar ditu bere eremu estrategikoak. Estrategikoak dira komunikazioak, estrategikoak dira entitate finantzieroak, eta momentu honetan Jaurlaritza sostengatzen duen alderdiak bi eremu hauetan daukan jokaera joaten ari da estatu bat sortzearen aurkako joera batetik edo bide batetik, hau da, finkatu beharrean, errotu, sustatu beharrean estatu baterako behar diren eremu estrategiko horiek, egiten ari dena da, ba uko egin, alboratu eta bere kontrolpetik kanpo utzi. El lehendakari ha dicho que está convencido de que en la apertura financiera al nuevo capital privado se garantizará tanto el arraigo como el compromiso social del banco. ¿Pero cómo? ¿Cómo se va a garan- tizar el arraigo y el compromiso social? ¿Porque lo ha prometido el presidente de Kutxabank? ¿En qué se basa esa absoluta confianza que manifiesta el lehendakari a un banco cuyas participaciones mayoritarias no son de titularidad pública? ¿Qué herramientas tiene para incidir en las decisiones?, ¿apelar a la buena voluntad de los capitales? Kontrol ekonomikoa galduta, nola bermatzen da kontrola erabakietan? Eta nahiko iraingarria iruditzen zaigu sinestaraztea kapitalak berez, besterik gabe, etikoki jokatuko duela eta nazioaren interesak gainetik ipiniko dituela beraien interes propio eta ekonomikoen alde. Zoritxarrez ikusi dugu lan-erreforman gertatu izan dena, eta bai enpresari edo bai kapitalari baliabide legalak ematen zaizkienean, ezin da espero ez erabiltzea. Ezin zaie eskatu erabili ez ditzatela, beraien konbenientziaren arabera erabiltzen dituztelako. Euskaltel estrategikoa da, eta Kutxabank estrategikoa da, eta biek daramaten bidea oso bide okerra da, gogorarazi egiten du Nafarroan gertatutako CAN kutxaren bidea. Batetik, saldu ziren partizipazioak eta beste batetik ere sarea ere saldu da, zuntza optikoarena, 68 milioikoa. Eta saldu zen dena, saldu zen tronkala eta saldu zen erradiala, ipini beharrean udalen esku. Eta udalek kobratu egiten zuten tasa bat eta bazeukaten diru-iturri bat horri esker, sarea erabiltzeari esker, eta benefizioen % 2 udaletxeetara joaten zen. Hor bazeuden 5 milioi inguru, bazeuden udalei helduko zitzaien dirua, hain zuzen, ere hori kudeatzeari esker, baina dena saldu zen, bai tronkala eta bai erradiala. Lehendakariak konfiatu egiten du inbertsio-funts pribatuek ez dutela joko herritarren interesen aurka eta konfiantza du enpresa pribatu horiek nazio-bizioa edukiko dutela. Eta ez bada horrela? Eta ez badute horrela jokatzen? Badaukagu tresnarik? Badaukagu erremintarik kontrola edukitzeko? Botere ekonomiko hori galduta, badugu bestelako botere politikorik? Nola bermatu ahal dugu horrela jokatuko dutela, hemengo interesen alde? Hemengo nazio-bisioarekin jokatuko dutela, beraien esku baldin badago tresna legala eta partizipazio nahikoa, kopuru nahikoa, nahi duten erabakia hartzeko? Euskaltel es una empresa referencial, y este tipo de decisiones ha tenido una consecuencia más; no solo la pérdida de control político sobre una empresa, sino que ha tenido una consecuencia importantísima en el tema laboral. Y me quiero referir a ese tema ahora precisamente en presencia de los trabajadores de Euskaltel. Porque es rentable, económicamente es rentable, con unas ventas de 342,8 millones de euros y unos beneficios netos de 84,1 millones en el año 2012, que supone el 140,3 % de las ventas. Los beneficios netos superaron en un 54 % al coste laboral, que eso es terrible: un 54 % más fueron los beneficios netos que el propio coste laboral. Y las ganancias de este último año, en el año 2013, han sido de 50 millones de euros, y, a pesar de ello, afronta un conflicto laboral que ha provocado una serie de huelgas de las trabajadoras y trabajadores –por cierto, con un éxito total– y que afecta no solo a los trabajadores propios de Euskaltel, que reclama que no hay externalización, sino que afecta también a las subcontratas, como Aplica, que también ha salido a protestar, se ha manifestado para que se respeten sus derechos laborales. ¿Cuál puede ser la razón de rebajar las condiciones laborales a pesar de tener beneficios millonarios? ¿Crear país? ¿Atender un servicio de comunicaciones estratégico? No, evidentemente no. La razón es ganar más dinero, que es el objetivo que tiene cualquier empresa privada que no tiene una voluntad de servicio público: ganar dinero. Horregatik gure galdera: zer da Jaurlaritzak egingo duena bermatzeko Euskaltelen atxikimendua lurraldearekiko? Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3850 |
10 | 70 | 07.03.2014 | MINTEGI LAKARRA | EH Bildu | Interpelazioa, Daniel Maeztu Perez EH Bildu taldeko legebiltzarkideak lehendakariari egina, Euskaltelen lurraldearekiko atxikimendua bermatzeari buruz | Eskerri asko. Beste behin gertatzen ari da askotan gertatu dena, eta da hitzetatik ekintzetara itzelezko amildegia dagoela. Hau da, alde batetik badago borondate bat eta nahi bat, desira, baina gero ez dago elementurik nahi edo desira horri eusteko.Esan egiten duzu kapitala bertakoa dela, hemengoa dela, ez da egia. Kutxabankena eta Iberdrolarena da. Eta Kutxabankek daraman ibilbidea ikusten ari gara nola zabaldu zaion lehendakariaren oniritziarekin kapital pribatuari atea. Eta orduan momentu honetan baliteke izatea, baina hemendik epe ertainera ez izatea. Eta alde honetatik hemengo erakundeek bai egin dute dejazioa. Egin dute dejazioa erabaki dutelako beraien partizipazio guztiak uztea. Eta beraz, esaten duzunetik egiten denera benetan tarte ikaragarria dago. Esaten duzu 50 milioi benefizioetatik 40 inbertsioetara. Oso ondo dago, ze inbertsio, makinak edo pertsonak? Zer pertsonetan ez da inbertitzen. Pertsonak greban daude. Greban daude hain zuzen ere beraien eskubideak murriztu direlako, zerbitzu batzuk esternalizatu nahi direlako, subkontrata batzuk daudelako hain zuzen ere beraien lan eskubideak exijitzen. Pertsonetan inbertitu behar da. Ados gaude datuak positiboak direla. Ados gaude enpresa traktorea dela, baina traktorea norentzat? Jabearentzat. Eta nola bermatzen duzu, eta ez didazu erantzun, nola bermatzen duzu benetan nazio-ikuspuntu bat edukiko duela enpresa horrek eta zerbitzu publikorako nahia izango duela? Ez duzu erantzun. Esaten didazu Kutxabankek nahiz eta % 1 izan edukiko duela iritzia, baina ez du erabakimena. Ez da gauza bera. Orduan hemen ikusten ari garena da, eta gainera (…) delakoa aipatuz, lehengo egunean lehendakariak berak esan zuen, badagoela sarrera kapital pribaturako. Kapital pribatua ezin duzue kontrolatu. Konbentzitu ahal duzu, gonbidatu ahal duzu kafea hartzen eta esan begira ze inportantea den herria egitea. Baina gero egingo du nahi duena. Eta ez baduzu kontrol ekonomiko hori, ez duzu kontrol politikoa. Hori hala da. Herri honek ez dauka arazo ekonomikorik izatez, daukan arazoa da borondatearena. Herri honek dirua esportatzen du. Erkidegora sartzen den euro bakoitzetik, bederatzi euro ateratzen dira kanpora. 2008-2012ko tarte horretan sartu dira 1.500 eta piko milioi euro eta atera dira 13 eta piko milioi euro. Hau da inbertsiorako sartzen den euro bakoitzetik, guk 9 milioi ateratzen dugu inbertziorako. Horrek esan nahi du dirua egon badagoela. Arazoa ez da ekonomikoa, inoiz ez da izan ekonomikoa. Arazoa beti da politikoa, apustua egitearena, zeren alde egingo duen apustu Jaurlaritzak. Benetan, eustea estrategikoak diren sektore horiei, entitate finantzieroa, komunikazio enpresa bat, eustea horri, eta ikuspuntu estrategiko batetik nazio batek estatua eraiki nahi duelako bide horretan abiatu edo "kaja" egin. Egia da eta arrazoia duzu, aurreko Gobernuari leporatu behar zaizkiola hartutako zenbait erabaki, hori egia da eta aitortzen dizut. Baina hori egian den bezalaxe, aitortu behar da EAJ ez dela ajenoa Kutxabanki, ez dela ajenoa Iberdrolari eta beste botere batzuei, edo beste entitate batzuei, ez da ajenoa. Eta Kutxabanken gertatzen ari den guztiaren edo parte handi baten erantzukizuna EAJrena da. Hori hala da. Eta, beraz, badago erantzukizun bat. Hemen likidatzen ari da oso estrategikoa den sektore bat. Eta noren lepo? Ba beti askotan gertatzen den moduan langileen lepo. Inbertsioak bai, baina ez bakarrik makinatan, inbertsioak ere pertsonetan egin behar dira, edo bestela ez dezagun esan gure leloan "pertsonak helburu". Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3851 |
10 | 70 | 07.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, Daniel Maeztu Perez EH Bildu taldeko legebiltzarkideak lehendakariari egina, Euskaltelen lurraldearekiko atxikimendua bermatzeari buruz | Eskerrik asko, presidente andrea. Mintegi anderea, lehendabizi, herri-ikuspegia ez diguzu ba zuk erakutsiko guri zenbat eta zenbat gauza egin diren, zenbat eta zenbat urte daramakigun Gobernuan herri-ikuspegiekin, adibidez, enpresa hau martxan jartzen. Orain ez diguzu ba gaur erakutsiko zer den herri-ikuspegia, ezta? Ze, broma bat iruditzen zait benetan Eredu ekonomikoa. Gurea argi dago, zuena argitu beharrekoa. Guk argi daukagu zein den eredu ekonomikoa: enpresa horiek martxan jartzea herri-ikuspegi batekin, sektoreak estrategikoak direnean, eta martxan daudenean, beraien irabaziekin inbertsioak egin ditzatela, pertsonen zerbitzurako izango direnak. Baina ez bakarrik pertsonen soldatetan. Bai pertsonen soldatetan, noski, baina baita beste pertsona batzuen zerbitzura. Edo, Euskalteleko langileentzako bakarrik egin behar dira inbertsioak? Edo guztientzako dira egin behar diren inbertsioak? Ze, pertsonak guztiok gara eta herri honetako pertsona guztiak. Lehendakariaren iritzia ez da, legedia da. Eta atzo aipatzen nuen bezala, legedia guk bete egin behar dugu. Zuek ere bai. Eta gainera ez duzue inongo arazorik beste lekuetan ez betetzeko. Beraz, berriro diot, ez eskatu guri zuek egiten ez duzuena. Kontuz! Kutxabanken guk ba omen dugu zerikusia, baita zuek ere. Eta baita Kamara honetan gauden guztiok ere, hori denok dakigu. Baina ez ditzagun gauzak nahastu, Kutxabankek bere ardurak ditu eta Euskaltelez ari gara gaur. Eta aipatu dizudan bezala, eta ulertu nahi ez duenak ez du ulertzen, berriro diot: Acuerdo de accionistas: mientras Kutxabank sea titular de acciones de Euskaltel, para la adopción de las decisiones estratégicas relevantes se necesitará el voto a favor de Kutxabank, cualquiera que sea su participación en el capital social. Hau da, nahiz eta akzio bat eduki, beto-eskubidea dauka. Beraz, bai hartzen dira erabaki estrategikoak Kutxabanken eskutik. Eta Kutxabank hemen dagoen bitartean, eta guztiok dugu ardura, hemen mantentzekoa eta gauzak hemen mantentzeko, Euskaltelek hemengo enpresa bat jarraituko du izaten. Esaten didazu ez dizudala erantzun, bai, datuekin. Agian zuri gustatu ez zaizkizun datuekin; baina datuekin erantzun dizut zer egiten duen Euskaltelek eta nola lantzen duen herria. Eta bukatzeko. Sobre temas de personal. Evidentemente, nosotros no tomamos parte, no somos parte de Euskaltel. Y habla de subcontratar y de generar problemas, y de lo que estamos hablando es de que Euskaltel es una empresa que tracciona de todo un sector de telecomunicaciones. Que no solo Euskaltel tiene que crecer; que tiene que crecer todo el sector de telecomunicaciones en Euskadi. En este momento, si algo va a ser importante a futuro, va a ser el sector telecomunicaciones, audiovisual, electrónica…, todo eso, para la generación de valor en todas nuestras empresas. Por tanto, Euskaltel crecer sí, pero tiene que alimentar a todo un sector muy importante. Y ese es su papel principal. No solo ellos tienen que crecer. Tenemos que conseguir alimentar todo el sector para que realmente Euskadi esté en primera posición. Y en eso está trabajando Euskaltel, y en eso va a tener toda la ayuda del Gobierno Vasco. Toda, porque consideramos que es estratégico para este país no solamente tener esa banda ancha que tenemos y llegar al 85 % de la población: es llegar al 100 % con las mejores características, y que nuestras empresas utilicen esa red, esas posibilidades, todos los servicios que van sobre esa red, para situarse en punta tecnológica. Eso es lo que tenemos que hacer. Eta mesedez, eredu ekonomikoa, hurrengoan mesedez esplikatu iezaguzue zein den, ze gurea oso argi dago. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3852 | |
10 | 70 | 07.03.2014 | MAEZTU PEREZ | EH Bildu | Interpelazioa, Daniel Maeztu Perez EH Bildu taldeko legebiltzarkideak lehendakariari egina, udalen legearen legez besteko proposamenaren inguruan | Eskerrik asko, ganberaburu andrea, eta egun on guztioi. Egun on, lehendakari jauna. Aurreko puntuan Tapia andereak garrantzi berezia eman dio Ganbera honetan onartzen diren gauzei eta ni nator puntu honetan ere Legebiltzar honetan onartutako legez besteko proposamen batekin. Hain zuzen ere, 2013ko apirilaren 11n onartutako legez besteko proposamen bat. 64 aldeko bozka eduki zuen legez besteko proposamen bat, besteak beste Euzko Alderdi Jeltzalearen aldeko bozkak ere jaso zituen legez besteko proposamen bat. Ez dut bere osotasunean irakurriko legez besteko proposamen horretan jasotzen zena, baina bai uste dut puntu batzuetan nabarmentzen zena behintzat adieraztea gaurko interpelazio honetan. Hasiko naiz, azken puntuetatik. Bertan, eskatzen zitzaion Eusko Jaurlaritzari 12 hilabeteko epean udal-lege bat ekartzea Ganbera honetara. 2013ko apirilaren 11n, oraindik ez dira bete 12 hilabete horiek, eta gure lehenengo galdera hortik doa. Apirilaren 11 baino lehen, lege bat, udal-lege bat edukiko dugu Ganbera honetan? Eta ez da bakarrik hilabeteen asunto bat. Gogoratu behar dugu, 30 urte direla ia udal-lege barik Euskal Autonomi Erkidegoan. Beste puntuetara joanda, legez besteko proposamen honetan onartzen zenaren beste puntu batzuetara joanda, laburbilduta, lehenengo bi puntuetan agerian geratzen zen edo nabarmentzen zen tokiko autonomiaren garrantzia. Udal-lege bat egiten denean, tokiko autonomiak eduki behar duen garrantzia, tokiko autonomia errespetatzea eduki behar duen garrantzia eta hori egiten zen, hain zuzen ere, Estatu mailan, tokiko erakundeen arrazionalizatzeko eta iraun arazteko legearen mehatxuarengatik. Garai hartan mehatxua zena, gaur egun indarrean sartutako mehatxua, Euzko Alderdi Jeltzalearen aldeko bozkekin. Eta, beste puntu bat zegoen, hirugarren puntua, foru-berezitasuna aldarrikatzen zuena. Garrantzitsua ere, baina beste puntu bat zen, ez zen puntu bakarra. Eta uste dugu Euzko Alderdi Jeltzaleak Madrilen puntu honi ebatu egin diola Alderdi Popularrarekin akordio bat heltzeko orduan eta toki autonomia defenditu duela saltzeko, baina gero, edukietara baldin bagoaz, toki-autonomia hori ez da inondik inora defenditu, lege organiko baten aurrean gaudelako eta, laburbildu behar baldin badugu, lege horretan jasota dagoena da, hain zuzen ere tokiko erakundeen autonomien kontrako eraso zuzen bat. Ez da jada udalak edo tokiko erakundeak adin nagusi ez dituela bihurtzen, baizik eta adin txikikoak mantentzen dituela eta gainera adin txikiko tutelatuak bihurtzen dituela. Hemen, udalen inguruan eztabaidatu dugunean, aldarrikapen nagusia izan da udalak adin nagusi bihurtu behar genituela. Alde batetik, eskumenak ondo finkatu, udalen eskumenak zeintzuk diren, zein arlotan daukate kudeaketarako eskumena eta nahikotasun ekonomikoa ematea udal-erakundeei. Ba tira, Tokiko Erakundeen Arrazionalizatzeko eta Iraunarazteko Legearen ondorioz, udal-eskumenak murriztu egiten dira, udalen kudeaketaren menpe dauden arloak murriztu egiten dira eta arlo horietan udalen eskumenak murriztu egiten dira. Eta hau, 20.000 biztanle baino gutxiago duten udalentzako oso larria izan daiteke. Gogoratu behar dugu Euskal Autonomia Erkidegoan % 82 direla, 20.000 biztanle baino gutxiago duten udalerriak. Eta horiek eskumen batzuk zuzenean galtzen dituzte, diputazioaren menpe geratzen direlako. Eta gainera diputazioek aukera dute era zuzen batean kudeatzeko edo ez, edo kudeaketa hori hirugarren baten eskuetan uztea, alegia, pribatizazioa. Eta gure lehenengo galdera ere bai, hortik doa. Udal-legean, hona ekarri behar duzuen udal-lege horretan, Madrilera begira egingo duzue? Madrilen onartutakoa onartuko duzue, kasu egin beharrean Euskal Herriko eragileekin adostu ahal denari? Eta onartuko duzue hainbat konpetentzia diputazioen eskuetan geratzea zuzenean? Beste alde batetik ere, lege horretan udal-antolaketa mugatu egiten da. Partzuergok eratzeko aukera mugatu egiten delako eta kontsejuei –eta hau Araban garrantzitsua da– ez zaie aitortzen tokiko erakundeen nortasun juridikoa. Baina eraso larri bat baldin badago administrazio lokalaren erreformaren lege horretan, kontrol ekonomiko arloan dago eraso larri hori, zerbitzuen koste estandarra ezartzen delako. Alegia, kasu honetan zerbitzu publikoen merkantilizazioa eta gainera, ziur aski, bigarren pauso bezala, pribatizazioa, hainbat zerbitzu publikoen pribatizazioa ekarriko duena. Eta hau udalerri guztientzako izango da. Koste estandar bat ezartzen da, soilik irizpide ekonomikoei men eginez ezartzen den koste estandar bat, ez da kontuan hartzen zerbitzu publikoen kalitatea, ez da kontuan hartzen hurbilta- suna, ez da kontuan hartzen langileen eskubideak, zerbitzu horiek ematen duten langileen eskubideak, eta soilik irizpide ekonomizistak ezartzen dira zerbitzu publikoak ematerako orduan. Oso larria. Eta hori onartuta dago lege horretan eta hori onartuta dago Euzko Alderdi Jeltzalearen bozkekin. Alegia, onartzen da udal-kudeaketa irizpide ekonomikoen arabera egitea. Zer gertatu daiteke udal euskaltegiekin, adibidez, soilik irizpide ekonomikoak aplikatzen badira? Zer gertatu daiteke emakumeen etxeekin, soilik irizpide ekonomikoak aplikatzen badira? Zer gertatu daiteke kultur etxeekin edo haurreskolekin, soilik irizpide ekonomikoak erabiltzen badira? Uste dugu oso egoera larri baten aurrean gaudela eta guzti hori onartuta dago lege horretan. Eta nahi dugu jakin hori, udal-legea hona ekartzen denean, Euzko Alderdi Jeltzaleak eta, kasu honetan, Euzko Alderdi Jeltzalean sostengatzen duen Gobernuak hona ekartzen duenean udal-legea, hori ere hor jasota egongo den, zerbitzu publikoen koste estandarra jasota egongo den ala ez. Erronka izango da lege horren alderdi erregresiboenak saihestea, horiei iskin egitea, eta uste sendoko udalgintza baten alde egitea, tokiko autonomia ardatz izango duen –eta argudio teoriko gisa bakarrik erabiliko ez duen– printzipio baten alde egitea. Eta horiek ez dira gure hitzak, ez dira EH Bilduren hitzak. Eudelek eskatzen du lege horren alderdi erregresiboenak saihestea; Eudel ere hori eskatzen ari da. Horregatik egiten diogu interpelazioa Eusko Jaurlaritzari, jakiteko, udal-legea ekartzen denean, zerbitzu publikoen kostu estandarraren gisako alderdi erregresiboak saihestuko diren, horiei iskin egingo zaien. Nada más. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3853 |
10 | 70 | 07.03.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Interpelazioa, Daniel Maeztu Perez EH Bildu taldeko legebiltzarkideak lehendakariari egina, udalen legearen legez besteko proposamenaren inguruan | Eskerrik asko, legebiltzarburu andrea. Maeztu jauna, ahalegin izugarria egin duzu. Ondo eginda, gainera. Txalogarria benetan, sutsua izan zarelako Arrazionalizazio Legeari buruzko kritika egiten, Kamararen aurrean erakusten emateko lege hori, Arrazionalizazio Lege hori, txarra dela, kaltegarria dela eta bereziki, udal-autonomiarentzat urratzailea dela. Toki-autonomia urratu egiten duela esaten duzu. Horretan ezi dizut kontra egingo. Lege hori ez da nik aprobatuko nukeen legea, niri ere ez zait gustatzen. Ez nau betetzen, ez nau betetzen. Nire eskuetan izan bazen, nik beste eduki bat emango nion. Kontua da, bueno bakarrik esango dizut lege hori ez dela arazo bakarra, zeren lege hori aprobatu baino lehenago ere udalei buruzko oinarrizko legedia nahiko urratzailea zen. La Ley de Bases de Régimen Local de 1985, el texto refundido inmediatamente posterior, toda la legislación de desarrollo dictada con carácter básico por gobiernos socialistas en los ochenta máximamente, eran ya potencialmente vulneradores de la autonomía local hasta límites increíbles. De hecho, la normativa básica de régimen local ocupa muchos tomos, muchos tomos. Por parte de quienes ahora defienden la autonomía local se dictó esa amplísima normativa. El problema, por tanto, no arranca de esta ley. Esta ley se inserta en un marco normativo básico que había sido dictado durante los últimos casi treinta años, muy invasivo de la autonomía municipal. Beraz, arazoa ez da lege honekin hasten. Iraganean ere hori baino lehenagotik ere bazegoen. Kontua ez da, ordea, lege honek zer dakarren edo zer ez dakarren. Kontua da lege hori aurreproiektua aprobatu eta Gorte Nagusietara eraman zenean, bi jarrera har zitezkeen legearen aurrean, bi jarrera. Bat izango zen, izan zitekeen itxurakerietan ibiltzea. Hau da, jarrera testimonialean aritzea eta esatea "Bueno, lege proiektu honen aurrean jarrera sinboliko bat hartuko dugu eta gero, sinbolismo horrek aurrera egiten ez baldin badu, legea aprobatua izan dadila eta bere ondorioak desplegatu ditzala, bere kalte guzti-guztiekin euskal udalentzat". Beste jarrera bat izan zitekeen "Bueno, lege honen aurrean bai jarrera testimoniala hartuko dugu, printzipioak defendatuko ditugu, baina, horrez gainera, lana egingo dugu, lan parlamentario zehatza eta gogorra egingo dugu, lortu ahal izateko legeak ahalik eta eragin, oker edo ahalik eta kalterik txikiena egin diezaien euskal udalei". Jarrera sinbolikoa, testimoniala, lehendabizikoa; jarrera efektiboa, erreala, pragmatikoa, bigarrena. Amaiurrek lehenbizikoa hartu zuen. Argi eta garbi. Amaiurrek, kontuz, bi zuzenketa jarri zituen bakar bakarrik legearen kontra, bi zuzenketa. Lehenbizikoa izan zen esateko legea ez zela Hego Euskal Herrian aplikatu behar. Oso ondo. Testimonialismo hutsa, ondo dago. Itxurakeria. Eta bigarrena esateko Trebiñun ez zela aplikatu behar. Ez zuen ezer esaten La Puebla de Arganzóni buruz ezta Villaverde de Trucíosi buruz. Ikus dezazuen itxurakeria zertan zegoen. Trebiñu aipatu nahi zuten, baina ez ziren konturatu beste enklabe batzuk ere badaudela eta Trebiñu udal bat dela enklabe baten baitan eta han beste udal bat ere badagoela. Itxurakerietan jokatzen zuten, testimonialismo hutsean. Beste jarrera bat izan zitekeen baita ere: legea hartu eta lan parlamentario zehatz bat egin, legea aprobatzen zenean ahalik eta kalte txikiena egin diezaien euskal udalei. Eta horixe zen hain zuzen ere guk Gobernutik bultzatu genuen jarrera: efektiboa, pragmatikoa eta ondorioak eman dituena. Lehendabiziko jarrera hartu izan bagenu, momentu honetan euskal udalak eta Andaluziako udalak egoera berdin berdinean egongo liratekeelako. Eta gure jarreraren ondorioz, zorionez, errealitate erabat ezberdinetan bai daudelako Kataluniako, Andaluziako edo Espainiako edozein udal eta euskal udalak, egoera era ezberdinean daudelako. Beraz, hortik has gaitezen. Gaur zuk hemen aprobatutako erabaki bat hartu duzu. Ez duzu behar bezala aipatu beste bat, zuen memoria beti selektiboa izaten delako. Beste bat aprobatu zen ere 2013ko maiatzaren 2an, eta horretan espresuki esaten zen bosgarren puntuan: "El Parlamento Vasco insta al Gobierno Vasco a realizar las gestiones necesarias para que cualquier modificación de la legislación básica en materia municipal refleje expresamente la singularidad foral del entramado institucional vasco". Eta honetan aritu zen Eusko Jaurlaritza. Amaiur beste joko batean zegoen, testimonialismoaren jokoan. Treviño, sí; La Puebla del Arganzón, no… Beste joko batean zegoen. Guk, beti bezala, joko efektiboan, gauzak eraikitzen eta lan oparoa egiten. Eta horren ondorioa zein izan da? Ba horren ondorioa izan da legeak orain hainbat xedapen aurreikusten dituela, xedapen gehigarriak, gure berezitasun foralak aurreikusten dituztenak eta, zorionez, legeak Espainiako udalei eragiten dizkien kalteak neurri handi batean hemen erabat mugatuta edo murriztuta daudela. Zuk hiruzpalau gai aipatu dituzu, esan duzu lehenik eta behin esate baterako lege organiko batez ari garela. Txarto. Gero esaten didazue irakasle plantekin natorrela hona, baina ez da lege organiko bat. Irakurri egin behar dira gaiak benetan hona gauzak defendatzera etorri baino lehenago. Oinarrizko lege bat bai, lege organikoa ez da. Esan duzu baita ere koste estandarra aipatzen duela. Mesedez! Koste estandarra duela urtebeteko testuan bazegoen, gero desagertu egin zen, orain koste efektiboa aipatzen da eta beste erregimen bat dauka. Jakina, hona etortzen denean, hemendik, tribuna honetatik salaketak egiten, gauzak irakurri egin behar dira eta zertaz ari garen benetan enteratu egin behar gara, ez bakarrik panfleto bat irakurri eta panfletoan irakurritakoak hemen batere jarrera kritikorik gabe azaltzera etorri. Zuk bi gai aipatu dituzu batik bat. Udalen eskumenak. Bueno, udalen eskumenak murriztuak daude, bai legean, baina Espainiako udalenak. Hemen, Euskal Autonomia Erkidegoan, eta Nafarroan beste horrenbeste, udalen eskumenak izango dira hemengo erakundeek erabakitzen dituztenak. Legebiltzar honek ala bere kasuan lurralde historikoetako organo foralek erabakitzen dituztenak. Ez Madrildik erabakitzen dituztenak, hemen erabakitzen dituztenak baino. Beraz, gure eskuetan dago udalek eskumen gehiago ala gutxiago izatearena. Hori, Gobernu honek bere gestioen bitartez lortutako xedapenaren… –bai, bai, begiratu, ez zalantzarik esbozatu aurpegian–. Irakurri Toki Ogasunen Legearen zortzigarren xedapen gehigarria eta horrek esaten du argi eta garbi hemengo lege sektorialek, arau sektorialek, bakoitza bere eskumenen baitan zehaztuko dituztela zeintzuk diren udalen eskumenak. Gero legearen 25. artikuluak bere bigarren atalean esango du nahi duena Espainiako udalei buruz, baina Euskadiko udalei buruz hori argi dago gure eskuetan dagoela eskumenak gehiago ala gutxiago izatearena. Gero esan duzu 20.000 biztanletik beherako udaletan eskumen horiek erabat zapuztuta gelditzen direla eta zerbitzuak pribatizatze-bidean daudela. Beno, hori Espainiako udaletan horrela izango da baina hemengoetan ez. Hemengoetan, gure hemengo erakundeen eskuetan dago hori horrela izatea ala ez izatea. Hemengo foru-aldundien eskuetan eta bere kasuan, erakunde amankomunek horretan esan dezaketenaren arabera. Pribatizazioaren gaia aipatu duzu. Pribatizazioa hemen gertatuko da hemengo erabakiek hori ahalbideratzen baldin badute. Espainiakoetan hori izan daiteke, agian bai, baina hemengoetan, guk landutako xedapen gehigarriei esker, –jakina, gure jarrera izan bazen testimonialismoarena, dena izango zen hemen Espainian den modu berdinean. Baina guk zorionez beste jarrera bat hartu genuen–. Aipatu duzu baita ere koste efektiboarena –bueno, zuk koste estandarra deitzen zenion jatorrizko testua hartuz–. Hori ere hemengo erakundeen arabera dago. Eta azkenean Arabako entitate lokal berezien gaia aipatu duzu. Hori ere hemen zer erabakitzen dugun, horren arabera gauzatuko da, guk lortutako xedapen gehigarriei esker. Beraz, ez dago pilota Espainiako erakundeen eskuetan, hemengo erakundeen teilatuen gainean dago, gure eskuetan dago, Legebiltzar honen, Jaurlaritzaren bere kasuan eta lurralde historikoen organo foralen eskuetan dago. Legea kaltegarria da Espainiako udalentzat, baina erabakiak hemen hartu behar ditugu, gure eskuetan daude. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3854 | |
10 | 70 | 07.03.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Interpelazioa, Daniel Maeztu Perez EH Bildu taldeko legebiltzarkideak lehendakariari egina, udalen legearen legez besteko proposamenaren inguruan | Gracias, señora presidenta. Maeztu jauna, esaten didazu gustuko dudala Madrilera joatea. Begira, hain zuzen ere, Alderdi Sozialistako bozeramaileek emantzat jo dutenean udal- autonomia defendatzeko helegitea sustatzeko ekimenaren barruan EH Bilduk gobernatutako udalak daudela! Bide batez, ez dakit irakurri duzun Auzitegi Konstituzionalaren Lege Organikoa, baina, haren arabera, tokiko autonomia defendatzeko helegite bat aurkezten denean, herritarren seirena ordezkatzen duten udalen zazpirenak egon behar du horren alde. Baina ez Europako udalak, e! Espainolak, e! Espainol espainolak, e! Tira, orain EH Bilduk Espainiako banderak jarri dituenez gobernatzen duen udaletako balkoi guztietan, ondo iruditzen zait bere udalak eta herritarrak ere espainol gisa karakterizatzea. Ezin hobea iruditzen zait ekimena, hala, zirkulua ixten baita. EH Bilduri hasi zaio gustatzen Madrilera joatea. Eta, begira, hain zuzen ere, EH Bilduri gutxien komeni zaion kasua aipatzen didazu; abortuaren legearen kasua. Abortuaren legearekin zer egingo dugun galdetzen didazu. Nik, berriz, jakin nahiko nuke Sabino Cuadrak eta Rafa Larreinak boto bera emango duten! Horixe galdetzen dio bere buruari herri honetako jende guztiak! Hain zuzen ere, gutxien komeni zen gaia atera duzu mahai gainera, ezta? Ikus dezagun; kostu eraginkorra aipatzen duzu. Kostu eraginkorra –jadanik kostu estandarra izango ez dena–, Gipuzkoan, Gipuzkoako Foru Aldundiak definituko du. Bai, bai. Ez, ez! Irizpideak garatu; baina definitu, Gipuzkoako Aldundiak. Hark du eskumena horretarako. Beraz, lehenik eta behin, Batzar Nagusietan proposatu behar da. Eta galdetuko didazu: "Jarriko duzu martxan ekimenen bat kostu estandar horren definizioa, Ogasun Ministerioak ministro-agindu bidez Estatuko udaletarako ezarritarakoa ez bezalakoa izango dena, ahalik eta modurik orekatuenean egin dadin hiru lurraldeetan?". Bai, egingo du; baina hori ere aldundiek gai horretan egin nahi dutenaren araberakoa izango da. Gipuzkoako Aldundiak, adibidez, esaten badu berak zehaztuko duela Gipuzkoako udaletarako, bada, legeak berariazko gaitasuna ematen dio horretarako. Beraz, nik ezingo diot ezer ere inposatu, ez erakunde komunak arlo horretan maila juridikoan sar daitezkeen neurritik harago, eta ez dut irizpiderik inposatuko gai horretan. Baina hor, Gipuzkoari dagokionez, erantzukizuna Gipuzkoako Aldundiarena da. Beraz, zer egiten ari gara gai horretan? Begira, legea lantzen ari gara, Arrazionalizazio Legea onartu denez geroztik. Ganbera honek udal-legea aurkezteko eskatzen zuen erakundeen arteko akordioa ere ezinbestekoa da, eta erakundeen arteko akordio hori ere lantzen ari gara dagoeneko. Hilabete honetan bertan, deialdia egingo dut...; dagoeneko hitz egin dut hiru aldundietako ordezkariekin eta Eudeleko ordezkari nagusiekin Euskadiko Udal Kontseilua deitzeko eta, hala, foro egokian hitz egin ahal izateko Arrazionalizazio Legeak Euskadiko erakunde eskudunoi jartzen dizkigun erronkei buruz. Halaber, udal-legeak egin beharreko antolaketa eta EAEko udaletarako egin beharreko arauketa horiek erakundeen artean ahalik eta modurik adostuenean egitea izango da helburua, Espainiako udalen testuinguru guztiz desberdin batean. Hargatik eragotzi gabe, jakina, EH Bilduko udalak espainiar udal diren neurrian batzea Alderdi Sozialistaren udalei, konstituzio-kontrakotasun helegitea sustatu ahal izateko. Beraz, hilabete honetan bertan Euskadiko Udal Kontseiluaren deialdia egingo dut, gaiarekin zerikusia duten erakundeek –Eudelek, hiru aldundiek eta Jaurlaritzak– ahalik eta gehien adostu ahal izan ditzaten udal-legerako eginiko proposamenak. Eta beste gauza bat: udalen eskumen-egoera definitzeari, argitzeari dagokionez –udal-legea behin betiko onartzean egingo da hori, ezinbestekoa baita–, eskumen-egoera hori behin-behinekoz argitzeko, aste horretan bertan, datorren astean, udal guztietara instrukzio bat bidaliko dugu, Jaurlaritzaren ustez, EAEko udalek zer eskumen-eremu duten zehazteko argibideak emanez –zeina espainiar udalena ez bezalakoa baita–, udal-legeak behin betiko definitu arte dagokien eskumen-esparrua. Beraz, Ganbera honen aginduak lantzen eta betetzen ari gara, pragmatismoz jokatzen ari gara eta ez testimonialismo hutsalez, hankak lurrean ditugula, Arrazionalizazio Legeak EAEko udaletan eta haien udal-autonomian izango duen eragin negatiboa ahalik eta txikiena izan dadin. Aralarrek egin duen gauza bera egin izan bagenu, EAEko udalak Espainiakoak bezala egongo ziren gaur egun: oso gaizki. Gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3855 | |
10 | 70 | 07.03.2014 | PRIETO SAN VICENTE | SV-ES | Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, 2014ko martxoaren 3an eta 4an Bilbon egingo den Espainia 2014 Foro Globalaren ondorioei buruz | Eskerrik asko, presidente andrea. Legebiltzarkide jaun-andreok. Lehendakari jauna, aurreikusita zegoenez, Espainia 2014 Foro Globalera joan zinen aste honetako astelehenean. Goi-bilera ekonomiko horrek agerian utzi ditu politikan herritarrei eta ondasunei segurtasuna emateko dauden gabezia larriak. Halaxe erakutsi zuten jarduteko erraztasun izugarriarekin egin ziren ekintza bandalikoek. Guk irmotasun osoz gaitzesten ditugu, hura jasan zutenei elkartasuna adierazten diegu, eta argibideak eta erantzukizunak eskatzeko konpromisoa hartzen dugu. Baina hori jada abian da gure taldearen beste ekimen batzuekin, eta beste une batean jorratuko dugu. Goi-bilera hartan itxaropen handiak zituen jarriak Ekonomia eta Lehiakortasun ministroak, Luis de Guindosek, topaketaren bezperan adierazi baitzuen espero zuela bileran egoera ekonomikoa eta krisitik nola atera aztertuko zela, eta, haren, ustez, jakina, horretarako irtenbideak aurkituko zituztela. Halako irmotasunez esandakoak azalpen gehigarriak behar ditu, komunikabideetan argitaratutakoa urrun baitago, oso urrun egon ere, edozein irtenbidetatik; aldiz, nolabaiteko kezka sortzen du, goi-bileran parte hartu zutenek eta komunikabideetan iritzia eman zutenek adierazpen ezkor ugari egin baitzituzten alderdi sozialari dagokionez. Kezka soziala; izan ere, kanpotik atera ditugun ondorioak dira Espainiak soldatak jaisten jarraitu behar duela, kontratazioaren kostu fiskalak murriztu behar dituela, eta lan-erreforman sakondu behar duela. Halaxe baieztatu zuen Nazioarteko Diru Funtseko presidenteak, esan baitzuen erreforma gehiago behar zirela, eta, horretarako, soldata-kostuak aipatu zituen. Halaxe baieztatu zuen Eurotaldeko presidenteak, Rajoyren Gobernuari eskatu baitzion izan zezala ausardia politikoa bere boto-emaileak konbentzitzeko murrizketa gehiago behar direla. Halaxe baieztatu zuen Ekonomiako Lankidetza eta Garapenerako Erakundeko idazkari nagusiak, esan baitzuen lan-merkatua gehiago malgutu behar dela lan-kostuen bidez. Eta halaxe berretsi zuen De Guindos jaunak, adierazi baitzuen ezinbestekoa zela erreformen bideari eustea. Eta halaxe biribildu zuen Gobernuko presidenteak, Mariano Rajoyk, esan baitzuen ez zuela alde batera utziko erreformen programa zabala. Baieztapen horiekin, asmo oneko inori ez zaio oharkabean pasatzen oraindik ez dugula krisitik ateratzeko apustu politikorik alderdi sozialari dagokionez, bai ordea bizi dugun eta pairatzen dugun drama soziala eta ekonomikoa eragin duten murrizketaerrezetekin jarraitzeko politika bat. Lehendakari jauna, begira zenbateraino erakutsi zuen foroak politikaren alderdi kontserbatzailea eta, hortaz, bidegabea eta ez-solidarioa, ezen, batzuen iritzian, zu izan baitzinen profil soziala erakutsi zuen parte-hartzailea. Utz iezadazu parentesi hau egiten adierazteko ez dagoela puztu beharrik, bakoitzari berea eman behar zaiola; legealdi hau hasi zenuen alde guztietatik murrizten eta sektore publikoan atzera egiten, baliabide gehiago emango zizkizun zerga-erreforma bat baztertzen, eta inbertsioa, ikerketa, hezkuntza, osasungintza eta gizarte-politikak nabarmen asko murrizten. Eta, horren ondorioz, aurrekontua baztertu behar izan zenuen; izan ere, murrizketa-, koordainketa- eta berrordainketa-politika bat egiteko bat egin zenezakeen bakarrekin ezin zenituen bildu aurrekontu hura onartzeko behar zenituen adina boto. Gerora zuzendu duzu. Sozialistok aurreko Jaurlaritzan eta legealdi honetan aldeztu ditugun eta martxan jarri ditugun zenbait politika estrategiko aintzat hartuz zuzendu duzu. Bide batez esanda, politika horiek balio izan dizute, besteak beste, foroan egin zenuen eta sozial kalifikazioa merezi izan zuen hitzaldia egiteko. Lehendakari jauna, gurekin egin dituzun politika horiek adosteaz gain zure egiten badituzu, konbentzitzen bazaituzte eta lehengo egunekoa bezalako hitzaldiak egiteko aukera ematen badizute, dagozkien ñabardura sozialekin, sozialistok pozik egongo gara zuri aldaketa politiko eta pertsonal horretan lagundu izanaz eta zuk orain profil soziala eta sozialdemokrata erakusteaz, batzuek adierazten zutenez eta komunikabideetan irakurri ahal izango zenuenez. Espero dut hau gobernatzeko beharra edo hauteskundeetan lehiatzeko gidoi bat baino gehiago izatea, zeren, dakizunez, eta beste behin agerian geratu denez, Foro Global horren ondoren, espekulazioetan dabiltzanak lasai asko itzultzen dira etxera, eta, krisia jasaten ari direnek, berriz, berdin edo gehiago jasaten dute, eta, gainera, arrazoiren bat gehiago dute etorkizunaren beldur izateko. Jaun-andreok, espekulatzaileak beren baliabideen jabe legitimoak direla uste dutenentzat, krisi ekonomikoa da gaizki gastatu izanaren edo gastatu behar zena baino gehiago gastatu izanaren ondorioa. Dauden baliabideak ondo banatuta daudela uste dutenentzat, asko daukatenek merezi dutelako daukatela asko eta gutxi daukatenek ere merezi dutelako daukatela gutxi uste dutenentzat, erraza da defizitaren, langabeziaren, murrizketen eta berrordainketen errua produktibitate eskasari, soldata-kostu altuei, gehiegizko fiskalitateari edo gehiegizko gastu publikoari botatzea. Banku-sistema Jainkoa dela uste dutenentzat arrazoizkoa da arrisku-saria oinarrizko 649 puntuan egon izana, baliabide handiak kontrolatzen dituztenek ahalmena baitute eskubide jainkotiarragatik horrela jokatzeko. Mundu bidegabean, gaizki banatuan eta gaizki kudeatuan bizi garela uste dugunontzat, beharrezkoa da mobilizatzea, gure ahotsa entzunaraztea eta aurretik egon dena saihesteko eta zuzentzeko presioa egitea, mobilizazio baketsuetan eta egun hauetako adierazpenetan adierazi dugunez. Lehendakari jauna, iraingarria da Foro Globalean hain modu alaian eta oparoan hitz egin izana, egiatik hain urrun, gizartearen gehiengoak baztertu egiten dituen errezetak errepikatuz, porrot egin baitute, eta haiekin beren bizitzako kalte ekonomiko eta sozialik handiena jasaten ari baitira hainbat eta hainbat herritar. Goi-bilera hori iraingarria da, autokritikarik gabea; ez da autokritikarik egin, ez delako gelditu nahi izan ekonomiaren gehiegizko berotzea, kreditua ematen baitzitzaion eskatzen ez zuenari ere; ez da autokritikarik izan, zenbait herrialderi itotzeko moduko banku-politika aplikatu zaielako; ez da autokritikarik egin estres-testen ondorioengatik, banku-sendotasunetik denon artean ordaintzen ari garen erreskate estalira eraman baikintuzten; goi-bilera horretan ez da autokritikarik egin, atzeraldia larritu duen hersturapolitikagatik; ez da autokritikarik egin, politika horiekin hainbeste enplegu eta enpresa suntsitu direlako, ez baitago krediturik, eta dagoen kreditu urriaren prezioak jasanezinak baitira. Ezin da ulertu nola diruaren arduradun nagusiek ez duten jotzen beren burua diru hori lehen eta orain gaizki erabiltzearen erantzule nagusitzat. Gure gizartearen egoera ekonomikoa eta soziala oso larria da; izan ere, denonak diren bitarteko materialak suntsitzeaz gain, sekulako itxurakeria egiten da bizikidetzarako funtsezko balio batzuekin. Krisi honen sorrerari buruz kontatu diren gezurrak, espekulatzaileen eskrupulurik eza, herritarrei barnerarazi nahi izan zaien etsipen-kultura eta susperraldiari buruzko propagandaren makineria martxan jartzea –nahiz eta hura frogatzen duen emaitzarik ez egon– erabat gizartearen aurka dagoen kulturaren eta guztion arteko bizikidetzarako balio faltaren adibide argiak dira. Lehendakari jauna, badago beste aukera bat –horixe dagoela beste aukera bat–; baina, horretarako, herritar gehienei buruan sartu zaien erruduntasun-konplexua gainetik kendu behar dugu lehendabizi. Konplexu hori sartu zaie gutxi batzuek gehiegikeriak egin zituztelako, eta beste gutxi batzuek gehiegikeria horiek kontrolatu eta konpondu nahi izan ez zituztelako; aldiz, herritar gehienei leporatu zaizkie. Beste aukera bat egon dadin, herritar gehienak konbentzitu behar ditugu pentsa dezaten gure garapen -eredua gauzatzeko aukera badagoela ekonomia beste modu batera banatuz, aberastasuna beste modu batera birbanatuz, gaur egun Europan nagusi diren politika kontserbatzaileak ez diren beste politika batzuekin; politika horiek berritu egingo dira laster, eta, herritarrek nahi badute, aldatu egin ahal izango dira. Urte hau hasi denetik, susperraldiaren propagandaren presiopean gaude. Susperraldia adierazten den terminoetan kritikatzea, ematen diren datuekin eta egiten diren politikekin, aberria ez maitatzea da, herrialdearentzat okerrena nahi izatea da, eta, gainera, ez ohartzea dena aldatzen ari dela. Lotuta bizi gara ezen modernoena, etorkizuna eta baikortasuna hitz egitea eta susperraldiaz hitz egitea baitira. Lehendakari jauna, zu foro horretan izan zara. Ekonomiaz gehien dakitela uste dutenez eta krisitik ateratzeko irtenbideak dituztela uste dutenez inguratuta egon zara. Erakuts iezaguzu, konta iezaguzu zer aurrerapauso zehatz, zer neurri zehatz ikusi dituzun goi-bilera ekonomiko horretan baliagarriak izan daitezkeenak enplegua sortzeko, familiek eta enpresek kredituak lortu ahal izateko, zerga-iruzurraren aurka borrokatzeko, zerga-paradisuen jarduna mugatzeko, fiskalitate komuna progresiboagoa eta aurrerakoiagoa izateko, defizita malgutzeko eta behar duten herritarrei arreta publikoa hobetzeko. Lehendakari jauna, uler ezazu jakinaren gainean egon behar dugula defizita malgutzeari buruz; izan ere, dakizunez, Patxi Lópezen Jaurlaritzak 970 milioiko zorra zuen 2012an, eta zuk, 2013an, 1.138 milioiko zorra duzu, eta datorren urterako 1.315 milioi dituzu baimenduta. Ondo iruditzen bazaizu, beste baterako utziko dugu nork biltzen duten dirua, eta zenbat eta zergatik bildu zuten bildu zutena; baina oraintxe jakin behar dugu ea Foro Globalak aintzat hartu duen ala ez defizita malgutzea, haren mende egon baitaitezke politika publiko asko. Lehendakari jauna, konta iezaguzu ea Espainia 2014 Foro Globaletik ateratako ondorioei dagokienez Euskadin egin ote daitekeen politikaren bat krisia sozialki gainditzen laguntzeko. Konta iezaguzu ea badagoen benetako itxaropenik, edo beti-betikoa ote dagoen. Konta iezaguzu ea ikusi dituzun –eta, ikusi badituzu, zein diren– De Guindos jaunak proposatutako irtenbideak… La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3856 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, 2014ko martxoaren 3an eta 4an Bilbon egingo den Espainia 2014 Foro Globalaren ondorioei buruz | Señora presidenta. Prieto jauna, Jaurlaritza honen asmoez edo Jaurlaritza honek egin duenaz, edo aurreko Jaurlaritzak egin duenaz kontakizun bat egiten lasai asko jarraitzen utziko dizut. Utzi egingo dizut; ez dut hasi nahi murrizketak, atzera-egiteak eta gizarte-politikaren bazterketa eztabaidatzen, aurreko agintaldira jo beharko bainuke, non zeuk gobernatzen baitzenuen Eusko Jaurlaritzarekin, Alderdi Popularrak lagunduta. Defizita malgutzea ere aipatu didazu; defizit-helburu hori Espainiako Langile Alderdi Sozialistak proposatu zuen, eta, Alderdi Popularrarekin batera, Konstituzioaren erreforma espresean bozkatu zen. Ez naiz sartuko Euskadiko Alderdi Sozialistak behar izan litzakeen kontakizun horietan. Prieto jauna, nolanahi ere, joan den astean legez besteko proposamen bat eztabaidatu eta onartu genuen Ganbera honetan aipatu duzun foro horri buruz, eta gogoan dut zure hitzaldian aldeztu zenuela Eusko Jaurlaritzak profil propio batekin parte hartzea. Eta benetan uste dut foro horretan hitz eginez erantzun nuela, jakitun izanik zer forotan nengoen; baina ez nentorren bat han esan ziren gauza gehienekin, Prieto jauna. Eta ez dut uste hori gertatu zenik Euskadiko Alderdi Sozialistak nigan eragina izan duelako, baizik eta konbentzituta nagoelako esaten ari naizenaz eta egiten ari naizenaz. Bestalde, Prieto jauna, duela hilabete justu, joan den otsailaren 7an, interpelazio bat egin zidaten kontrol-bilkuran foro horri berari buruz, non lehendakaria han izatea eta parte hartzea kritikatzen baitzen. Eta, joan den astelehenean foroa bukatu ondoren, berretsi egiten dut egokia izan dela han parte hartzea, une hartan Ganbera honetan aurreratu nituen asmoei eta helburuei erantzuteko. Jarrera honekin ekin diogu foroari, edo hau ordezkatu nahi izan dut nik Bilbon egindako foro ekonomiko horretan parte hartuz: batetik, erakundeetako ordezkariak eta forora bertaratutakoak agurtzea erakunde honen izenean, eta, bestetik, entzutea. Eta ados egongo zara nirekin asko dugula ikasteko lehiakortasunari buruz eta mundu mailan nazioarteratzeari buruz, ez agian goizeko hitzaldietan izan zirenengandik, baizik eta enpresa parte-hartzaileen esperientziatik. Herrialde txikia gara, eta aliatuak behar ditugu gure nazioarteko proiektuetarako. Eta foro horretan parte hartzeko hirugarren arrazoia zen –helburua ere bazen– gure garapen-eredu propioa, nik Euskadi eredu gisa definitu dudana, ezagutaraztea. Eredu hori ez da bakarrik Euzko Alderdi Jeltzalea; zuekin –batez ere Euskadiko Alderdi Sozialistarekin– eta Euzko Alderdi Jeltzalearekin urte luzez elkarrekin eraiki dugun zerbait da. Eta joan den astelehenean egindako foro horretan, goi-bilera horretan, ordezkatutako beste eredu batzuekin alderatzeko asmoz, Ganbera honetan aurreratu nuen foro ekonomikoaren plataforma erabiliko nuela Euskadi eredua ezagutarazteko, zeina hazkunde jasangarrian eta giza garapenean oinarritzen baita. Eta zure interpelazioan galdetu didazu zer ondorio atera nituen forotik. Tira, gogorarazi nahi dizut, Prieto jauna, gu ez garela izan antolatzaileak, eta ez dagokigu guri topaketaren ondorioak idaztea. Baiezta diezazuket, ordea, gaur-gaurkoz oraindik ez ditugula jaso –baldin badaude behintzat–, eta konpromisoa hartzen dut, nolanahi ere, jasotzen ditudanean –jasotzen baditut– zure taldeari eta gainerako talde guztiei helarazteko. Aipa diezazkizueket, Prieto jauna, Lagarde andrearen, Barnier jaunaren, Almunia jaunaren, Dijsselbloem jaunaren, De Guindos jaunaren eta abarren hitzaldietatik aipagarriak iruditu zitzaizkidan gaiak. Hitz egin diezazueket gai horiei buruz, baina ez dut uste horiek direnik goi-bilera osotik aterako liratekeen ondorioak. Beraz, ez dizut foroaren ondorioez hitz egingo; bai, ordea, hura egin ondoren neronek atera ditudanez. Hasteko, egiaztatuko dut helburu garrantzitsu bat lortu dugula: bertaratu direnek hobeto ikusi ahal izan dute gure herrialdeko egoera ekonomikoa desberdina dela, Euskadik beti egin duela industriaren eta enpresaren aldeko apustua, herrialde honek ekintzailetza-tradizioa duela, bere politika publikoak ekonomia produktiboari laguntzeko bideratu dituela, eta zientziaren, teknologiaren eta berrikuntzaren alde egiten duela etorkizuneko motor ekonomiko gisa. Goi-bilera horretan parte hartu dutenek hobetoxeago ezagutu ahal izan dute gure herrialdearen erakunde- eta finantza-errealitate propioa. 1876. urtean ezarri zen kontzertu ekonomikoaren jatorri historikoa ere ezagutu ahal izan dute. Jakin dute, beraz, berezko tresna juridiko eta finantzarioa dela, eta gogorarazi ahal izan dugu euskal kontzertu ekonomiko hori Europaren zati ere badela. Horrek guztiak lekua izan zuen joan den asteleheneko goi-bileran egin nuen hitzaldian. Bertaratu zirenek egiaztatu dute, halaber, Euskadiko ekonomia irekia dela. Aukera izan dute lehendakariari entzuteko ez ezik baita euskal enpresei edo nazioarteko erakundeetako ordezkariei entzuteko ere, zeinek gure enpresen nazioarteko bokazioa, presentzia eta asmoa aintzatetsi baitituzte. Eta une historiko garrantzitsua bizi dugula ere jakin dute. Garrantzitsua iruditzen zait garapen ekonomikoa, giza garapena eta hazkunde jasangarria Euskadin bakea eta bizikidetza eraikitzeko garai berriari lotzea. Eta ikuspegi orokor horretan oinarrituta, ezagutarazi ahal izan dugu nola egituratu dugun Euskadin garapen ekonomikoaren euskal eredua, Euzko Alderdi Jeltzaleak eta Euskadiko Alderdi Sozialistak elkarrekin lan eginez urte luzez, esan bezala. Gizarte-konpromisoaren eredu horretatik nabarmendu dugu giza garapena eta hazkunde jasangarria enpleguaren eta pertsonen zerbitzura daudela. Joan den astelehenean goi-bilerara joan zirenek jakin dute ez direla hitz hutsak, baizik eta lehentasun horiek gure politika ekonomikoaren zati direla. Hori jakin dute, eta baiezta diezazuket, hitzaldi batzuk entzunda, aitortu ere egin dutela. Beraz, ezin dizut hitz egin foroaren ondorioez, baina aurreratu diezazuket foroan berariaz aintzatetsi dela Euskadiko politika industriala, baita euskal enpre- sak kanpoko merkatuetara zabaltzea ere. Berrikuntzapolitika ere aintzatetsi da. Aste honetan bertan, I+Gko inbertsioaren bilakaerari buruz Europako Batzordeak egin duen txosten batek hori egiaztatu du, non Euskadiren trakzio-zeregina aintzatesten baita. Bestalde, agerian geratu da Bilbok eta gure erkidego osoak hiria eraldatzeko eta modernizatzeko izan duten gaitasuna. Eurotaldeko presidenteak berak hitzez hitz adierazi zuen bere hitzaldian "euskal ekonomia oso bide onetik doa". Eurotaldeko presidenteak berak esan zuen, eta erreferentzia gisa aipatu zuen; Bilboren biziberritze-prozesua ere Europarentzat adibide dela nabarmendu zuen. Prieto jauna, esan dizudanez, ezin dut erantzun foroaren ondorioei buruz, baina ados nago foroan parte hartu dutenek planteatu dituzten kezka jakin batzuekin. Gure etorkizun ekonomikoarentzat hil edo bizikoak iruditzen zaizkidan lau gai aipatuko dizkizut, zure hitzaldiaren bukaeran galdetu baitidazu ea egon den interesgarri iruditu zaidan gairik. Tira, gai hauek iruditu zaizkit interesgarriak: enpresa txiki eta ertainei kreditua aktibatu beharra, eredu alemana erreferentziatzat hartuta; Europako gazte-bermearen programari lehentasuna ematea; energiaren kostuaren arazoak eta horrek industrian duen eragina; eta ekonomiak eta enpresak kanpora atera beharra eta nazioarteratu beharra. Irakurri eta entzun ahal izan ditudan hitzaldietatik, lau gai horiek iruditu zaizkit garrantzitsuak. Gai horiek, gainera, Eusko Jaurlaritzaren beraren politika ekonomikoaren zati dira. Izan ere, ekonomia gizabidezkoagoa, pertsona helburu duena, eta gizarte-konpromisoan oinarritutako ekintza politikoa aldarrikatu nituen nire hitzaldian; horrelakorik ez nuen entzun, ordea, han zeuden erakunde-ordezkariek egin zituzten hitzaldietan. Hazkunde jasangarriaren eta giza garapenaren euskal eredua hobetoxeago ezagutzen dute gaur gai horretaz kezkatzen ez ziren pertsona horiek. Azkenik, Prieto jauna, uste dut leialki bete dudala Ganbera honen ebazpenaren espiritua. Eta, azkenik, ez dut saihestu nahi zure hitzaldia hasi duzun puntu beltza. Zoritxarrez, astelehenean, Bilbon foroa egiten ari zen bitartean, eta protesta legitimozko mobilizazio batean babesa hartuta, txanoduntalde bortitz batek muturreko bandalismoz jokatu zuen. Bilboren irudia zikindu egin du jendea beldurtu duen bandalo-talde txiki baten jardunak. Estutasun-egoerak bizi izan dira merkataritzako eta zerbitzuetako langileen artean, mota guztietako establezimenduei, altzariei eta hiri-garraioei eraso egin baitzaie, baita eraikin publikoei ere. Gertakari horiek –aitortu egiten dut– zikindu egin dute igandean, aurreko egunean, zein astelehenean bertan foroaren aurka egindako protesta baketsua, eta ez dago zalantzarik hiriaren nazioarteko irudia ere zikindu egin dutela. Jaurlaritzak gaitzetsi egin ditu eta berriro gaitzesten ditu gertakari horiek, eta neurri guztiak hartu ditu bandalismo itsu horren arduradunak justiziaren aurrera eraman daitezen. Eta, Segurtasun Sailaren eta, bereziki, Ertzaintzaren jarduketari dagokionez, Segurtasun sailburuak berak Legebiltzar honetako batzordean agerraldia egitea eskatu du. Espero dut azalpenak emango dituela, eta gaur ere, une honetan, bilera egiten ari dira Bilbon merkatarien elkarteak, Bilboko Udala eta Segurtasun Saila, eta han ere argituko da Ertzaintzaren jarduketa. Muchas gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3857 |
10 | 70 | 07.03.2014 | PRIETO SAN VICENTE | SV-ES | Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, 2014ko martxoaren 3an eta 4an Bilbon egingo den Espainia 2014 Foro Globalaren ondorioei buruz | Presidenta. Lehendakari jauna, ez ezazu gaizki hartu nik adieraztea gure akordioekin eta gure konpromisoekin zuk hobera egin dezakezula eta hobetu egin dezakezula zure profil soziala, legealdiko zure lehenengo asmoei eta azkenean egiten ari zarenari dagokionez. Azken batean, zu zara gizarte honen ordezkari gorena, eta, hortaz, jarrera propio batekin etorri behar duzu Legebiltzar honetara, horretarako baitzara alderdi politiko batekoa; baina jarrera irekiarekin ere etorri behar duzu, gainerakoon gauzak jasotzeko. Izan ere, besteak beste, horiek ere behar dituzu euskal herritar guztien ordezkari gorena izateko. Beraz, tira, har ezazu naturaltasun osoz. Denok ikasten dugu denongandik; denok aldatzen gara eta hobetzen dugu, edo horretan saiatzen gara behintzat, estilo bateko edo besteko politikak geure egiten ditugun heinean. Zuk zeure egin dituzu gu aspalditik egiten ari ginen eta defendatzen ari ginen politikak. Nire ustez, aukera batzuk ematen dizkio horrek herrialdeari, zuk legealdia hasi zenuenean ez zituenak eta orain badituenak. Eta, tira, uste dut nik adieraz dezakedala hori, baina zuk ere lasai adieraz dezakezu, gauzak gaizki hartu gabe, eta esan gabe hau nire diskurtso bat dela, eta harekin atsegin hartzen dudala nolabait, hemen planteatu duzun bezala. Tira, badakizu zuzentzea jokabide burutsua dela, eta zuk, bada, oso ibilbide burutsua izan duzu azken hilabeteetan legealdia hasi zenetik, eta, zehazkiago, legealdi hori hasi eta lau hilabetetik aurrera. Badakigu zer hitzaldi egin zenuen foroan. Arazoa ez da zure hitzaldia, ezagutzen baitugu, hain zuzen. Batzuek, lehen esan dudanez, hitzaldi sozialdemokratatzat jo dute; beste batzuek, berriz, eskizofrenikotzat, gertatu diren egoera batzuengatik; baina, tira, hori beste leku batzuetatik iritzia ematen dutenentzat da. Nik galdetzen dizut zer itxaropen, zer ikuspegi ikusi dituzun han. Zeren, jakina, zu gonbidatua bakarrik ez, gure ordezkaria ere izan zara foro horretan. Gure ordezkaria izan zara, zentzurik zabalenean, Ganbera honetako lehendakaria zaren aldetik, eta hemen galdetzen dizugu nola baloratzen duzun foro horretan planteatu dena. Izan ere, begira, zuri interesgarria iruditu zaizu, besteak beste, han aipatu izana Europako Banku Zentralak lagundu diezaiekeela familiei eta enpresa txiki eta ertainei kredituak ematen, eta gaur esaten da prentsan Europako Banku Zentralak uko egin diola, oraingoz behintzat, politika hori egiteari. Gaur bertan, begira. Zu astelehenekoarekin zatoz, eta, ostiralean, beste gauza batzuk ari dira gertatzen jada. Edo, adibidez, aste honetan, dakizunez, inoren mende ez diharduten Alemaniako ekonomista batzuek esan dute Espainian hartzen ari den ikuspegia ez dela zuzena. Bide batez esanda, inoren mende ez diharduten Alemaniako ekonomisten planteamendu hori babestu egiten dute Nazioarteko Diru Funtsak, Europako Inbertsio Bankuak, Europar Batasunak… Alegia, oso foro garrantzitsuak daudela horrekin ados. Beraz, susperraldiaren propagandaz blai gauden honetan, eta itxaropen apur bat sortu behar zuela zirudien foro batekin, gerora agertu diren albiste guztiak, ikuspuntu ekonomikotik, zeharo txarrak dira gure herrialdearentzat. Txarrak dira kredituarentzat, txarrak dira enpleguarentzat, txarrak dira hazkundearentzat…, txarrak dira aipatzen den susperraldi horrentzat. Eta, jakina, goi-bilera ekonomiko baten ondoren guk ez edukitzea iritzi bat, zuk ez edukitzea iritzi landuago bat, biribilago bat…; baina ez bakarrik foro horretan planteatu denaz, baita planteatu ez denaz ere. Hau da, zein da zure Jaurlaritzaren jarrera politikoa eta aldarrikapenezkoa? Zein den herrialde honen jarrera politikoa eta aldarrikapenezkoa; izan ere, ikusten duzunez, Europar Batasuneko zati gisa, hain bilera garrantzitsu batean, ideiak eta irtenbideak atera beharrean, atzerapausoak bakarrik atera dira, eta, gainera, atzerapauso horiek handitu egin dira gerora jakin ditugun albisteekin. Gaur, adibidez, beste bi datu agertu dira prentsan: Kider itxi egingo da, eta 388 langile kalera joango dira; adibidez, Mercedes-Benzek 2012an baino % 30 gutxiago irabazi zuen 2013an. Tira, ikusten ari garen datuak oso kezkagarriak dira, eta, bien bitartean, dakizunez, Europako politikak ez badu kreditua lantzen, ez baditu enplegu-planak lantzen, ez badu defizita malgutzen defizita ireki dadin eta zorra askoz lasaiago ordaindu ahal izan dadin, suspertzea ezinezkoa izango da. Herrialde honetan dagoen langabeziatasarekin, suspertzea ezinezkoa izango da. Tira, horri buruz nahi nuke zuk esatea… La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3858 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, 2014ko martxoaren 3an eta 4an Bilbon egingo den Espainia 2014 Foro Globalaren ondorioei buruz | Eskerrik asko, legebiltzarburu andrea. Prieto jauna, foroaren ondorioez galdetu didazu, eta, gero, foroaren ondoren gertatu denaz eta asteleheneko foroaren ondoren gertatu denaren inguruan egin ditzakedan interpretazioez galdetu didazu. Bada, egia esan, ez dakit zeri heldu behar diodan zure interpelazioari erantzuteko, zeina, dagokion bezala, modu arautuan formulatu baituzu. Zure bigarren hitzaldia hasi duzu, berriz ere, esanez "ez itzazu gaizki hartu Alderdi Sozialistak egin dizkizun ekarpenak". Aizu, Prieto jauna, nik bakarrik esan dizut errespetatzen dudala zuk kontakizun bat egin nahi izatea, non zure hitzak ez baitatoz bat Euskadiko Alderdi Sozialistak Alderdi Popularraren babesarekin aurreko agintaldian gobernatu zuenean egin zuenarekin; ez baitatoz bat Espainiako Langile Alderdi Sozialistak Espainiako Gobernuan krisialdi ekonomikoan egin duenarekin; eta ez baitatoz bat Konstituzioaren erreforma espres baten bidez defizitaren muga finkatzeko Alderdi Popularrarekin batera hartu dituen erabakiekin. Egin ezazu nahi duzun kontakizuna, eta ez iezadazu esan nire hasierako asmoak… Ez, ez. Nire hasierako asmoak kargua hartzeko eztabaidan islatu nituen, eta nire hasierako asmoak Eusko Jaurlaritza honen gobernu-programan sartuta daude, zeina Euzko Alderdi Jeltzalearen eta Euskadiko Alderdi Sozialistaren arteko akordioa baino askoz lehenagokoa baita. Eta akordio hori sinatzeaz ere harro nago, Prieto jauna, eta hura betetzen ikusiko nauzu. Baina ez zaitez etorri hasierako asmoen kontuarekin; izan ere, hemen errealitate bat dago, hots, kargua hartzeko eztabaidan adierazi nituela nire asmoak, eta gobernuprograma bat datorrela Euzko Alderdi Jeltzaleak, eta nik neuk, betidanik izan dugun planteamenduarekin. Ez iezadazu esan orain sozialdemokrata bihurtu garela. No. Uste dut, Euzko Alderdi Jeltzalea garen aldetik, nahiko barneratuta dugula zein den gizarteari buruz dugun kontzeptua, konpromiso sozialari buruz dugun kontzeptua eta justizia sozialari buruz dugun kontzeptua, eta hor sartzen da Euzko Alderdi Jeltzaleren planteamendu sozioekonomikoa ere. Eta, bestela, esan behar nizuke, bada, hain kezkatuta bazaude Euzko Alderdi Jeltzalearen planteamenduaz, jo dezazula Euzko Alderdi Jeltzaleak 1977an egin zuen lantalde ekonomikora. 1977kora. Batzuek hartatik ikasi dugu nola egiten den politika gizartearen mesederako. Galdetu didazu zein izan den lehendakariak foro horretan izan duen jarrera politikoa eta aldarrikapenezkoa, eta, praktikotasunari helduz, esango dizut suspertze-politikaren alde egin dugula ekonomia erreala berrabiarazteko, eta ekoizpena, inbertsio arduratsua eta kontsumoa suspertzeko; gizabidezko eta elkartasunezko ekonomiaren eredua planteatu dugu –hori izan du betidanik Europak–, mundu osoarentzat erreferentzia den ongizate-ekonomia. Laburbilduz, Europari dagokionez, Europa sozialarekiko konpromiso bat proposatu dugu. Horrez gain, zuk aipatu duzun politika ekonomiko eta finantzarioari dagokionez, berariaz eskatu diet ordain bat finantza-erakundeei, itzul dezaten jaso duten ahalegin publikoa, 4 bilioi eurokoa, eta laguntza horren zati bat bideratu dezaten enpresei kreditua ematera jarduerari eta enpleguari eutsi ahal izan diezaioten. Halaber, proposatu dut, Prieto jauna, finantza-transakzioak zorrotzago arautzea, eta haiei tasa edo zerga-ordainketa bat aplikatzea, Europako Batzordeak berak duela bi urte baino gehiago onartu zuen bezala. Kontua ez da tasa bat planteatzea, baizik eta jada onartu zen tasa martxan jartzea. Eta zerga-paradisuei muga jartzeko borondatea egia bihurtzeko neurriak ere planteatu ditut foro horretan, Prieto jauna. Eta gazte-bermearen Europako programa lehenbailehen martxan jartzea ere eskatu dut, gazteei laneratzea errazteko. Helburu hori, Prieto jauna, adierazi dudanez, Europar Batasunaren kezken erdigunean dago, eta aurrera egin behar du haren kezken erdigunean. Eta foroan, Prieto jauna, neurriak eskatu, iradoki eta planteatu ditut, baina, batez ere, geureak, Jaurlaritza honenak, konprometitu ditut: enpresen finantzaketari lagunduz eta gazteak laneratzea bultzatuz ekonomia erreala eta produktiboa suspertzeko neurriekiko konpromisoa; politika ekonomikoarekiko konpromisoa, Prieto jauna, eta politika ekonomikoarena, orekaren eta gizarte-kohesioaren konpromisoarekin. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3859 |
10 | 70 | 07.03.2014 | BARRIO BAROJA | PV-ETP | Galdera, Carmelo Barrio Baroja Euskal Talde Popularreko legebiltzarkideak lehendakariari egina, Eusko Jaurlaritzak Etxerat elkarteari emandako diru-laguntzari buruz | Eskerrik asko, presidente andrea. Legebiltzarkide jaun-andreok, lehendakari jauna, Jaurlaritzako kideok, egun on. Biktimen eta Giza Eskubideen zuzendariaren 2013ko abenduaren 27ko ebazpena dela medio, diru-laguntzak ematen zaizkie bakearen, bizikidetzaren eta giza eskubideen arloan proiektuak egiten dituzten erakunde eta mugimendu sozialei. 2014ko otsailaren 25eko ebazpen horrek beste kolpe gogor bat jaso du: Etxerati, ETAko presoen senideen elkarteari, 14.000 euro inguruko bi diru-laguntza eman zaizkio. Iruditzen zaigu diru-laguntzen plan hori lerratuta dagoela, eta bidegabea dela, eta, diru-laguntza horri dagokionez, lehendakari jauna, ezagutzen ez dugun zer gakok lotzen du ETAren aldeko kolektibo hori bakearekin eta bizikidetzarekin? Diru-laguntza horiek ematean, nola baloratu du Eusko Jaurlaritzak ETAko presoen interesak defendatzen dituen erakunde horrek bizikidetzari, bakeari eta giza eskubideei egin dien ekarpena? Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3860 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Carmelo Barrio Baroja Euskal Talde Popularreko legebiltzarkideak lehendakariari egina, Eusko Jaurlaritzak Etxerat elkarteari emandako diru-laguntzari buruz | Eskerrik asko, legebiltzarburu andrea. Barrio jauna, Eusko Jaurlaritzak diru-laguntzetarako egiten dituen deialdi guztiek haiek modu gardenean ematea arautzen duten argitaratutako oinarri batzuk betetzen dituzte, dakizunez. Epaimahai kalifikatzaile batek aztertzen ditu aurkezten diren eskaerak, edonoren eskura dauden eta deialdiaren ebazpenean bertan zehatz-mehatz deskribatuta dauden balorazioirizpide batzuen arabera, Barrio jauna. Prozesua, beraz, gardena da, eta norgehiagoka-printzipioak arautzen du. Prozedura horrekin, Eusko Jaurlaritzak, aurten, aurkeztu diren 161 proiektutatik 126 lagundu ditu diruz. 74 elkarteri eman zaie diru-laguntza. Etxeratek, presoen senideei laguntzeko elkarteak, lau proiektu aurkeztu zituen, eta epaimahaiak, ondo esan duzunez, haietatik bi onartu zituen. Barrio jauna, Etxerat Elkarteen Erregistroan izena emanda dago, eta, hortaz, eskubidea du bere proiektuak planteatzeko izena eman zuenean deklaratu zituen jardueren esparruan. Eta epaimahai kalifikatzaileak onartutako bi proiektuek, beraz, bete egiten dituzte deialdian ezarritako baldintzak. Barrio jauna, ez da nahikoa joko-arauekiko errespetua azaltzea. Praktikan ere jarri egin behar da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3861 |
10 | 70 | 07.03.2014 | BARRIO BAROJA | PV-ETP | Galdera, Carmelo Barrio Baroja Euskal Talde Popularreko legebiltzarkideak lehendakariari egina, Eusko Jaurlaritzak Etxerat elkarteari emandako diru-laguntzari buruz | Horixe baietz; gardena da. Hori ez dugu ukatzen! Gardena Etxeraten alde, ETAko presoen senideen elkartearen alde, zeinek ez baitute lanik egiten herrialde honetako bizikidetzaren alde. Hara, lehendakari jauna, diru-laguntzen plan hori lerratuta dago, eta bidegabea da. Lokarri Batetik elkarteari 60.000 euro eman zaizkio; Bake eta Bizikidetzarako idazkaria bera duela gutxi arte egon den elkarteak, adibidez, Covitek baino hiru aldiz gehiago jaso du… Eta, gainera, beharrezkoak eta gizarte honentzat onak izan daitezkeen lanak ukatzen zaizkio, bakean, bizikidetzan eta giza eskubideetan lan egin eta sakondu behar zutenak. Baina Batetik elkarteak, adibidez, Covitek baino hiru aldiz gehiago jaso du. Baina ez dago eskubiderik, lehendakari jauna, Etxeratek Covitek baino gehiago jasotzeko, edo Gregorio Ordóñez Fundazioak baino lau aldiz gehiago jasotzeko. Zer egiten du ETAko presoen elkarteak bakeagatik, bizikidetzagatik eta giza eskubideengatik? Esan iezadazu! Ez dut irakurri Etxeratek bere senide terroristei eskatu dienik eska dezatela barkamena egindako krimenengatik, edo desegin dezatela ETA. Ez dut irakurri Etxeratek krimenengatik espetxeratuta dituzten senide terroristei eskatu dienik eska diezaietela barkamena ETAren biktimei. Ez dut halakorik entzun. Hori izango litzateke bizikidetzaren, giza eskubideen eta bakearen alde lan egitea, eta ez du horrelakorik egiten. Alderantziz: omenaldiak eta harrerak egiten dizkie ETAko presoei. Lehendakari jauna, zuek horra begira pasatzen duzue denbora guztia, denbora guztian Bilduri, Sorturi eta ditxosozko ingurune horri begira, egiaztatzaileekin eta haiek ETAri egiten dizkioten mesedeekin, bizikidetzaren aurkako diru-laguntzekin, Ganberan elkarrekin onartzen dituzuen legez besteko proposamen eta mozioekin, ETAko presoen aldeko manifestazioekin, egunak joan egunak etorri Espainiako Gobernuaren kontra egiten duzuen etengabeko hitzaldi sutsu horrekin. Oso tristea da, lehendakari jauna, zure Jaurlaritza tarteka muturreraino lerratzea: ETAko presoen aldeko manifestazioak, Bildu eta Sorturekin batera; ETAren aldeko egiaztatzaileak hartzea; eta, orain, ETAri omenaldiak egiten dizkiotenentzako laguntzak. Lehendakari jauna, gezurra dirudi, baina egia da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3862 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Carmelo Barrio Baroja Euskal Talde Popularreko legebiltzarkideak lehendakariari egina, Eusko Jaurlaritzak Etxerat elkarteari emandako diru-laguntzari buruz | Barrio jauna, berriro diot: norgehiagokaprintzipioak arautzen duen prozesu gardena da, eta epaimahai kalifikatzaile batek aurkezten diren eskaerak aztertzen ditu, edonoren eskura dauden eta deialdiaren ebazpenean bertan zehatz-mehatz deskribatuta dauden balorazio-irizpide batzuen arabera. Noiz arte entzun behar dugu denbora guztian alde honetara begira gaudela? Ez ote da izango zuek alde honetara begirarazten diguzuela etengabe zuek ez zaretelako mugitzen? Hel diezaiogun gaiaren muinari, Barrio jauna. Aldeztu egiten dut askatasuna ukatzen duten zigorrak berreziketara eta gizarteratzera bideratuta egotea. Aldeztu egiten dut. Baina horixe baieztatzen du Espainiako Konstituzioaren 25.2 artikuluak. Aldeztu egiten dut saihestu egin behar dela zigorra betetzeak familiatik eta gizartetik urruntzea eragitea espetxea eta sozializazio-ingurune naturala urrun daudelako. Aldeztu egiten dut. Baina, gainera, horixe baieztatzen du Espetxeen Lege Organikoak. Beraz, legearen barruan malguagoa den espetxe-politika bat aldezten dut, eta posible da, eta uste dut malgutasun hori gaur inoiz baino beharrezkoagoa dela, eta inoiz baino justifikatuagoa dagoela. Beti aldeztu izan dut. Arazoa da, Barrio jauna, zuen arazoa dela aldeztu eta aplikatu egiten zenutela duela hamabost-hamasei urte –zuek aipatu zenuten espetxepolitika malguagoa, dinamikoagoa eta adostuagoa–, eta, orain, garai berri batean bizi garela, eta orain zuek egiten diozuela uko Konstituzioaren, Espetxeen Lege Orokorraren eta logika politiko oinarrizkoenaren arauak aplikatzeari. Eta, nolanahi ere, horixe aldeztuko du, hala badagokio, Etxerat elkarteak. Ez naiz hasiko zurekin eztabaidatzen ea plana lerratuta dagoen, ea diru-laguntzen plana lerratuta dagoen, eta ez naiz hasiko eztabaidatzen kritikatu edo leporatu dizkidazun omenaldiez, harrerez…, horri buruz eman baitute epaia epaileek eta Auzitegi Nazionalak berak. Gracias, señor Barrio. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3863 |
10 | 70 | 07.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Forondako aireportuko ordutegiak zabaltzeari buruz | Eskerrik asko, presidente andrea. Sailburu andrea, Forondako aireportuagatik galdetzen dizut. Duela astebete eskas eztabaidatu genuen hemen gai horri buruz; akordio batera iritsi ginen, eta akordio bat lortu zen egun hartan bertan Diputatuen Kongresuan ere. Galdetzen dizut Kongresuan lortutako akordio horrek zer irismen duela uste duzun, ea uste duzun bete egingo dela, eta ea uste duzun, nolanahi ere, akordio hori nahikoa litzatekeela Forondaren etorkizuna bermatzeko. Kongresuan lortutako akordioak, itxuraz, badirudi berma lezakeela Forondak H24 berreskuratzea; baina itxuraz diot, ikusi beharko delako nola gauzatzen den ebazpen-proposamen hori. Izan ere, oraingoz dagoen akordio bakarra da aireportua eskaeraren arabera irekitzea lau orduko aurrerapenez abisatuta. Gainera, izan dugu gaur bertan atera den albisteren baten berri, baita Espainiako Gobernuak Kongresuko talde parlamentario bati oraintsu eman dion erantzunaren berri ere –zu zeu ari zinen duela minutu gutxi albiste hori irakurtzen, eta, hain zuzen, haren erantzunaren berri izan dugu–. Kezkatu egiten gaitu, zeren, Espainiako Gobernuaren ustez, "une honetan ez da egokitzat jotzen aurreko ordutegi operatibora itzultzea, (…) gaur egun ez baitago bidaiarien garraio erregularreko hegaldien eskaririk Gasteizko aireportuan". Erantzun hori eman dio oraintsu Espainiako Gobernuak oposizioko talde bati. Zer uste dugu guk egin behar litzatekeela hemen, lokalismoak alde batera uzteaz gain, eta ikuspegi osoa kontuan hartuta jokatzeaz eta herritarren interes orokorrari erreparatzeaz gain? Guk proposatzen dugu Foronda Espainiako iparralderako erreferentzia-aireportu bihurtzea distantzia ertain eta luzeko bidaiari-hegaldientzat. Loiu estrategikoa da, zalantzarik gabe, baina muga batzuk ditu. UPyDren proposamena, beraz, argia litzateke: Loiu aireportu estrategikoa izatea barne-hegaldietarako eta distantzia ertaineko hegaldietarako, eta Foronda erreferentzia-aireportua izatea distantzia luzeko nazioarteko hegaldietarako eta kargarako. Uste dugu posible dela eredu hori ezartzea eta errentagarria izatea, betiere adimenez, erantzukizunez eta plangintza egokiarekin jokatzen bada, tokiko borrokak eta protagonismo zentzugabeak ahaztuz. Nolanahi ere, ez du batere zentzurik Espainiako iparraldeko aireportu onena eta seguruena gaur egun ia hilik egotea, edo gutxiegi erabilia. Horregatik galdetzen dizugu ea uste duzun bete egingo dela Kongresuan lortutako akordioa, eta, betetzen bada, ea uste duzun nahikoa litzatekeela. Tira, azken batean, nola ikusten duzun hain garrantzitsua den aireportu horren etorkizuna. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3864 |
10 | 70 | 07.03.2014 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Forondako aireportuko ordutegiak zabaltzeari buruz | Bai, egun on, mahaiburu anderea, lehendakari, sailburuok, legebiltzarkideok. Bai, Maneiro jauna, zehaztapen bat: eskaeraren arabera irekitzeko akordioa AENAren –dakizuenez, aireportua kudeatzeko ardura osoa duen enpresa publikoa da– eta langileen artean lortu zen. Ez da Diputatuen Kongresuan lortutako akordio bat. Diputatuen Kongresuan lortutako akordioak estatuko Gobernuari eskatzen dio, aireportu-eskumena duen aldetik, jarraitu dezala lanean Gasteizko aireportuaren eraginkortasuna hobetzeko, haren jasangarritasuna bermatzeko, eta airelineen eta erabiltzaileen benetako premiei egokitutako zerbitzu bat bermatzeko, aireportuak aukera izan dezan edozein unetan eskariaren arabera bere zerbitzuak areagotzeko, tokiko eta erkidegoko garapen-aukerak mugatu gabe. Hori da Diputatuen Kongresuko akordioa, pixka bat zehaztearren. Eta ez; gure Jaurlaritzarentzat, Eusko Jaurlaritzarentzat, ez eskariaren arabera irekitzeko AENAren eta langileen arteko akordioa, ez Diputatuen Kongresuan onartutako ebazpena –nahiz eta uste dugun onak direla, egungo egoera hobetzen duen edozer ona baita–, ez dira nahikoak aireportuaren etorkizuna bermatzeko behar dituen operatibitate-baldintzetan. Eta horregatik jarraitzen dugu lanean, Ganbera honetan azaldu dudanez, zuk azaldu berri duzunarekin nahiko bat datorren zerbaitetan: arduraz egindako eta epe laburrekoa ez den plangintza batean, hots, aireportu bat/hiru terminal, eta espero dut laster ekartzea Ganbera honetara. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3865 |
10 | 70 | 07.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Forondako aireportuko ordutegiak zabaltzeari buruz | Bai, eskerrik asko, sailburu andrea. Hain zuzen, zuk adierazi duzuna da Kongresuko akordioa –hementxe daukat–, eta ados gaude, hain zuzen, akordio hori ez dela nahikoa, argi eta garbi. Eta, gainera, ez gara fidatzen Espainiako Gobernuarekin akordio hori bete ere egingo ote duen. Badakigu zer egin duen azkenaldian aireportu horri dagokionez. Ez gara batere fidatzen; badakigu nola jokatu duen azkenaldian. Ulertezina bada ere, besteak beste, Zaragozako, Logroñoko eta Burgosko aireportuetan inbertitu du, Foronda hautatu beharrean –hori izango zen arrazoizkoena–. Dena den, adabakiek eta hauteskundeei begirako adierazpenek ez dute balio, ezta hitzek eta promesek ere, baizik eta ekintzek. Eta, hiru terminal dituen aireportuaz harago, uste dut herrialdearen, Espainiaren, ikuspegi global bat eduki behar litzatekeela, baita Europa osoarena ere, erabakiak hartzeko. Eta uste dut arrazoizkoena eta onena litzatekeela Foronda Espainiako iparraldeko nazioarteko erreferentzia-aireportua izatea. Uste dut zuek ere hori aldeztu behar zenuketela Diputatuen Kongresuan. Normalean, arrazoizko pertsonak UPyDrengana hurbiltzen dira, edo UPyDtik hurbil egoten dira. Zu pertsona… (Murmullos), zu arrazoizko pertsona zara, eta uste dut puntu askotan bat etor gintezkeela… La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3866 |
10 | 70 | 07.03.2014 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Forondako aireportuko ordutegiak zabaltzeari buruz | Eskerrik asko gonbidapenagatik, Maneiro jauna, baina eroso nago nagoen tokian. Jaurlaritza honek ez du etsiko aireportuen eskumena eskatzen, dakizunez, ezta aldi baterako neurri gisa proposatzen ere aireportuen kudeaketan parte hartzea, Gernikako Autonomia Estatutuaren testuan agertzen den bezala. Ezinbestekotzat jotzen dugu Foronda jardunean aritzea mugarik gabe, balizko erabiltzaileen esku egon dadin –dela bidaiari-hegaldientzat, dela karga-hegaldientzat–, gaitasun osoarekin. Hori egin dezakete, bide batez esanda, Forondak dituen baldintza teknikoak ez dituzten eta Forondak mota guztietako aire-garraioa hartzeko dituen gaitasunak ez dituzten beste aireportu batzuek; eta, hala ere, horiek sustatzen ari dira estatuko beste leku batzuetan. Beste behin esan nahi dizut Foronda, guretzat, aireportu bikaina dela. Forondaren alde egiten dugu, Forondaren kudeaketan parte hartzea eskatzen jarraitzen dugu, eta ez dugu amore emango. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3867 |
10 | 70 | 07.03.2014 | LÓPEZ DE MUNAIN GANUZA | EH Bildu | Galdera, Igor López de Munain Ganuza EH Bildu taldeko legebiltzarkideak lehendakariari egina, inputatuta dagoen Alfredo de Miguel EAJko burukide ohia Administrazio publikora lan egitera bueltatzeari buruz | Bai, egun on. Pasa den urtarrilaren 2an, komunikabide batek esan zuen EAJko Arabako burukide ohi Alfredo de Miguel administrazio publikora lan egitera bueltatu dela. Komunikabidearen arabera, De Miguelek batere ohikoa ez den baina Ibarretxeren Gobernuan sarritan gertatzen zen eszedentzia publiko bikoitza zuen eta, horren ondorioz, lanpostu publikoa gordetzea lortu du. Une honetan, Alfredo de Miguel inputatuta dago, dirudienez, eroskeriagatik, influentzia-trafikoagatik, dirua zuritzeagatik, prebarikazioagatik, funtsak modu desegokian erabiltzeagatik, dokumentuak faltsutzeagatik eta lehiaketa publikoen prezioak aldatzeagatik. Testuinguru horretan, komunikabideak gaineratzen zuen De Miguelen lankideek ez zekitela, ez dakitela zer zeregin dituen lanean. Hori guztia dela-eta, hurrengo galdera egiten dizut: egia al da une honetan Alfredo de Miguel Administrazio publikoan lanean ari dela? | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3868 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Igor López de Munain Ganuza EH Bildu taldeko legebiltzarkideak lehendakariari egina, inputatuta dagoen Alfredo de Miguel EAJko burukide ohia Administrazio publikora lan egitera bueltatzeari buruz | Eskerrik asko, legebiltzarburu andrea. López de Munain jauna, bai, egia da, eta Hazi fundazioak horrela baieztatuko dizu. Alfredo de Miguel jaunak 2000ko abenduaren 12an hasi zen lanean IKT sozietatean. Urtebete beranduago, derrigorrezko eszedentzia eskatu zuen, kargu publikoa izendatu zutelako. Eszedentzia hori hitzarmen kolektiboaren 44.1 artikuluan ezarrita dagoena aplikatu zelako eman zitzaion. 2010eko apirilaren 14ean, ez Gobernu honen legealdian, beraz, López de Munain jauna, IKT sozietateko bere lanpostura itzultzea eskatu zuen. Ordudanik, sozietate horretan egon da lanean, eta 2012ko azaroan, ez Gobernu honekin, IKT enpresa Hazi fundazioan sartu zen. Hori dela eta, orain Hazin da lanean. De Miguel jaunak, 2000ko abenduaren 12tik aurrera hasita, beste edozein langilek dituen eskubide berak ditu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3869 |
10 | 70 | 07.03.2014 | LÓPEZ DE MUNAIN GANUZA | EH Bildu | Galdera, Igor López de Munain Ganuza EH Bildu taldeko legebiltzarkideak lehendakariari egina, inputatuta dagoen Alfredo de Miguel EAJko burukide ohia Administrazio publikora lan egitera bueltatzeari buruz | Bai, agian arazoa da guk biok kontzeptu desberdinak ditugula lan egiteari buruz. Arazoa da ez dakigula pertsona horrek zer zeregin dituen enpresa horretan –dirudienez, bat ere ez–. Beraz, hori zuretzat lan egitea bada, eta finkatuta badago pertsona horrek ez dakigu zer zeregin egitea enpresa batean –bere zuzeneko arduradunek eta lankideek ez dakite zer egiten duen–, eta horregatik soldata bat kobratzen jarraitzea, horrek eragiten du eta jarraitzen du eragiten herritarrek konfiantza gutxiago izatea administrazio publikoetan gerta litezkeen ustezko ustelkeria-kasuak gero ez direla blindatuta egongo enpresa publikoetako ustezko lanpostuekin, eta horretaz hitz egin dugu hemen behin baino gehiagotan. Izan ere, itxura emango luke ezen, Hazi enpresarentzat lan egiten ari dela baino gehiago, lanean ari dela, edo ordaindu egiten zaiola urteetan egindako mesedeengatik, hots, inputatu dutenagatik. Eta nik sinetsiko dut zuk ez zenekiela –utz iezadazu hori sinesten–, eta sinetsiko dut saiatuko zaretela kasu hau konpontzen, edo, behintzat, arduratuko zaretela jakiten zer zeregin dituen, zergatik kontratatu duten berriz… Eta, kasu honetan, ea zer erantzukizun dagoen, ea badagoen erantzukizunik zure alderdian, pertsona hori Administrazio publikora atzeko atetik itzultzeko, jakinik oraindik inputatuta jarraitzen duela, oso kargu serioekin, lehen aipatu dizudan guztia egiteagatik. Gainera, badaude horri buruzko grabaketak; beraz, badirudi kargu horien egiazkotasuna ez dela zalantzan jartzen. Galdera hori egin nahi genizun, eta uste dut konponbidea zure esku eta zure alderdiaren esku dagoela. Eta konponbide horiek espero ditugu. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3870 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Igor López de Munain Ganuza EH Bildu taldeko legebiltzarkideak lehendakariari egina, inputatuta dagoen Alfredo de Miguel EAJko burukide ohia Administrazio publikora lan egitera bueltatzeari buruz | Legebiltzarburu andrea. Señor López de Munain, yo, sobre el concepto del trabajo, lanaren kontzeptuaz eta lana egitearen kontzeptuaz zurekin eztabaidatzea…; utz iezadazu hori alde batera uzten. Zure hitzaldi osoan errepikatu duzu "dirudienez", "dirudienez", "dirudienez"… Ez dakit zenbat aldiz errepikatu duzun: dirudienez, haren lankideek esaten dutenez, dirudienez. Begira, López de Munain jauna, De Miguel jauna –nik ez dakit nire lehen parte-hartzea entzun egin didazun edo harretarik jarri didazun, baina nahiko argi esan egin dudala uste dut–, De Miguel jauna 2000.eko abenduaren 12an hasi zen lanean IKT sozietatean. Eszedentzia bat eskatu zuen eta eman egin zitzaion. Eszedentzia-epealdia bukatu ondoren, bere lanpostura itzuli egin zen, eta ez Gobernu honekin, López de Munain jauna. Zuk inputatuta dagoela argudiatzen duzu. Zuk inputatuta dagoen pertsona batek lanpostua izateko eskubidea galtzen duela esan nahi duzu? Hori esan nahi duzu? Galdetu egiten dut. Hori da defenditzen duzuna? Hori da galdetzen dudana. Zer esango zenuke inputatua zu izango bazina eta zure lanpostutik botako bazintuzte? Zer esango zenuke? Eta berdin da lanpostu hori pribatua zein publikoa izatea. Arazoen aurrean, De Miguel jaunak kargu publiko moduan zeukan lanpostuan bere dimisioa aurkeztu egin zuen eta Euzko Alderdi Jeltzalearen alderdikide-txartela ere entregatu egin zuen, López de Munain jauna, eta hori ere komunikabideetan dago, ez bakarrik zuk esaten duzuna, baita hau ere komunikabideetan dago, López de Munain jauna. Eta nahikoa da horrelako gaiak Ganbera honetara ekartzearena, bestela joko zikin batean sartuko gara denok. Bestela, denok sartu gaitezke, López de Munain jauna. Oso gutxitan ezagutu den jarrera publiko eta politikoa erakutsi egin zuen Euzko Alderdi Jeltzalearen txartela berean uztea. Benetan, López de Munain jauna, zuk defenditzen duzunak ez du zerikusirik errugabetasun-presuntzioaren printzipioarekin, ez du zerikusirik. Ezta lan-eskubideen errespetuarekin. Ezta lan- eskubideen errespetuarekin!, López de Munain jauna, hain langilea zaren hori. Eskubide horiek langile izateagatik edozeini dagozkion eskubideak dira. Zuk iradokitzen duzuna aplikatzen bada, sorgin-ehiza eta pertsona askoren jazarpen laborala defendatzen ari zara. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3871 |
10 | 70 | 07.03.2014 | MENDIA CUEVA | SV-ES | Galdera, Idoia Mendia Cueva Euskal Sozialistak taldeko legebiltzarkideak lehendakariari egina, Lanbiden bizitzen ari den gatazka-egoerari buruz | Eguerdi on, lehendakari, sailburuok. Tira, egia esan, ez dakit nork erantzungo dion galdera honi, baina, nolanahi ere, Euskal Autonomia Erkidegoko otsaileko azken langabezia-datuen berri izan dugu, eta portzentajeetan gehien igo den erkidegoa izan gara, beste autonomia-erkidego batzuekiko + 1,07. Gaur egun, 176.036 langabetu ditugu eta horietatik erdia emakumeak dira. Eta hauxe datu garrantzitsu bat da gaur bereziki, gaur Emakumearen Nazioarteko Eguna den honetan. Eta zuk zeuk, lehendakari jauna, desio bat adierazi duzu aste honetan bertan, esanez itxaropena duzula 2020. urterako Euskadin langabezia % 8raino jaitsiko dela. Eta ez naiz hasiko 2020. urterako desio onei buruzko iritzia ematen; aldiz, azalduko dut zer egin dezakegun gaur egun Euskadin gure langabeen eta diru-sarrerak bermatzeko errenta jasotzen duten 63.000 lagunen alde. Gaur eta hemen. Gaur eta hemen kudeatu behar dugu gure langabetu eta guztien elkartasuna behar duten pertsonen gaineko arreta, ez dutelako bestelako diru-sarrerarik. Eta horrek gu guztion arretaren erdigunean kokatzen du Lanbide. Ados egon gaitezke Lanbide beharrezko motorra dela langabeei arreta emateko, baita lana galdu dutelako eta beste diru-sarrerarik ez dutelako krisiari aurre egin ezin dioten pertsona guztien ongizatea kudeatzeko ere. Beraz, Euskadin Lanbide daukagu, inor ez uzteko zoriaren mende. Eta, une honetan, Lanbiden aldizkako lan-uzteak egiten ari dira astean zehar eta ordu batzuez, eta hori asko ari da zailtzen ez bakarrik langabezia kudeatzea, baita diru-sarrerak bermatzeko errenta jasotzen dutenei arreta ematea ere. Eta lan-uzte horien guztien jatorria da Jaurlaritza kudeatzen ari den LPZrengatik sindikatuek duten haserrea. Orduan, gure kezkak honako galdera egitera garamatza: Bilatuko al du zure Gobernuak sindikatuekin adostasuna Lanbideko lanpostuen zerrenda egiteko? Bai ala ez? Mila esker. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3872 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Idoia Mendia Cueva Euskal Sozialistak taldeko legebiltzarkideak lehendakariari egina, Lanbiden bizitzen ari den gatazka-egoerari buruz | Bai, legebiltzarburu andrea. Mendia anderea, planteatutako galderarekin zerikusirik ez duen gauza batekin hasi egin zara, eta, hala eta guztiz ere, baieztatu egiten dizut zuk emandako datuak horiexek direla, baina baita beste datu batzuk ere badaude eta dira otsailaren hilabetean 1.680 pertsona gehiago dagoela lanean urtarrilarekin konparatuz gero. Beraz, utz ditzagun datuak eta jar gaitezen jarri behar garenera. Mendia andrea, oso ondo dakizu Jaurlaritza adostasuna bilatzen ari dela etengabe sindikatuekin gai honetan –badakit badakizula–, baina ados egongo zara nirekin akordioa lortuko bada borondatea izan behar dutela bi aldeek. Ez du Jaurlaritzaren edo Enplegu eta Gizarte Politiketako Sailaren borondateak bakarrik ematen akordiorako aukera. Nolanahi ere, egiaztatuta geratu da Jaurlaritzak negoziatzeko borondatea duela, bai Lanbideko lanpostu-kopuruari dagokionez, bai bete behar diren lanpostuen tipologiari berari dagokionez. Gauza bat egitateekin frogatzen saiatuko naiz. Administrazio Orokorraren Mahai Sektoriala hamar aldiz deitu da Lanbiderekin zerikusia duten gaiak jorratzeko. Lehenengoa, 2013ko apirilaren 18an izan zen, eta, azkena, joan den otsailaren 20an. Hamar hilabete, hamar bilera. Horrek negoziatzeko borondate argia erakusten du. Bilera horiek emaitzak eman dituzte, eta oso garrantzitsua den bat aipatuko dizut: Lanbide jaio zenean, 2011ko urtarrilaren 1ean, 575 langile zituen, eta, negoziazioen ondoren, gaur egun 850 langile ditu (575 langiletik 850era). Beraz, egiturazko langileak % 48 areagotu dira hiru urtean, eta negoziatzen jarraituko dugu; Sailak negoziatzen jarraituko du. Horrez gain, negoziazio horien ondorioz, aldaketak egin dira lanpostuen tipologian, eta egokitu egin da Lanbideko arduradunek hasieran diseinatu zuten antolaketa-eredua. Eta hori egin da sindikatuen pro- posamenak entzun eta aplikatu ondoren, Mendia andrea. Negoziatu egin dugu, eta negoziatzen jarraitzen dugu. Beraz, LPZ negoziatzen jarraituko dugu, eta, hura onartzen denean, lanpostuak beteko dira funtzio publikoan indarrean dagoen araudiaren arabera; beraz, gardentasuna eta berdintasuna. Sortzen den lanpostu oro bete egingo da, Autonomia Erkidegoko Administrazio orokorreko eta haren organismo autonomoetako lanpostuak zerbitzu-eginkizunean jardunez betetzeko prozeduraren arabera. Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3873 |
10 | 70 | 07.03.2014 | MENDIA CUEVA | SV-ES | Galdera, Idoia Mendia Cueva Euskal Sozialistak taldeko legebiltzarkideak lehendakariari egina, Lanbiden bizitzen ari den gatazka-egoerari buruz | Lehendakari jauna, hasieran eman dizkizudan datuen bidez nabarmendu nahi izan dut zer garrantzi duen Lanbidek eta zer istilu dagoen…, zer eragin izan dezakeen diru-sarrerak bermatzeko errentan. Eta harira joango naiz, denbora gutxi baitaukat. Hara, aitortu egiten dizut langile-kopurua –850 dira, eta, gainera, Jaurlaritzari dagokio behar den egitura ezartzea–, baina gogorarazi dizut zerorrek adierazi zenuela 2020rako helburua % 8 izan zitekeela. Ez dakigu lortuko dugun, baina espero dugu baietz. Beraz, urte asko dauzkagu aurretik diru-sarrerak bermatzeko errentaren espediente ugari eta langabe ugari kudeatzeko. Beraz, langileak garrantzitsuak dira, eta langileen lan-poltsa ere garrantzitsua da. Eta badakizu gai hori ere mahai gainean dagoela. Era berean, bidegabekeria nabarmen askoa dago aldundietan diru-sarrerak bermatzeko errenta kudeatzen zutenen –A2 maila dute, hots, Jaurlaritzaren 22aren parekoa– eta langile horiei jarri nahi zaien mailaren artean, zeinek oso zeregin zehatza baitute. Izan ere, pentsatzen dut jakingo duzula presioak jasaten dituztela, baita erasoak ere kasu batzuetan, eta etengabe daudela harremanetan publikoarekin; hortaz, aitortu egin behar da zeregin zehatz hori, poltsa zehatzarengatik, baina baita zeregin berezi horrengatik ere. Ni gobernu-lanetan aritu nintzenean, Zuzenean-eko plazak sortu genituen. Zuzenean-ekoak ere funtzionario administratiboak dira, eta oso zeregin berezia dute: Jaurlaritzaren aurpegia izatea herritarren aurrean. Horiek Jaurlaritzako administrazio-langileak dira, eta ez dituzte Jaurlaritzako administrazio-langileen mailak; 19 bat dute. Eta hauei 14 eta 16 bitarte jarri nahi zaie. Zure arreta erakarri nahi nuen gai horien inguruan, oso garrantzitsuak baitira. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3874 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Idoia Mendia Cueva Euskal Sozialistak taldeko legebiltzarkideak lehendakariari egina, Lanbiden bizitzen ari den gatazka-egoerari buruz | Eskerrik asko, legebiltzarburu andrea. Mendia anderea, galdera zen ea sindikatuekin akordioa bilatuko ote genuen, eta baietz esan nahi dizut eta berretsi egiten dut. Berriro diot Jaurlaritza honek negoziatzeko borondatea duela, eta berriro diot konpromisoa dugula enplegu publikoarekiko. Egitateekin erakutsi dugu; izan ere, gaur egun, Lanbidek, berriro diot, duela hiru urte baino egiturazko 275 lanpostu gehiago ditu. Eta prozedurekin zerikusia duen zerbaiti buruz ere hitz egin didazu; langile funtzionarioen postuak betetzeko prozedurek lege-bermeak dituzte, eta bat datoz lehen aipatu ditudan printzipioekin: gardentasuna eta berdintasuna. Egiten diren balorazio-proposamenak teknikoak dira, Mendia andrea: gardentasuna eta berdintasuna. Hori da gure borondatea: negoziatzea. Uste osoa dut zuk ere borondate bera duzula, non eta enplegu publikoari eusteaz hitz egiten duzunean ez duzun aldezten pertsona jakin batzuk mantentzea, baina ez dut hori uste, Mendia andrea. Ziur nagoenez hori ez dela horrela, eta araudi argi bat eta negoziatzeko borondate nabarmena ditugunez, ziur naiz, halaber, akordio batera iritsiko garela Lanbidek bere lehenengo LPZ izan dezan 2011ko urtarrilaren 1etik. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3875 |
10 | 70 | 07.03.2014 | LLANOS GÓMEZ | PV-ETP | Galdera, Nerea Llanos Gómez Euskal Talde Popularreko legebiltzarkideak lehendakariari egina, 'egiaztatzaileei' Madrilen egindako bisitari buruz | Eskerrik asko, presidente andrea. Egun on, lehendakari jauna. Joan den otsailaren 21ean, egiaztatzaileak direlakoek bideo bat plazaratu zuten ETAren ustezko armagabetze partzialari buruz. Gure ustez, eszenifikazio penagarria eta antzezletza politiko onartezina besterik ez zen izan bideoa. Bideo hartan, ETAk top manta modura jokatzen zuen, armategi urri bat erakutsiz; izan ere, bere antzezlana bukatu ondoren, eta egiaztatzaileen beren hitzetan, kaxa batean jaso zuen eta eraman egin zuen. Eta urria esatean eskuzabalak izan gara, bideo hartan bi pistola eta 16 kilo lehergai erakutsi baitziren; baina, Estatuko Segurtasun Indarren arabera, ETAk 250 pistola baino gehiago eta 500 kilo lehergai ditu. Zifren konparazio horrek balio du, lehendakari jauna, batzuek errealitate politikoa ikus dezaten, eta kontuan izan dezaten ETAk eta egiaztatzaileak direlakoek egindako eszenifikazio negargarriaren benetako dimentsioa. Jonan Fernándezek ere, zeinak bere ahalegin eta indar guztiak utzi baititu gaizki deituriko bake-prozesuan, eta, zalantzarik gabe, ez baita terrorismoaren aurkako arloan egiten dugun diagnostikoarekin eta daukagun estrategiarekin bat etortzearen susmagarria, adierazi du eszenifikazioa dohakabea izan dela, eta sinesgarritasuna kendu diela ETAri eta egiaztatzaileei. Egiaztatzaile horiek, bestalde, beren hitzetan, ETAk berak hautatu zituen zeregin hori egiteko, ordainsari handiak jasotzen dituzte ez dakigu nondik, eta gure errealitatearekin zerikusirik ez duten herrialdeetan hartu dute parte. Otsailaren 22an, larunbatarekin, komunikabideen bitartez jakin genuen, Urkullu jauna, Madrilera joan zinela egiaztatzaileei zure babesa ematera Auzitegi Nazionalean egin behar zuten deklarazioa zela eta. Zure azalpenak entzun ditugu komunikabideen bitartez, eta gaur baita Legebiltzar honetan ere, baina bigarren aukera eman nahi dizugu ikusteko ea gai izan zaren, minutu gutxi hauetan bada ere, hausnarketa bat egiteko, eta ea aitortzen duzun egin zenuen hutsegite larria. Hori dela eta, lehendakari jauna, oraindik uste duzu asmatu egin zenuela egiaztatzaileak direlakoei zure babesa emateko egin zenuen bisitarekin? | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3876 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Nerea Llanos Gómez Euskal Talde Popularreko legebiltzarkideak lehendakariari egina, 'egiaztatzaileei' Madrilen egindako bisitari buruz | Señora presidenta. Llanos andrea, jada hitz egin dut gai honetaz aurreko galdera batean, baina berriro esango dizut nazioarteko pertsona horiek –bai, pertsonak, ezagutzen baititut, eta urteak baitaramatzat haiekin lanean– Euskadin daudela ETA modu ordenatuan amaitu dadin saiatzen. Elkarrizketak egiten dituzte alderdi politikoekin, Alderdi Popularrarekin eta UPyDrekin izan ezik –bitxia bada ere–; elkarrizketak egiten dituzte, halaber, eragile ekonomiko eta sozial nagusiekin; eta elkarrizketak egiten dituzte, orobat, komunikabideekin edo komunikabideetako ordezkariekin. Eta beren jaioterrira itzultzeko prest zeudenean, Auzitegi Nazionalaren presazko zitazio judizial bat jaso dute. Llanos andrea, ez ezazu uka pertsona horiek gatazken konponbidean nazioarteko aditu gisa duten esperientzia. Munduko ezein lekutan ez zitzaien inoiz antzekorik gertatu. Atzerriko herrialde batean daude, arduratuta ez bakarrik iraganean egin duten lanagatik, baita etorkizunean egin dezaketenagatik ere. Ni haiekin bildu berria nintzen, eta egiten duten lanarekiko konfiantza agertu nien, eta, adierazpen hartan bertan, aitortu nuen ETAk eszenifikatutako urratsa txikia zela, eta ez zela nahikoa. Eta egiaztatzaileei eragiten zien egoera horren aurrean, Madrilera joatea erabaki nuen haiei nire babesa eta konfiantza helaraztera lehendakari gisa –berriro diot, Ganbera honetako % 85ena–, baita nire giza babesa ere. Llanos andrea, nazioarteko egiaztatze-batzordea 2011tik ari da lanean. Badaki hori Espainiako Gobernuak; badaki Espainiako Gobernuko presidenteak zer hitz egin dudan harekin, baita nazioarteko egiaztatze-batzordeari buruz ere, eta batzorde horrek bere gain hartu du Espainiako Gobernuak bere gain hartu ez duen lan bat. Eta, nahi baduzu, hitz egin dezakegu horretaz etorkizunean izango dituzun erantzukizunen arabera. Ez dut nik esaten; Powell jaunak ere esaten du, baita nazioarteko hainbat ordezkarik ere, zeinek adierazi baitute munduko ezein gobernuk ez duela ezetz esan talde terrorista batek bere armak uzteko eskaintza egin duenean. Muchas gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3877 |
10 | 70 | 07.03.2014 | LLANOS GÓMEZ | PV-ETP | Galdera, Nerea Llanos Gómez Euskal Talde Popularreko legebiltzarkideak lehendakariari egina, 'egiaztatzaileei' Madrilen egindako bisitari buruz | Eskerrik asko berriro ere. Benetan, Urkullu jauna, zuzentzeko aukera eman badizut ere, fede-aitorra zen ia. Izan ere, hitz batzuk esan zenituen, eta, modu apalean esan zenituenez, agian oharkabean pasatu dira: ETA eta egiaztatzaileak protagonista zituen film laburra "keinu historikotzat" jo zenuen. Ulertzen dut herrialde honetako erakundeagintari gorenak ez diola bidea eman behar, ezta interesa agertu ere, bere ekoizpenean zein protagonistetan hain kalitate zinematografiko eskasa duen trailer bati. Metaforikoki hitz egiten dizut, ez zaitezen haserretu; baina ez iezadazu arinkeria egotzi, benetan uste baitut pantomima horretako aktoreek askoz ahalegin handiagoa egin behar zutela euskal herritarrak engainatzeko, muntaia nabarmen hobetu baitzitekeen. Eta kezkagarriena da, lehendakari jauna, zuk film onenaren Urrezko Maskorra eman nahi diozula. Zalantzak ditut ea ETArekiko duzun sineskortasunak fede ona erakusten duen ala ETAren amaiera ondare bihurtu eta politikoki errentagarri egin nahi duen boluntarismo politikoaren ekintza huts bat den. Edozein dela ere zure asmoa, lehendakari jauna, horrelako adierazpenekin mesede egiten diozu ETAri. Konparazio gastronomiko bat erabiliz, pil-pil politikoa ETAren gustura kozinatzen laguntzen ari zara. Eta esan nahi dizut, Urkullu jauna, osagai nagusia ETA bada, saltsaren azken emaitzak ez duela batere zapore demokratikorik izango. Nahiago izango genuen, Urkullu jauna, zu biktimen ondoan ikustea Auzitegi Nazionalean etakideen aurka egin diren hainbat eta hainbat epaiketatan; baina ez. Egiaztatzaileen ondoan bakarrik ikusi zaitugu. Eta ez dugu nazioarteko egiaztatzaileen beharrik; guk egiaztatzaileen egile-eskubideak ditugu, hots, Estatuko Segurtasun Indarrak. Ez zaitez gehiago itsutu Euskadira bakea ekartzea lortu zuen lehendakaria izateagatik historiara pasatzeko ideiarekin, eta egin ezazu lan leialtasunez Espainiako Gobernuarekin, elkarrekin ETAren amaiera ziurta dezagun. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3878 |
10 | 70 | 07.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Nerea Llanos Gómez Euskal Talde Popularreko legebiltzarkideak lehendakariari egina, 'egiaztatzaileei' Madrilen egindako bisitari buruz | Legebiltzarburu andrea. Señora Llanos, apela a que yo rectifique. Eta zergatik ez duzu zuk zuzentzen? Zuzentzen hasita, zergatik ez duzu zuk zuzentzen? Egotzi didazu keinu historikotzat jo dudala. Hara, 2011ko urriaren 20a: ekintza armatua behin betiko uztearen iragarpena. Nazioarteko egiaztatzaileen lana: ekintza armatua behin betiko bukatu dela egiaztatzea. Ez bakarrik ekintza armatua, egindako atentatuetan erabilitako armengatik; baita mehatxua, txantajea, estortsioa eta hertsapena ere. Gaur, ETAren iragarpena, txikia, ez nahikoa, armagabetu egin nahi duela, eszenifikazio barregarria- rekin nahi baduzu –barregarria kantitatean, baina oso garrantzitsua kualitatiboki–, baina talde terroristaren historian lehenengo aldia da armagabetzeko borondatea modu grafikoan erakusten duela. Llanos andrea, zuk saihestu egiten duzun gauza bat gogorarazi nahi dizut: nazioarteko egiaztatzebatzordekoei deklaratzera deitu zitzaien, joan ziren, deklaratu zuten, eta aske atera ziren, egozterik eta kargurik gabe. Alderdi Popularrak ezin du bakarrik eta bere baitan giltzapetuta jarraitu gai honetan, edo UPyDren bide beretik jarraitu. Esaera berak erabili dituzu (pantomima…), eta biktimak ere erabili dituzu. Hara, lehen aipatu dudan Powell jaunaz gain, aste honetan NBEko Giza Eskubideen Ikerketa Zentroko presidenteak mundu guztiarentzat begi-bistakoa den zerbait adierazi du, zuentzat izan ezik: "Bakeprozesu batean gobernuek parte hartu behar dute". Eta horretan ari naiz saiatzen lehendakari gisa, Espainiako Gobernuak ere parte hartzea. Eusko Jaurlaritzak erantzukizun eta konpromiso publiko bat du: Bake eta Bizikidetza Plana. Eta ez da nire asmoa historiara bakearen lehendakari gisa pasatzea. Talde politikoekin lanean jarraitu nahi dut bakea eta bizikidetza lortzeko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3879 |
10 | 70 | 07.03.2014 | LÓPEZ DE OCARIZ LÓPEZ DE MUNAIN | PV-ETP | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Euskal Autonomia Erkidegoan nekazaritza ekologikoa bultzatzeari eta sustatzeari dagokienez Jaurlaritzak dituen irizpide eta asmoei buruz | Eskerrik asko, presidente andrea. Lehendakari jauna, sailburuok, sailburu andrea jaun-andreok. Interpelazio hau aurkezten dut Talde Popularraren izenean Jaurlaritzak gure Autonomia Erkidegoan nekazaritza ekologikoa bultzatzeko eta sustatzeko dituen asmoei buruz. Espainiako ekoizpen ekologikoa errealitate produktibo, ekonomiko eta enpresarial indartsua da, eta hazteko aukera handia du. Nekazaritzako elikagai ekologikoen sektoreak gorakada handia izan du Espainian laurogeiko hamarkadan hasi zenetik, eta, gaur egun, Europar Batasuneko kide diren estatuetatik, Espainian erabiltzen da azalera gehien ekoizpen-mota horretarako; mundu mailan, berriz, bosgarrenak gara. Gogorarazi behar da ekoizpen-mota hori arautzen duen Europako lehenengo araudia 1991koa dela. Gaur egun, ekoizpen ekologikoa produktu ekologikoen ekoizpenari eta etiketei buruzko 837/2007 Araudiak arautzen du. 2012an, Euskadin, nekazaritza ekologikoak 2.438 hektareako azalera zuen guztira; haietatik, 1.564 kalifikatuta daude, 429 konbertsioan, bihurketa-prozesuan daude, eta 444 jarduneko lehen urtean daude. Espainiako autonomia-erkidegoetan 17.ak gara nekazaritza ekologikoko azaleran; alegia, azkenak. Operadoreen kopuruari erreparatzen badiogu, 2011n 395 ziren, eta, 2012an, berriz, 353; beraz, 42 operadore gutxiago, eta horietatik hogei nekazaritza-ekoizleak dira. Ekoizpen-motei eta haien sektoreei dagokienez, bazka-ekoizpenerako 1.384 hektarea erabiltzen dira, mahastietarako 597, zerealerako 134, fruta-arboletarako 174, eta horien atzetik, oso bolumen txikitan, lekadunak, barazkiak eta tuberkuluak daude. Nekazaritza ekologikoaren ekoizpenaren bilakaera oso desberdina izan da Euskadin eta beste autonomia-erkidego batzuetan. Beti ibili izan gara atzetik. Otsailaren 28an, agerraldia egin zuten Ganbera honetan Euskadiko Nekazaritza eta Elikadura Ekologikoaren Kontseiluko zenbait ordezkarik, eta agerian utzi zituzten sektore honen hazkundea eta etorkizuneko garapenak geldotzen dituzten zenbait gabezia. Aipatu zuten, bereziki, ez zegoela egitura egonkorrik produktua multzokatzeko eta egokitzeko merkaturatua izan dadin; adierazi zuten, halaber, ez dagoela eraldaketa egiteko behar den azpiegiturarik, beste gauza batzuez gain. Sektorea bere ekoizpen-egiturak profesionalizatzerantz bilakatu da. Hori argi eta garbi ikusten da bere produktuek ekoizpen-bolumenean, kalitatean eta itxuran izan duten bilakaeran. Ekoizleek beharra ikusi eta adierazten dute balio erantsi handiagoa sortuko duten neurrietan aurrera egiteko, beren produktuak eskatzen dituzten kontsumitzaileengana irits daitezen. Kontsumitzaileek, batez ere, elikadura osasungarriagoa, hurbilekoa eta kalitate handikoa bilatzen dute. Kontsumitzaileen ohiturei buruz estatuan egindako ikerketek adierazten dute produktu ekologikoen barne-eskariak bere horretan jarraitzen duela, eta, kasu batzuetan, zertxobait gora egin duela, eta datu hori positiboa da, egoera ekonomiko orokorra kontuan izanik. Gure Autonomia Erkidegoan, jakinarazi zitzaigunez, eskaria eskaintza baino handiagoa da zenbait produktutan. Zerealen ekoizpenari erreparatzen badiogu, ekoizpenak ez dira inola ere nahikoak –ezta gutxiagorik ere– eskaria asetzeko, bai animalien elikadurari dagokionez –adibidez, pentsua–, bai gizakien kontsumoari dagokionez –adibidez, okintzako prozesuak eta ekoizpen-mota horri lotutako beste prozesu batzuk–. Ekoizpen ekologikoaren sektoreak oso aukera onak ditu etorkizunari begira. Gure Autonomia Erkidegoan, guztiz beharrezkoa da une honetan erakundeen arteko lankidetza eta koordinazio estua, ekoizpen ekologikoaren kate-maila guztiak koordinatu ahal izateko, hasi ekoizpenetik eta kontsumitzaileenganaino. Beste sektore batzuen kexak ere helarazi zizkiguten –besteak beste, haragi-ekoizleen sektorearenak–, ez baitakite oso ondo nola merkaturatu beren produktua, eta nolakoa izan behar duen beren merkaturatze-ereduak (zuzeneko salmenta bakarrik izan behar duen ala balio erantsi txikiagoa duten beste merkaturatze-eredu batzuekin bateragarri egin behar den). Zer gertatzen da eraldaketarekin? Baratzeazpisektorean ere galdera horixe egiten dute, eta, zehazki, ia produktu eta azpisektore guztiek dute arazo bera. Esan zigutenez, egiturak behar dituzte garai jakin batzuetan eraldatzeko edo ekoizteko; baina zailtasunak dituzte, hala nola ekoizpenean une goren oso zehatzak izatea, ekoizpenak sakabanatuta egotea… Argi dago gure Autonomia Erkidegoko administrazio batzuek badutela interesa nekazaritza ekologikoa sustatzeko; izan ere, planak eta proiektuak garatzen ari dira, bai aldundietan, bai Euskadiko zenbait udalerritan. Talde Popularrean, sailburu andrea –eta, dakidanez, ekoizpen ekologikoaren sektorean ere bai–, ikusten dugu ez dagoela ekoizpen ekologikoaren garapenerako behar diren ekintzei oinarria emateko moduko ardatz nagusirik. Izaera teknikoko ekintzez ari gara (aholkularitza, prestakuntza, ikerketa); antolaketa-mailako ekintzez (salerosketarako zentralak, tokiko barietateen haziak bilatzea, hobeto ekoizten baitira gure lurrean); egokitzeko eta eraldatzeko ekipamenduez –eskaera horri irtenbidea ematea zaila da, baina azpisektore guztiek eskatzen dute–; hobeto merkaturatzeko ekintzez –horrek ekoizpen ekologikoaren sektore edo azpisektore guztiei eragiten die–. Talde Popularrak uste du oso argi daudela ekoizpen ekologikoaren sektorearen aukerak eta indarrak, hasieran esan dudanez. Sektore honek oso etorkizun erakargarria du, eta ekiten jakin behar dugu, lankidetzan aritu behar dugu, eta eskaera horiei etorkizunera begirako irtenbideak eman behar dizkiegu. Beraz, sailburu andrea, Talde Popularrean jakin nahi dugu zer asmo dituzuen zuk eta zure sailak ekoizpen ekologikoa sustatzen eta merkaturatzen laguntzeko. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3880 |
10 | 70 | 07.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Euskal Autonomia Erkidegoan nekazaritza ekologikoa bultzatzeari eta sustatzeari dagokienez Jaurlaritzak dituen irizpide eta asmoei buruz | Gracias, señora presidenta. López de Ocariz andrea, guztiz ados nago eman dizkiguzun datu batzuetan. Egia da, nahiz eta 2007ko araudiak produktu ekologiko guztiak –ez bakarrik nekazaritzakoak, baita abeltzaintzakoak ere, zuk adierazi duzunez– ekoiztea eta etiketa jartzea arautu, Autonomia Erkidegoko datuak ez direla onenak, asko hobetu daitezkeela. Gainera, araudiak berak –eta hau azpimarratu egin nahi dut– nekazaritza-mota horren zeregin soziala aitortzen du, produktu ekologikoak ematen baititu, baina baita ingurumena babesten eta animalien ongizatea eta landa-garapena hobetzen laguntzen duten ondasun publikoak ere; eta, dakidanez, zuen taldea ere kezkatuta dago horregatik. Europar Batasunarekin alderatuz gero, egia da, datu handiak jartzen baditugu behintzat, han nekazaritza ekologikoa % 4ra iristen dela; Espainiako estatuan, % 3,5era –ia-ia berdin–; eta, gu, berriz, % 1ean gaude, alor guztietan –eta honetan ere bai– batez beste iristea gustatzen zaigun parametro horietatik oso urrun. Hala ere, badago zertxobait baikorragoak izatera garamatzan beste daturen bat: azken urteetan, krisiak nekazaritza-sektoreari ere eragin dion arren, hobera egin dugu. Hobetu egin dugu nekazaritza-produktu eta abeltzaintza-produktu ekologikoen ekoizpena. 2000tik 2013rako ibilbideari erreparatzen badiogu, 423 hektareatik 2.600 hektareara pasatu gara; hau da, % 520 egin dugu gora. Erregistratutako azalera totalari dagokionez ere gora egin dugu, baina desberdintasun handiak daude lurralde batetik bestera. Baina hori ez da oztopo gutxienez Europako batezbesteko horretara iristeko ekintza jakin bati ekiteko. Ia ez dut hitz egingo abere-aziendaz, ia ez baitago batere; guztizkoaren % 1era ere ez gara iristen. 2012an, 2012-2016 denboraldirako gobernuprograman sartu zen, ingurumen-jasangarritasuna hobetzeko eta ekoizpen ekologikoa sustatzen hasteko. Gaur egun, Euskadiko nekazaritza ekologikoaren plan estrategiko bat ari da egiten saila ENEEK Nekazaritza Kontseiluarekin, egoera horri aurre egin ahal izateko, eta egon nahi dugun esparruetan, zenbakietan eta kuotetan kokatzeko. Lan egin nahi dugu eta lanean ari gara programa hori gainerako administrazioekin, foru-aldundiekin, lurraldeetako gainerako administrazioekin eta sektoreko beste eragile batzuekin idazteko, eta Eskualdeak Garatzeko hurrengo Planean lehentasunezkoa izango den ekoizpen-eredu bat ezartzeko. Jarraian zehaztuko ditut gauzatu nahi ditugun ekintza batzuk. Batetik, Nekazaritza Ekologikoaren Kontseiluari babesa ematea bere zeregin guztietan, uste baitugu esparru horrek ekoizle guztiak edo gehienak biltzen dituela, eta, gainera, erreferentzia gisa balio dezake sartu nahi dutenentzat. Operadore ekologikoei gauzak erraztea, ENEEKen duten partaidetza-kuotan diru-laguntza bat emanez. Hasieran, neurri eskasa izan daiteke, baina denak kontseilu berean egoten laguntzen du. Batetik, prestakuntza, eta, bestetik, nekazaritza eta abeltzaintza ekologikoaren esparru osoan dagoen informazioa trukatzea bultzatzen ditugu, eta saiatzen gara lehentasuna ematen martxan jarri nahi diren ustiaketa guztietara ekoizpen ekologikoaren esperientziak zuzenean ekarriko dituzten ekimen guztiei, beste esperientzia batzuk ikusten dituen eta Euskadira erakar ditzakeen nekazaritzako Erasmus berezi baten bidez. Alde horretatik, plan horretan lanean ari diren eragile guztiek erabakigarritzat jotzen dute aholkularitza- eta prestakuntza-zerbitzuak emateko eta erabiltzeko egitura indartzea, eta premia horri ahalik eta ondoen erantzuteko modua bilatzen ari dira. Uste dut zerorrek esan duzula laguntzak eman behar dizkiegula nekazari horiei, nekazaritza ekologikoan lehenengo aldiz parte hartuko duten eta etorkizunean hartatik bizi nahi duten taldeei. Gainera, bereizgarri hori berariaz sustatzen saiatuko gara, ondo bereizia dagoen eta kontsumitzaile guztientzat erakargarria izango den nekazaritza ekologikoko marka bat argi eta garbi sor dadin. Inbertsiorako laguntzak emateari dagokionez, bai horrelako nekazaritza-ustiaketetako aktibo fisikoetan, bai enpresa eraldatzaileei –ondo esan duzunez, gabezia hori hautematen da, ez bakarrik nekazaritza ekologikoan, baina batez ere hor–. Merkaturatze-zirkuituak, bai ziklo laburrekoak, bai zabalekoak, kanal nagusienei zuzendutakoak, bultzatzen dituzten ekimenak. Produktu ekologikoen ekoizleek jaso ditzaketen zuzeneko laguntzak ere bilatuko ditugu, merezi duen balioa emateko bereizia, ez-konbentzionala eta oraindik berri samarra den ekoizpenari, hazkunde hori gerta dadin lagundu dezagun. Eta uste dugu modu erabakigarrian aktibatu behar den beste esparru bat dela lankidetzan aritzea, bereziki, berrikuntzarekin zerikusia duten alderdietan lan egiten duten jarduera eta eragile guztiekin, honelako ekimenei laguntzeko ekintzen bidez: proiektu pilotuak garatzea; tokiko zein Espainiako estatuko edo nazioarteko beste esparru batzuetako eragileekin lankidetzan aritzea; talde-laneko prozesuak antolatzea, baita kostu handia duten instalazio jakin batzuk partekatuz ere; balio-kateko eragile guztiekin modu horizontalean eta bertikalean lankidetzan aritzea; banaketa-kate osoak ezartzen edo garatzen saiatzea, maila txikikoak edo altukoak izan; eta saiatzea sustapen-jarduerak, tokikoak zein estatukoak edo nazioartekoak, elkarrekin egiten, eta ahalik eta etekin handiena lortzen. Egia da –berriro diot– hobetu egin behar direla ekoizpen-, merkaturatze- eta eraldaketa-zirkuitu guztiak; arreta berezia eskaini behar zaiela, ez bakarrik nekazaritza ekologikoan, baina batez ere hor; eta benetan lehiakorra den eta hala nahi duten herritar guztientzat horrelako eskariari erantzuteko aukera emango digun eredu berri bat bilatu behar dela. Horiek dira gure asmoak, eta plan estrategikoa egiteko lan hori ari gara egiten sektorearekin batera eta, batez ere, kontseiluarekin batera; eta zirriborroa daukagunean, jakina, Legebiltzarreko talde guztiei banatuko diegu, eta hura hobetuz joango gara beharretara egokituta dagoen eta etorkizuneko garapena bermatzeko aukera emango digun plan bat egiteko. Muchas gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3881 | |
10 | 70 | 07.03.2014 | LÓPEZ DE OCARIZ LÓPEZ DE MUNAIN | PV-ETP | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Euskal Autonomia Erkidegoan nekazaritza ekologikoa bultzatzeari eta sustatzeari dagokienez Jaurlaritzak dituen irizpide eta asmoei buruz | Eskerrik asko, presidente andrea. Sailburu andrea, Talde Popularrarentzat, hain zuzen, oso garrantzitsua da ekoizpen ekologikoaren sektorea. Atzo bertan aurkeztu zuen ministroak nekazaritza ekologikoaren estrategia Espainia osorako. Duela egun gutxi, Arabako Nekazaritzako foru-ahaldunak ere plan estrategiko bat aurkeztu zuen Arabarako. Beraz, guretzat oso sektore garrantzitsua da. Esan bezala, Euskadiko ekoizpen ekologikoaren sektorea txikia da bolumen aldetik, baina handia da garrantzi estrategikoari dagokionez, ekoizpen konbentzionalen ordezko aukera bat baita, eta uste dut hori garrantzitsua dela. Oso oinarrizkoak diruditen premiak ditu, baina, aldi berean, zailak dira konpontzen, eta haiek konpontzeko planteamendu orok administrazio eskudun guztien babes koordinatua behar du, eta, gainera, sektoreari lotuta egon behar du. Talde Popularraren ustez, hauek izan behar lirateke helburuak: ekoizpen ekologikoaren errotzearen bilakaerari laguntzea, kontsumoa sustatzea, produktu ekologikoak hobeto merkaturatzea, eraldaketa, eta sektorearen egituraketa indartzea. Gure ustez, Jaurlaritza (zu, sailburu andrea) funtsezko oinarria da koordinazio horretan. Beraz, ados gaude lehen esan dizkizudan helburuak lortzeko ekintzak bultzatzearekin. Nire iritziz, sailburu andrea, gauza bat berrikusi beharra dago zure sailean, hots, nekazaritza ekologikoari lekua egitea estatistiketan. Gaur egun ez da agertzen. Uste dugu Euskadiko ekoizpenaren estatistika-datuetan atal bat eskaini behar zaiola ekoizpen ekologikoari, gainerako ekoizpenei ematen zaienaren parekoa. Beraz, esparru horretan lan egin dezazun eta nekazaritza ekologikoari lekua egin diezaiozun eskatzen dizut. Bigarrenik –eta oso garrantzitsua–, iruditzen zaigu merezi duen garrantzia eman behar zaiola sektore horri, kontsumitzaileengana eta herritarrengana zabaltzeari dagokionez. Uste dugu une honetan ez dela behar adinako ahalegina egiten arlo horretan. Eta aipatu dituzun ekintzak garrantzitsuak iruditzen zaizkigu, nire aurreko hitzaldian esan dizudanez; baina uste dut ohitura hartu behar dugula ebaluatzeko –plan estrategikoak egiten ditugunean, haiek ebaluatzeko–, eta ebaluazio-jarraibide batzuk jartzeko, zehazki jakitearren ea egiten ari garenak baduen eraginik edo lortzen ote dugun lortu nahi dugun helburua. Beraz, eskatzen dizut egiten ari zareten plan estrategikoak ebaluazio-parametro batzuk izan ditzala, oso garrantzitsua iruditzen baitzaigu. Eta, bestetik, hain zuzen, landa-garapenerako planak berariazko ardatz bat izan dezala nekazaritza ekologikorako. Egin daiteke, eta uste dut garrantzitsua dela. Besteetan ere esan izan dizugu Landa Garapen Jasangarrirako Programak, gure ustez, berariazko lerroak izan behar dituela ekoizleei laguntzeko. Ekoizleak kate osoaren ardatza dira; beraz, funtsezkoa da ekoizpen-sektorea indartzea, eta, kasu honetan, nekazaritza ekologikoaren ekoizpen-sektorea. Eta garrantzitsua iruditzen zaigu berariazko lerro bat ezartzea nekazaritza ekologikorako. Gure ustez, premia orokor horiek ditu gaur egun nekazaritza ekologikoak. Esan bezala, gaur egun ekoizpen txikia da, baina uste dut ekoizpen estrategiko bat izan daitekeela eta izan behar duela. Beraz, lan handia dugu aurretik, eta interesgarria iruditzen zait denok modu koordinatuan lan egitea. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3882 |
10 | 70 | 07.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Euskal Autonomia Erkidegoan nekazaritza ekologikoa bultzatzeari eta sustatzeari dagokienez Jaurlaritzak dituen irizpide eta asmoei buruz | Gracias, señora presidenta. Erabat ados nago esan duzunarekin. Hain zuzen, administrazio eskudun guztiok hartu behar dugu ardatz estrategikotzat. Horretan ari gara lanean, eta, behintzat, gure asmoa da plan hori denok adostua izatea eta denon ekarpenak jasotzea, ideia guztiak ongi etorriak izango baitira, eta helburua da, estrategikotzat jotzeaz gain, kuotan aurrera egitea, hori ere garrantzitsua baita. Ziur naiz horrek ekoizpena hobetzea ekarriko duela, eta, gainera, enplegua sortuko duela sektore horretan –zergatik ez–. Eta denok ados gauden gauza batean ere eragingo du: landa-ingurune osoan biztanleria errotzea. Horretan ere lagunduko du. Aintzat hartuko dut esan didazuna; hots, nekazaritza ekologikoak estatistikan egon behar duela. Ados nago. Beraz, behar den ahalegina egingo dugu gure analisien barruan egon dadin. Marka ekologikoa ere, Euskadiko produktu ekologikoaren marka ere landu egin behar dugu. Marka zabaldu behar dugu, eta kultura zabaldu behar dugu. Ekintza hori ez da hain garrantzitsua, hain erabakigarria, bestelako ekoizpenetan, bestelako esparruetan. Uste dugu hemen ardatz estrategiko bat izan behar duela egingo dugunaren barruan. Jakina, esaten nizun Landa Garapenerako Programaren barruan ekintza-ardatz garrantzitsuenetako bat izango dela, uste baitugu egin beharra dugula, uste baitugu ardatz garrantzitsua dela, eta, gainera, hobetu egingo baititu beste hainbat alderdi, eta ez dut errepikatuko esan dudana. Plan estrategikoa ebaluatzeari dagokionez, badakizu gai honekin, hain justu –hitz hau erabiltzen uzten badidazu–, maniatiko samarra naizela, eta egiten dugun guztia ebaluatzea gustatzen zaidala. Eta plan on orok bezala, bere ebaluazioa eta bere hobekuntza-metodologia izango ditu, jakina, baldin eta ez badira betetzen urtero jartzen ditugun helburuak. Ez ezazu zalantza izpirik izan hori horrela izango dela. Eta, halaber, aipatu nahi dizuet, nahiz eta beste batzuetan ere esan izan dudan Ganberan, lanean ari garela lehenbailehen hitzarmen bat sinatzeko –datorren hilean espero dugu– Kataluniako Generalitatearekin mota horretako nekazaritza sustatzen saiatzeko, gure ekintza guztiak hobetzeko, haien jardunbide egokietatik ikasteko, eta haiek hemen inplementatzeko. Hitzarmenak bestelako ekintzak ere izango ditu, baina, batez ere, nekazaritza ekologikoan dituzten jardunbide egokiei erreparatu nahi diegu, uste baitugu asko dugula ikasteko. Beraz, ondo esan duzunez, lan handia dugu aurretik, eta espero dut administrazio guztiak lankidetzan arituko garela helburu hau aurrera eramateko. Muchas gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3883 | |
10 | 70 | 07.03.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kultura sailburuari egina, EITBko enpresetan hizkuntza-eskakizunak ezartzeko proposamenari buruz | Eskerrik asko, sailburua. EITBren Zuzendaritzak Administrazio Kontseiluan 2013-2016 denboraldirako Euskara Plana aurkeztu zuen. Plan honek dirudienez, ente publikoaren lanpostu guztietan hizkuntza-eskakizunak eskatzen ditu, baita enpresa azpikontratuen langileentzat ere. Planteamendu honek ekarriko du euskara beharrezkoa izango dela taldearen enpresen lanpostu guztietan eta diskriminazio berriak ekarriko ditu gure ustez. Orain arte baldintza hau, euskara ezagutzea, ETB eta Euskadi Irratian eskatu da, baina ez Radio Euskadin, ezta Radio Vitorian ere. Enpresa hauek beren programazioa gazteleraz ematen dute eta euskara meritoa da. Hau ere zuek aldatu nahi duzue eta gure ustez gehiegikeria berri baten aurrean egongo ginateke. Se apunta a que para la gran mayoría de puestos y categorías se obligará a tener el nivel C1, mientras que periodistas y lingüistas tendrán que tener el C2. Los que no tengan esos perfiles asignados no podrán volver a optar a la promoción interna, y la liberación para estudiar euskera se limitará a los mayores de cuarenta y cinco años y a los cargos de confianza. Estas medidas coinciden con el momento en el que EITB está preparando una OPE para Radio Euskadi para cubrir decenas de puestos de trabajo que en este momento están ocupados por periodistas con una muy dilatada y contrastada trayectoria profesional, que no podrán ni siquiera concurrir a ella, porque no cumplirán el requisito de perfil lingüístico, lo que está provocando un profundo malestar en esta emisora. Honi buruz galdetzen dizut, zer helburu daukazu? Zer helburu dauka Gobernuak? Zergatik eta zertarako planteatzen ditu neurri hauek? Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3884 |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kultura sailburuari egina, EITBko enpresetan hizkuntza-eskakizunak ezartzeko proposamenari buruz | Legebiltzarreko presidente andrea, lehendakari, sailburua, legebiltzarkideok, egun on. Maneiro jauna, euskararen aldeko konpromiso handia duen talde bat da EITB, ezin zen bestelakoa izan. Are gehiago, Euskal Irrati Telebistaren Erakunde Publikoa sortzeari buruzko Legeak berak dio EITB euskal herritarren informazio eta parte-hartze politikarako tresna nagusia izanik, euskal kultura sustatu eta hedatzeko funtsezko bitartekoa dela eta euskararen sustapena eta garapena oso kontuan hartu behar dituela. Ondorioz, EITBren esparruan euskararen erabilpena sustatzea eta normalizatzea lehentasuna ez ezik, erakundea sortzeari buruzko legearen beraren exijentzia ere badira. Horiek horrela, EITBren esparruan, euskara gehiago eta hobeto erabiltzen laguntzeko bere sorreratik jarduera asko gauzatu direla esango dizut. Horren osagarri, EITBko Euskara Zerbitzuak hainbat material eta baliabide prestatu ditu azken urteetan kazetari, erredaktore eta gidoilariei zuzenduta, ikus-entzunezko euskara zuzen eta egokia zelan erabili erakusteko. Lehen baliabide garrantzitsua, 1993koa da, Euskarazko Albistegietarako Eskuliburua. 2007an Euskarazko Albistegietarako Eskuliburua II plazaratu zen, guztiz berritua eta eguneratua. Horrez gain, EITBko Sistema Sailaren laguntzarekin, Hizkuntza Kontsultak Egiteko Aplikazioa (HIKEA) izeneko datu-basea jarri zen abian 2005ean. Gaur egun, 35.000 fitxa baino gehiago ditu, eta 2009. urtetik eitb.com webgunearen bidez kontsulta dezake edonork. Beste esparru batean, 2008ko EITBren hitzarmen kolektiboan ondorengo testua adostu ze: "Prestakuntza komisioaren markoan euskalduntze-plan baten elaborazioa". 2008. Urtean, Maneiro jauna. Akordio hau ETBko Estrategia Ekipoko Zuzendaritzak planteatu zuen EITB talde osora zabaltzea euskararen normalizazio-plana, sozietate eta egoitza guztiak barne hartuz. Bere xedea finkatzerakoan, honako ikuspegi hau erabili zuen: enpresako barne- zein kanpoharremanetan euskararen presentzia eta erabilera normalizatzea. Aipatutako hitzarmenari 2010ean eutsi zitzaion, hamar pertsonaz osaturiko batzorde paritarioa martxan jarriz (bost zuzendaritzaren taldekideak eta beste bost ETBko Miramon-Bilbo komite bateratuak izendatutakoak). Eta honela, 2011n euskalduntze-planaren ildo nagusiak onartu ziren. Así pues, como puede usted comprobar, el plan de euskera de EITB para el periodo 2013-2016 no es un plan ideado y diseñado por nosotros en dos días. No es una medida tampoco adoptada por la dirección actual de EITB en el preciso momento en el que se está preparando una OPE para Radio Euskadi, como usted indica, sino que se trata de una decisión adoptada en 2011 atendiendo a tres compromisos: por un lado, cumplir con la legislación aplicable en materia lingüística, y concretamente con los decretos del Gobierno Vasco para la normalización lingüística en la Administración pública; por otro lado, cumplir con el compromiso adoptado en el convenio colectivo de ETB en 2008, como he mencionado, y, por último, cumplir con el propósito establecido en el tercer plan estratégico, de adoptar una perspectiva interna de carácter empresarial en la normalización del euskera. Como usted bien sabe, estos procesos suelen ser harto prolongados en el tiempo, y en este caso concreto el cronograma de elaboración del plan de euskara ha sido el siguiente: marzo de 2011, se alcanza un acuerdo sobre la metodología; noviembre de 2011, se constituye la comisión paritaria y se lleva a cabo la comunicación interna del proyecto así como la primera fase de diagnóstico; marzo de 2012, se aborda la segunda fase del diagnóstico; abril de 2012, se consigue el acuerdo y firma de la comisión paritaria sobre las líneas estratégicas del primer plan de euskera de EITB, inmediatamente después se procede a su presentación al equipo directivo; enero de 2013, se alcanza el acuerdo de la comisión paritaria sobre el plan de euskera; abril de 2013, se materializa la firma del acuerdo por parte de la comisión paritaria sobre el plan de euskara. De este modo, podemos decir que se trata de un proceso largo y laborioso, iniciado en la anterior legislatura, en el que a la actual dirección general le ha correspondido la función de asumir el plan e implantarlo. En todo caso, le diré que la actual dirección de EITB y yo misma, como consejera de Educación, Política Lingüística y Cultura, avalamos la decisión adoptada en 2011, así como el resultado del proceso mencionado, que se ha materializado en el actual plan de euskera. Porque, si bien en los últimos años se han hecho grandes esfuerzos en distintos ámbitos en lo que a la normalización lingüística se refiere, para dar respuesta a una sociedad cada vez más euskaldun, lo cierto es que aún queda mucho camino por recorrer. Horregatik, EITB euskaldunez osatutako audientziaren bila arituko da, aktualitateari, zabalkundeari eta entretenimenduari buruzko euskarazko eskaintza anitza finkatze aldera. Hori horrela, EITB funtsezko tresna da euskararen gizarte-prestigioa eta hizkuntzaren erabilera finkatzeko eta, ildo horri jarraiki, EITB sortzeko Legean jasotako eginkizun nagusia beteko du. Gaztelania komunikazio-hizkuntza duten euskarriek ere (ETB-2, Radio Euskadi eta Radio Vitoria) lekua egingo diote euskarari, eta modu naturalean eta era pedagogikoan jardungo dute euskararen erabilera sustatzeko. Hala, gizarte eleaniztun baten berezko adierazpidea erraztuko dute. Horrekin guztiarekin bat, euskaldunen presentzia gero eta ohikoagoa bihurtuko da eta euskararen gizarte-prestigioa indartuko da. Gainera, zera gogorarazi behar da: Euskara Planean planteatutako helburua jasota agertzen da Euskal Autonomia Erkidegoko Administrazio Publikoetan Euskararen Erabilpena Normalizatzeko Prozesua arautzen duen 86/1997 Dekretuan eta, halaber, guztiz bat dator Euskal Jaurlaritzan Euskararen Erabilpena Normalizatzeko Bosgarren Plan Orokorrarekin. Izan ere, Gobernu Kontseiluak 213ko abenduaren 30eko bilkuran onartu zuen plan orokor hori, eta aste honetan bertan Kultura, Euskara, Gazteria eta Kirol Batzordean aurkeztu da. Euskararen erabilpena normalizatzeko plan orokor horrek zehazten ditu bosgarren plangintza-aldiaren aplikazio-eremuan sartuta dauden erakundeak eta, ezin zenez bestelakoa izan, EITB sartzen da. Azkenik, aipatu duzun lan-enpleguaren eskaintza publikoari dagokionez, komunikabideek azkeneko 30 urteetan aldaketa handiak izan dituztela esango dizut ere. Izan ere, ez Euskal Autonomia Erkidegokoak bakarrik, BBC bezalako informazio prestigio handieneko erreferentzia asko talde publikoek izugarrizko aldaketak egin behar izan dituzte lanaren antolaketan. Eta aldaketa horien ondorioz, gaur egun talde garrantzitsuenetako profesionalak, irrati eta telebistarako edukiak eta albiste-atariak sortzeko gai dira. Horrela multimedia-erredakzioak sortzea planteatzen da, koordinazioa eta sinergiak indartuz. EITBk ezin die bizkarra eman kazetaritzak izan dituen aldaketei. Zentzu honetan, EITBko erredakzioa elebiduna izatea etorkizuneko kazetaritzak eskatzen dituen koordinazio, funtzio aniztasun eta sinergia handiagoak lortzeko lagungarri izan daitekeela uste dugu. Horregatik, euskararen erabilpena eta presentzia, EITBren zenbait elkarte edo kanal konkretuetan ez ezik, oro har EITB taldean ere sustatzeko planteamendua zuzena dela iruditzen zaigu. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3885 | |
10 | 70 | 07.03.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kultura sailburuari egina, EITBko enpresetan hizkuntza-eskakizunak ezartzeko proposamenari buruz | Bai, eskerrik asko, presidente andrea. Guri ez zaigu arrazoizkoa iruditzen. Euskararen onuratan egiten den guztia gutxiegi iruditzen zaizue zuei –bitxia da, baina beti da horrela–; gehiago nahi duzue beti, eta, nahiera horrek itsututa, ahaztu egiten zaizkizue beti langileen eskubideak, kasu honetan, EITBren beraren langileen eskubideak. Dena da gutxi; ez duzue mugarik gai honetan. Euskararen alde eta euskal kulturaren alde hartu dituen konpromisoak bete behar omen ditu EITBk; argudiobide hori darabilzue zuen erabaki eta neurriak zuritzeko. Orduan, baina, orain arte ez al du, bada, bete EITBk konpromiso hori? Orain arte ez al du bete? Legedia betetzeaz mintzo zara. Orain arte ez al da, bada, legedia bete? Are presio handiagoa eragin behar al zaie herritar horiei guztiei hizkuntza-arloan? Noiz amaituko da hau, sailburu andrea? Ez al dago mugarik? Eskubide guztien gainetik igarotzeko asmoa al duzue, dozenaka langileri kalte eginda ere? Beste koska bat estutu nahi duzue egoera, zuen hizkuntza-seta horrek itsututa, egitasmoak Jaurlaritza sozialistak bultzatu zein Euzko Alderdi Jeltzalearen Jaurlaritzak bultzatu, eta, bide batez, argi gera bedi zuek aplikatu nahi duzuela plan hau eta zuek eman diozuela babesa. Esan dudan bezala, beraz, C1 maila EITBko kategoria guztietan, C2 maila kazetari eta hizkuntzalarientzat eta B2 zentralak ez diren lanpostuetan. Oposizio bidez sartu ziren langileei errespetatu egingo zaie sartu zirenean egiaztatu zuten euskara-maila, baina ezin izango dute barne-sustapenetan parte hartu, beren hizkuntza-maila ez badator bat euskara-planean eskatutakoarekin. Konfiantzazko karguetarako hautatuz gero eta berrogeita bost urte baino gehiago izanez gero, salbuetsita geratuko dira. Lan-poltsetako langileek, berriz, lan-poltsa berritu arteko epea dute dagokien hizkuntza-eskakizuna egiaztatzeko. Bekadunek eta praktiketako ikasleek ere kontratatu zaien lanposturako eskatutako hizkuntza-eskakizuna bete beharko dute. Oposizioetan, hizkuntza-eskakizuna egiaztatu beharko da, ezinbestez, hautespen-prozesuan parte hartzen jarraitzeko. Kanpoko kontratuei dagokienez, zerbitzua EITBko egoitzetan eman behar bada, langile horiek ere hizkuntza-eskakizunak bete beharko dituzte, eta halaxe eskatuko zaie kontratuaren barruan. Bestalde, hizkuntza-tutorearen irudia txertatu da; hala, tutore-ikasle bikoteak eratuko dira, kafe-orduan elkarrekin jarduteko. Horrez gain, ongietorri-protokolo bat jaso da sarberrientzat, EITBk euskararen alde egiten duela jakinarazteko. EITBko kartel eta sustapen guztiak euskaraz bakarrik egingo dira, edo, gutxienez, euskarari emango zaio lehentasuna. Kanpoko harremanetan, lehenengo hitza euskaraz izango da. EITBko produktu esklusiboak euskaraz baino ez dira eskainiko. Laburbilduz, neurri-sorta luze bat, egoera beste koska bat estutzeko, zenbaitek garatutako hizkuntza-setakeriaren barruan. 2016rako plana % 90ean betetzea nahi dute. Ez dira, ordea, horren zorrotzak zuzendaritzarekin, zuzendaritzaren kasuan betetze-maila % 75ekoa izatea espero baitute; langile, bekadun eta arloetako arduradunen kasuan, berriz, % 100 betetzea da helburua. Desmasien eta gehiegikerien andana luzea da, gure ustez; Euzko Alderdi Jeltzalearen hizkuntza-setakeriaren beste estualdi bat, nahiz eta dozenaka langileri kalte egin. Ez al zaizue axola hori? Gehiegikeria guztiz onartezin hau gehitu behar zaio orain Euzko Alderdi Jeltzaleak erakunde horretan ezarria duen kontrol politikoari. Eta bide luzea omen dago oraindik egiteke, gainera. Noiz iritsiko gara, bada, bidearen amaierara? Non da muga, sailburu andrea? Non da muga? Eta, gainera, zer esango, eta prozesua naturaltasunez eta lasaitasunez egiten ari dela edo egin dela. Ez da egin, ez naturaltasunez, ez lasaitasunez, inolaz ere ez: inposizioz eta gehiegikeriaz ezarri da hizkuntza; desmasiaz jokatu da. Hona, bada, naturaltasun osoz, nire eskea (ez baikara nekatzen, bistan duzunez): utz ezazue bazterrean zuen hizkuntza-setakeria; errespetatu ezazue jendearen askatasuna, eta lanerako beharrezkoa dutenean eska iezaiezue euskara langileei. Beharrezkoa dutenean egiaztatu behar dute dagokien hizkuntza-eskakizuna dutela; lanerako beharrezkoa dutenean jakin behar dute euskara, baina euskara jakitea ezin da nahitaezkotzat jo EITBko langile guztientzat edo Administrazioko langile guztientzat. Gehiegikeria eta desmasia hutsa da hori. Edozein herritarrek ulertzen du hori: beharrezkoa den tokian bai, baina beharrezkoa ez den tokian ez, noski. Uste dut aise ulertzeko moduko aldarria dela. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3886 |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kultura sailburuari egina, EITBko enpresetan hizkuntza-eskakizunak ezartzeko proposamenari buruz | Maneiro jauna, ofizialtasun bikoitza duen gizartean bizi gara eta horrexegatik da beharrezkoa hizkuntza ofizialen erabilera erregulatzea eta bermatzea. Bi hizkuntzatatik bat, euskara, normalizaziotik urrun dagoenez oraindik, beharrezko deritzegu bere erabilera sustatzeari eta neurriak hartzeari. Hori da, EITBren Euskara Planak jorratuko duen ibilbidea. Horretarako, EITBren lehen Euskara Planak ondorengo helburu orokorrak ditu: publikoari harrera egin eta arreta emateko zerbitzuetan, harrera euskaraz egitea, ahoz eta idatziz; euskararen erabilera irudi korporatiboan eta hizkuntz paisaian bermatzea; pertsonalaren euskarazko trebakuntza areagotzea, eta euskara normalizatzeko prozesua erakundearen jardueran integratzea, erakunde bakoitzean plana onartuz. Pertsonalaren hizkuntz gaitasun hobetzeko helburua lortzeko, neurri hauek jar daitezke martxan: herritarrekin harremanak izatea eskatzen duen lanpostuetan behar den hizkuntz gaitasuna lanpostuaren definizioan sartzea, eta pertsonalaren euskarazko hizkuntz gaitasuna hobetzeko prestakuntza ematea, lanpostuaren eginkizunean arabera. Zentsu honetan gauza bat argitu nahi dut. Guk, eta guk esaten dudanean EITBren Zuzendaritzaz ere ari naiz, ez dugu inoiz esan taldeko enpresako lanpostu guztietarako ezagutza-maila handia eskatuko dela; euskarako perfil bat esleituko zaio lanpostu bakoitzari, haren ezaugarrien eta lanpostu horretara sartzeko behar diren baldintza akademikoen arabera. Bestalde, euskara erakundearen jarduera sartzeari dagokienez, neurri hauek har daitezke: erakunde bakoitzean euskara erabiltzeko plana diseinatu, onartu eta martxan jartzea; erabilpen-planei buruzko informazioa eta prestakuntza instituzioetako ordezkariei ematea; erakundean euskara erabiltzeko plana jakinarazteko ekimena gauzatzea, eta erakundearen hizkuntz irizpideak erabaki eta inplementatzea. Euskara-plan bat dagoela jakin dute taldean behin-behineko lanpostuak betetzen dituzten kazetariek. Horrelako informazioa eman zaie enpresaren Intraneten 2011tik aurrera. Horrez gain, emandako urratsak eta hartutako akordioak batzorde misto batean gauzatu dira eta batzorde honen kideen erdiak langileen ordezkariak izan dira. Beraz, ondo informatuta egon direla baieztatu dezakegu. Eusko Jaurlaritzak azken 30 urteetan euskal gizartearen prestakuntza elebidunean eta helduak euskalduntzeko planetan egin dituen ahaleginaren ondorioz, gaurko euskal gizartearen hizkuntz ezaugarriek ez dute orain dela 30 urteko gizartearekin zerikusirik. Biztanleriaren bi herenek ezagutzen dute euskara gaur egun. Eta Eustaten datuetatik abiatuz egin diren aurreikuspenen arabera, hamarkada batean gutxiago izango dira biztanle elebakarra elebidunak baino, 65 urte arteko adin tarte guztietan. Baina ezagutzaren eta erabilpenaren proportzioa ez datoz bat. ETB se ha fijado en su plan estratégico 2013-2016 contribuir a dar visibilidad a esta nueva realidad que socialmente no es suficientemente conocida, ya que hay una divergencia entre conocimiento y uso. Por ello, EITB se ha propuesto ser un agente activo en la promoción del uso de euskera en todos los contextos sociales, dando respuesta a la demanda de la sociedad actual. Pero la apuesta por el euskera no debe entenderse como un escoramiento ideológico, ni como un arma arrojadiza. El euskera es patrimonio de todos los vascos y vascas, y así lo demuestra la progresiva utilización de nuestra lengua en todos los ámbitos. Por ello, los medios cuya lengua vehicular es el castellano (ETB2, Radio Euskadi y Radio Vitoria) ofrecen cada día mayor visibiliad al euskera. De esta forma se visualiza positivamente la normalización y generalización de la presencia de personas euskaldunes, y se refuerza el prestigio social del euskera. La crisis económica actual está acelerando intensamente la necesidad de sinergias en el trabajo para operar de manera eficiente… | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3887 | |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kultura sailburuari egina, EITBko enpresetan hizkuntza-eskakizunak ezartzeko proposamenari buruz | Hobetzeprozesu honek ez du itzulbiderik… La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3888 | |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kultura sailburuari egina, EITBko enpresetan hizkuntza-eskakizunak ezartzeko proposamenari buruz | … komunikabide guztietan eta enpresa-mota guztietan jazotzen ari da. Horiek horrela, egungo inguruabarretara egokitu behar du EITBk, informazioaren munduko talde publiko gailenen jardunbidea eredutzat hartuta; alegia, erredakzio multimediak sustatuta eta edukia komunikabide baterako baino gehiagotarako eta kanal baterako baino gehiagotarako eratzeko gai diren profesionalak trebatuta. Etorkizun hori jorratu nahi dugu EITBrako, 2013-2016 plan estrategikoaren bidez eta hartan jasotako euskara-planaren bidez, etorkizuneko kazetaritzak eskatzen dituen sinergiak lortzen lagunduko baitute. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3889 | |
10 | 70 | 07.03.2014 | BREÑAS GONZÁLEZ DE ZÁRATE | EH Bildu | Galdera Estitxu Breñas González de Zárate EH Bildu taldeko legebiltzarkideak Hizkuntza, Hezkuntza Politika eta Kultura sailburuari egina, euskarazko kultura politikari buruz | Eskerrik asko, mahaiburu andrea. Lehendakari jauna, sailburuak, legebiltzarkideak, eguerdi on. Euskal Herrian, euskararen herrian, euskaraz burutzen den kultura ez dago normalizatuta, gutxiagotuta dago. Euskarazko kultura kontsumitu nahi duenak espresuki horren bila joan behar du, egunerokoan bisiblea ez delako. Gure inguruan nagusi diren kultura espainol, frantses eta anglosaxoiaren artean. Hau da, hartzaile pasiboa izanda ere, kultur zalea ez izanda ere, erraz jasotzen dira gainerako kultura nagusiak, eta ez ordea euskarazkoa. Eta hori da gure kezka: euskarazko kultura bisible egitea, eta bila joan gabe ere jaso ahal izatea, egunerokoan presente egotea, eta herritarrek David Bisbal, Amaral edota One Direction nortzuk diren jakiteaz gain, Mursego, Napoka Iria edota Anari ere nortzuk diren normaltasun osoz jakitea –Kamera honetan proba egingo bagenu, ziur nago denek dakizuela zeintzuk diren David Bisbal, Amaral eta One Direction, eta ez ordea Mursego, Napoka Iria edo Anari–. Eta hori da kontua. Egoera horri buelta emateko, gure ustez, hiru bide daude: batetik, euskarazko kulturarako behar besteko plazak bermatzea. Euskaraz programatzea, alegia; euskarazko kulturaren ikusgarritasuna edo bisibilitatea bermatzea, eta, azkenik, bere transmisioa bermatzea. Baina hiru helburu horiek lortzeko ezinbestekoa da euskarazko kultura-politika berezitua egitea, hau da, euskarazko kulturari lehentasuna emango dien kultura-politika gauzatzea, euskarazko kultura-politika bat garatzea, sektoreko eragileekin elkarlanean, jakina. Eta hor sartzen da Jaurlaritza jokoan. Joxean Muñoz Kultura sailburuordeak, asteazkeneko batzordean esan zuen Jaurlaritzak ez duela asmorik euskarazko kultura-politika bereziturik egiteko, hori bereiztea delako. Baina bai euskarazko kultura berezia den heinean dituen ahuldadeak indartu nahi dituela sailak. Eta asmo horri heldu nahi diogu gaurkoan. Guk ere nahi genuke euskarazko kultura-politika bereziturik egin behar ez izatea, horrek esan nahiko lukeelako euskarazko kultura egoera normalizatuan legokeela, baina tamalez ez da horrela. Beraz, desberdina dena berdin tratatzea ez da justua. Eta, ondorioz, era berezian lagundu behar zaio desberdina, ahulagoa edo berezia den horri. Eta hau esanda, gauza bat garbi gera dadila: euskarazko kultura sustatzeaz hitz egiten dugunean ez gara ari gaztelerazkoa baztertzeaz. Ez! Jakina gurean gazteleraz egiten den oinarrizko kultura ere lagundu behar dela, are gehiago multinazionalek jaten gaituzten honetan, baina ez maila berean, euskara eta gaztelera maila diferenteetan daudelako. Hasteko, gaztelera normalizatua dago eta euskara ez. Asimetria batean bizi gara. Eta horri aurre egiten asmatu beharko genuke. Eta horretara dator gaurko galdera. Jaurlaritzak euskarazko politika bereziturik egiteko asmorik ez duela jakinarazi zuen lehenengo egunean, baina bai dituen ahuldadeak indartu. Beraz, galdera da ea zer egingo duen Jaurlaritzak euskarazko kultura sustatzeko. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3890 |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera Estitxu Breñas González de Zárate EH Bildu taldeko legebiltzarkideak Hizkuntza, Hezkuntza Politika eta Kultura sailburuari egina, euskarazko kultura politikari buruz | Presidente andrea. Breñas anderea, lehenik eta behin esango dizut Eusko Jaurlaritza ari dela jada euskarazko kultura sus- tatzen. Kontua ez da ea zerbait egiteko asmoa dugun; egiten ari gara iritsi ginen lehenengo egunetik. Aste honetan bertan aukera izan dugu gai honetaz hitz egiteko Kultura Batzordean, esan duzun bezala. Eta orduan azaldu nizun gauza bera, gaur berretsi eta azpimarratu egingo dut. Guk, Eusko Jaurlaritzak, ez ditugu alor ezberdinak ikusten. Ez ditugu era ezberdinean lantzen euskarazko kultura, erdarazkoa eta hizkuntzaren markarik gabea. "Euskal kultura" kultura delako. Eta kulturgileak kultura egiten dutelako, bai euskaraz bai gazteleraz. Gure kulturaren berezitasuna eta aberastasuna da hizkuntza desberdinetan sortzen, hedatzen eta jasotzen dela. Baina hau da ez da anomalia bat, aberastasun-aukera bat baizik. Eleaniztasuna bezalaxe. Beraz, euskarazko sorkuntza sustatzen dugu. Baina ez kulturaren sorkuntzarik aparte. Euskarazko antzerkia ere sustatzen dugu, euskal antzerkiaren parte izanik. Euskarazko literatura eta zinema ere bultzatzen ditugu, euskal zinemaren eta literaturaren baitan daudelako. Horregatik, guzti hori kultura delako, sustatu egiten dugu eta bultzatzen jarraituko dugu. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3891 | |
10 | 70 | 07.03.2014 | BREÑAS GONZÁLEZ DE ZÁRATE | EH Bildu | Galdera Estitxu Breñas González de Zárate EH Bildu taldeko legebiltzarkideak Hizkuntza, Hezkuntza Politika eta Kultura sailburuari egina, euskarazko kultura politikari buruz | Zure baimenarekin… Eskerrik asko, Cristina Uriarte sailburua emandako erantzunagatik. Pozten naiz euskarazko kultura sustatzeko egingo diren edo aplikatuko diren neurriengatik. Baina jakin nahi nuke kasu honen aurrean, adibidez, kulturaaurrekontuan, Guggenheimek hartzen du aurrekontu osoaren 3,8 milioi; eta Durangoko Azokak, euskarazko kulturaren erreferente nagusia den Durangoko Azokak, 80.000 euro baino ez. Orduan, horren aurrean, zer daukazu esateko? Gauza da erdigunean ala periferian kokatzea euskarazko kultura? | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3892 |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera Estitxu Breñas González de Zárate EH Bildu taldeko legebiltzarkideak Hizkuntza, Hezkuntza Politika eta Kultura sailburuari egina, euskarazko kultura politikari buruz | Lehen esan dudan bezala, euskarazko eta erdarazko euskal kultura sustatzen dugu. Eta ezin dira erabat bereizita banandu eta ezin dira nahastu, lerro batzuk eta besteak. Ezin da banandu, erreferentziazko infraestruktu- rak eta beste arlo batzuk. Orduan, goazen gauzak ondo jartzera. Euskaraz jarduteak baditu berezitasunak, jakina. Batzuetan arazo eta besteetan aukerak diren berezitasunak. Eta Jaurlaritza honek euskarazko kulturaren berezitasun horiek lantzen ditu, kultur politika orokorraren baitan. Argi gelditu behar dena, kontua ez dela euskarazko kultura nagusi bihurtzea. Indartu egin behar dela? Daukana baino hedapen zabalagoa beharko lukeela? Bai, jakina. Ez dugu horretan zalantzarik. Baina ez dugu uste hori lortuko denik, Euskadin erdaraz sortzen den edo hedatzen den kulturaz desberdinduz, hortik apartatuz, txoko berezi eta esparru mugatu bat sortuz. Gogorarazi beharko da Euskal Herria eleanitza dela? Gogorarazi beharko da antzerkian, esate baterako, ekoizpenaren % 60tik gora bi hizkuntzetan egiten dela? Eta % 80tik gora dokumentalen ekoizpenean? Ez. Ez hori bakarrik, Breñas andrea… | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3893 | |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera Estitxu Breñas González de Zárate EH Bildu taldeko legebiltzarkideak Hizkuntza, Hezkuntza Politika eta Kultura sailburuari egina, euskarazko kultura politikari buruz | Bale. … agian, gogorarazi beharko genuke, kulturak badituela hainbat alor oso garrantzitsu hizkuntzetatik kanpo gelditzen direnak funtsean. Hor daude musika, artea edo dantza, besteak beste. Horregatik berezitasuna eta parekotasunak landu nahi ditugu. Euskarazko kulturari erdarazkoari bezain besteko aukerak ziurtatu nahi dizkiogu. Parekotasuna lortzeko, euskarazko kulturak barne-kohesioa ere landu behar du. Hiztun-komunitatea sendotu eta indartu behar den bezala, kultur komunitate euskaldunak mundu erreferentzial propio bat behar du, non erakundeak eta hedabideak, esate baterako, funtsezkoak diren. Hori guztia lortzearren euskarazko kulturgintza sustatzen dugu bereziki. Parekotasuna xede, esfortzu berezia egiten dugu, euskarazko kulturaren alde, baina ez ahalegin ezberdinak. Euskaldunak euskaraz dira antzerkigile, musikari, zinegile edo idazle, euskaraz dira editore, ekoizle, banatzaile, kritiko edo erabiltzaile. Guk euskal kultura guzti hori bultzatu nahi dugu. Alorrez alor, sektorez sektore, kulturgileekin batera. Horretarako, eztabaidetarako eta lankidetza- rako esparru bat ere sortua dugu, "Kultura auzolanean" deritzona, baina beti ere, argi utziz, euskara ez dela sektore bat. Euskara kulturaren sektore guztietan faktore eragilea da, aberasgarria eta beraz, premiazkoa. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3894 | |
10 | 70 | 07.03.2014 | MAROTO ARANZÁBAL | PV-ETP | Galdera, Javier Maroto Aranzábal Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, musika-eskolen finantziazioari buruz | Eskerrik asko, presidente andrea. Lehendakari, sailburuok, legebiltzarkideok. Erraz-erraza da galdera. Eusko Legebiltzarrak onespena eman dio Jaurlaritzak Euskadiko musika-eskolen % 33 finantzatzeari. Erantzun baten zain ditut Gasteizko 878 ikasle, eta, horrenbestez, sailburu andrea, galdetu nahi dizut zergatik Eusko Jaurlaritzak ez duen agindutakoa betetzen, ez orain, ez aurrera begira (Sic). Oso garrantzitsua da haientzat, eta oso garrantzitsua da, halaber, gainerako musika-eskolentzat. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3895 |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Javier Maroto Aranzábal Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, musika-eskolen finantziazioari buruz | Presidente andrea. Me sorprende; me está preguntado como alcalde, y no sé si era como parlamentario como me tenía que preguntar. Pero lo que sí tenemos claro es que la enseñanza musical ha experimentado un importante grado de avance en las últimas décadas, y gracias a esta evolución las escuelas musicales, desde su creación en 1992, tienen una funcionalidad que trasciende ya al ámbito de la educación, y cumplen hoy en día una valiosa función social, formativa y cultural. Sin embargo, existen algunas deficiencias que subsisten desde hace muchos años y que aún no se ha conseguido superar. Y no estamos hablando de "posteriormente" si estamos hablando del pasado. Finantziazioaz ari naiz. Nire ustez begi-bistako arazo bat dago musika-eskolen finantziazioaren inguruan. Hemen ordezkatuta gauden talde politiko guztiok bat gatoz horretan. Izan ere, otsailaren 28ko osoko bilkuran onartutako legez besteko proposamenak argi erakusten du talde guztien adostasunarekin onartu baitzen. Legez besteko proposamen horretan, musika eskolen % 31ko finantziazio egonkorra erdiestea eskatzen diegu. Planteamendu hori guztiz bat dator hiru zatitan finantzatzea ezartzen duen Europako ereduarekin. Hots, % 33 gobernu autonomikoek, % 33 udalek eta gainontzeko % 33a matrikulen bidez. Musika eskolen finantzaketa hiru zatitan banatzearen ideiak helburu bakarra du: zerbitzua jasangarria izatea. Eta gu, ideia honekin, erabat ados gaude. Izan ere, aipatutako finantziazio egonkor zuzena erdiesteko lan egiten ari gara, musika-hezkuntzaren sektorea finkatzea lortzeko asmoz. Edonola ere, beste ezer egin aurretik, sailak musika eskoletako errealitate numerikoa zehaztu behar du, irakaskuntzei eta ikasle kopuruei dagokionez, finantziazioaren egiazko ehunekoa ezagutu ahal izateko eta baliabideak errealitate horretara egokitu ahal izateko. Horretarako Musika Eskolen Elkartearekin harreman estua dugu eta finantziazioari lotutako gaiak ez ezik, musika-irakaskuntzarekin zerikusia duten beste alderdi garrantzitsu batzuk lantzeko ere hainbat bilera ospatu dira. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3896 | |
10 | 70 | 07.03.2014 | MAROTO ARANZÁBAL | PV-ETP | Galdera, Javier Maroto Aranzábal Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, musika-eskolen finantziazioari buruz | Sailburu andrea, galdera erraz-erraza da. Hona, bada, bigarrengoz: Finantzaketa-konpromiso bat dago, % 33koa, baina Eusko Jaurlaritzaren aurrekontuak ez doaz norabide horretan. Alkate modura, babes eta lankidetza osoa eskaintzen dizuet bai zuri, bai lehendakariari, baita beste edozein sailbururi ere, gai honetan eta Jaurlaritzari dagozkion gainerako gai guztietan. Baina, gainera, legebiltzarkide modura, erantzun bat eman behar diet 878 ikasle horiei, kezkatuta baitaude eskolaren etorkizuna dela eta. Finantziazioa garrantzi eta ardura handiko auzia da gai honetan, Eusko Jaurlaritza gero eta gehiago ari baita murrizten bere ekarpena. Hasteko, jabetzen naiz –eta esan izan dizuet lehenago ere, bai zuri, baita lehendakariari eta zuen Jaurlaritzako beste sailburu batzuei ere– zerbitzuak finantzatzeko zailtasunak dituela Jaurlaritzak, edozein administrazio-mailatako beste edozein gobernuk bezala. Horrenbestez, hauxe nire galdera, betiere berbaerarik onenean: Zer bide hartuko du finantzaketa horrek? Alegia, esaguzu tribuna honetatik, arren, ea % 33 hori finantzatzeko xedea duzuen eta noiz egingo duzuen ekarpen hori. Horixe baita erabiltzaileei, hots, ikasleei, eman behar zaien erantzuna; erantzun argia. Erantzun anbiguoagoak ez baitira ulertzen. Erantzun anbiguorik ez dugu ulertuko, ez nik, ez Gasteizko Musika Eskolako eta gainerako eskoletako beste inork. Nolanahi ere, berriro diotsut: zure alboan naukazu, legebiltzarkide modura, alkate modura, herritar modura edo zuk nahi duzun modura; lankidetzarako prest nago, hori baita nire eginkizuna, hori baita gure eginkizuna. Baina erantzunek ere serioak izan behar dute, irmoak izan behar dute, duda-mudarik gabeak: bai edo ez % 33 horri, eta noiz. Erraz-erraza da, bista-bistakoa, argi-argia, sailburu andrea. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3897 |
10 | 70 | 07.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Javier Maroto Aranzábal Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, musika-eskolen finantziazioari buruz | Esan dudan bezala, Jaurlaritza musika-eskolekin batera ari da lanean, diagnostiko bat egiteko eta ekintza-plan egoki bat eratzeko. Legez besteko proposamenean jasota dago konpromiso hori, eta Jaurlaritza arduraz eta zorroztasunez jokatzen ari da, jakina. Lehenik eta behin, azterlan bat egiten ari gara, ekintza-plan bat, alegia; bestalde, ez zaigu epe zehatzik adierazi, baina ez zalantzarik izan: % 33 hori da gure xedea. Zuek ere ondo dakizue zeinen egoera ekonomiko latza bizitzen ari garen uneotan, eta konpromiso hori betetzeko lanean ari gara, alabaina, seriotasunez, zorroztasunez eta arduraz betiere. Alegia, erabateko analisia egiten ari gara, gure ardura ez baita eskola bakar bat; eskola guzti-guztiak dira gure ardura. Ez bakar bat; guzti-guztiak. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3898 | |
10 | 70 | 07.03.2014 | GARRIDO KNÖRR | PV-ETP | Interpelazioa, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako osasuneko profesionalei egindako agresioei buruz | Gracias, señora presidenta. Señorías, lehendakari, consejeros. Beharrezkoa da, eta botere publiko guztien ezinbesteko betekizuna ere bai, osasun-profesionalek lanean dihardutela jasaten dituzten indarkeriazko ekintzen eta erasoen arazoari heltzea, indarkeria-era guztiak aintzat hartuta: berba-modu txar soiletatik hasi, eta eraso fisiko edo ahozkoetaraino. Las agresiones a los profesionales de la salud son una realidad que está ahí y a la que debemos hacer frente. Horretarako, ezinbestekoa da arazoa hainbat aldetatik jorratzea, oinarrizko printzipio batetik abiatuta: erasoen aurrean, tolerantzia-izpirik ere ez. Erasoen aurrean –osasun-langileei egiten zaizkien erasoak ere barne–, beste edozein indarkeria-modutan bezala, tolerantzia-izpirik ere ez. Osasun-lanbideek ezinbesteko zerbitzua ematen diote gizarte osoari, eta konfiantza funtsezko osagaia da zerbitzu horretan. Horregatik, indarkeria, edozelakoa dela ere, osasun-eremuetan barneratzen denean, eraso egin zaion profesionalaren osasunari berari eta bizi-kalitateari kalte egiteaz gain, kalte nabarmena egiten zaio, halaber, osasun-jarduerari, eta gure ongizate-gizartearen funtsezko zutabeetako bat da osasun-jarduera. En la comparecencia que el sindicato Satse efectuó la semana pasada en la Comisión de Salud de esta misma Cámara, tuvimos ocasión de hablar largo y tendido sobre este tema. Esan bezala, erizaintzako Satse sindikatuak agerraldia egin du oraintsu Eusko Legebiltzarreko Osasun eta Kontsumo Batzordean, aditzera emateko zer-nolako erasoak jasaten dituzten beren lan-jardunean Euskadiko osasun publikoko langileek eta, zehazki, erizain eta erizain-laguntzaileek. Agerraldi horretan azpimarratu zenez, osasun-arloko langileek harreman eta tratu berezia izaten dute pazienteekin, eta horrek areagotu egiten du erasoak jasateko arriskua; alabaina, babesik gabe sentitzen dira egoera horren aurrean. Horrez gain, beste zenbait berbabide ere izan zituzten. Erasoen erregistroa dela-eta, azaldu zigutenez, erasoak dira osasun-arloan gutxien aitortzen diren lan-arriskua, nekeza gertatzen delako salaketak pertsonalki jartzea, izen-deiturekin; ondorioz, erregistroetan ez da jasota geratzen gertatzen diren erasoen benetako argazkia. Hala, agerraldi hartan azaldu zigutenez, eraso guztien zati ñimiño bat baino ez da jasotzen. Behatokiari dagokionez –Erasoen Jarraipen Batzorde Teknikoa izenekoa hemen, autonomia erkidego honetan, Euskal Autonomia Erkidegoan–, 2008an jarri zen abian, baina, salatu zutenez, sekula ez du bilerarik egin behatoki modura eta, horrenbestez, esan liteke Euskadik ez duela behatokirik, zentzu hertsian. Arreta psikologikoa dela-eta, pertsonek erasoa jasan ostean jasotzen duten arreta eskasa nabarmendu zuten, eta adibide zehatzen bat ere jarri zuten. Aholkularitza juridikoari dagokionez, gida bat dago, azaldu ziguten moduan, baina ez omen da batere ezaguna, eta, horrenbestez, berriro nabarmendu zutenez, norberak jarri behar izaten du salaketa, eta, ondorioz, askotan etsi egiten da, salaketarik jarri gabe. Profesionalen partaidetza dela-eta, azaldu zutenez, berariazko partaidetza-fororik ez dagoenez, are zailagoa gertatzen da dena. Informazio-kanpainei dagokienez, berriz, ez omen dute halakoen berri. Antolakuntza-neurriei buruz aditzera eman zuten ez zaiola bete-betean heldu xede horri eta ez dagoela prebentzio-plan zehatzik. Agerraldi hartan azaldutako hori guzti hori kontuan hartuta eta Mediku Elkargoen Erakundeko Erasoen Behatokiaren azken txostenean jasotakoa datuen arabera, handitu egin da erasoen kopurua azken urteotan. Errealitate hori ezin da alboratu; neurri zehatzak lantzeari ekin beharko zaio, bada. Hala, osasun-profesionalen aurkako erasoak murrizteko eta eraso horien eraginak leuntzeko, arlo psikologikoan zein juridikoan laguntza emateaz gain, beharrezkoa da profesionalei segurtasuna eta prestakuntza emateko neurriak hartzea, ahalik eta gehien murrizteko lan-eremuan jazotzen diren erasoak. Osasun, Gizarte Zerbitzu eta Berdintasun Ministerioaren barruan, Osasun Sistema Nazionaleko profesionalei egindako erasoak jorratzeko lantaldea osatu zen, eta, lantalde horrek kaleratu berri duen txosten batean –joan den otsailaren 6an argitaratu zen zehazki–, zenbait gomendio eta proposamen jaso ziren osasun-langileek jasaten dituzten erasoen arazoari aurre egiteko. Eta txosten horretan, besteak beste, honako arlo hauek lantzen dira, xehe-xehe: ikuspegi erabatekoa eta partizipatiboa bultzatzea; erasoei aurre egiteko politikak eta planak sustatzea; erasorik ez onartzeko kultura errotzea –arestian aipatutako tolerantziarik eza–; erasoen zergatiak ikertzeko garrantziaz ohartaraztea; puntu kritikoak identifikatzea; eraso-arriskuen mapa eratzea; Osasun Sistema Nazionalaren eskutik erasoen gaineko informazio-sistema abian jartzea; oinarrizko datuen multzoa zehaztea; Osasun Sistema Nazionalaren erasoen behatokia eratzea, jardunbide onak trukatuta; Osasun Sistema Nazionaleko profesionalei zuzendutako gomendioen gida lantzea; osasun-zerbitzuetan erasoen erregistroak bateratzera jotzea; langileentzako prestakuntza- eta informazio-neurriak sustatzea; babesa eta aholkularitza ematea erasoa jasan duten profesionalei; Osasun Sistema Nazionaleko erabiltzaileei zuzendutako neurrien garrantzia azpimarratzea… Horretaz guztiaz gain, zehapen-araubide bat ezartzea ere aipatzen zen eta aipatzen da, bai, halaber, aldian-aldian hartzen diren neurrien eraginkortasuna neurtzeko ebaluazioa egitea eta neurri horien eraginkortasuna handitzeko estrategiak zehaztea ere. Txostena, hortaz –ezagutuko duzu, noski, sailburu jauna–, nahiko txosten naroa da, hainbat gomendio eta neurri zehatzez osatua. Agerraldi hartan argi geratu zenez, kezkatuta daude Euskal Autonomia Erkidegoko osasun-profesionalak –kasu horretan, zehazki, erizaintzako langileak–; horrenbestez, sailburu jaunari galdetu nahi diogu ea Eusko Jaurlaritzako Osasun Sailak neurriak hartzeko asmorik ote duen Euskadiko osasun publikoko osasun-langileek jasaten dituzten erasoak murrizteko, eraso horien eraginak leuntzeko eta etorkizunean halako gertakariak eragozteko. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3899 |
10 | 70 | 07.03.2014 | OSASUNEKO SAILBURUAK (Darpón Sierra) | Interpelazioa, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako osasuneko profesionalei egindako agresioei buruz | Eskerrik asko, presidente anderea. Legebiltzarkideok, lehendakari jauna, egun on guztioi. Garrido andrea, oso egokia iruditzen zait interpelazio hori aurkeztu izana, aukera emango baitigu Ganbera honetan azaltzeko zer neurri ditugun Osakidetzan gure profesionalak indarkeriazko egoeretatik babesteko, tamalez, lantzean behin, indarkeriazko gertakariak jasaten baititugu gure eguneroko lanjardunean pertsonak artatzen ditugunean eta izugarri zaila baita halako egoerak errotik eragoztea. Zalantzarik gabe, guztiok ere bat egiten dugu zure eskari horretan adierazitako interes eta kezkaren gainean. Jakingo duzunez, guk ere Osakidetzako Giza Baliabideen zuzendariaren agerraldia eskatu dugu Legebiltzar honetako Osasun eta Kontsumo Batzordean, batzuetan alde bateko agerraldiek arazoaren alde bat baino ez baitute erakusten. Azken egunotan argitara eman diren datu batzuk zehaztu nahi genituzke, Osakidetzak bere langileak babesteko zer-nolako lana egiten duen nabarmentzearren. Hortaz, aurki berriro ere gai honi buruz jardungo badugu ere, eskerrak eman nahi dizkizut aukera hau emateagatik 2003tik honako gobernualdietan (hamar urte pasatxoz) egin den lana azaltzeko eta aditzera emateko orain arte egindako lan hori garatzen jarraitzea eta hobetzea dela gure asmoa, Osakidetzan lan egiten duten langileak babesteko xedez beti. Bide batez, ostera ere nabarmendu nahi nuke Osakidetzako langile guztiek –mediku, erizain, laguntzaile, zaindari, administrari eta abarrek– egunez egun betetzen duten lan garrantzitsu hori; eta, era berean, eskerrak eman nahi dizkiet herritarrei, gehien-gehienek erakutsi ohi duten errespetuagatik eta eman ohi diguten tratuagatik. Izan ere, salbuespenak ditugu gaur hizpide, osasun-sistema guztietan eta administrazioko beste eremu batzuetan ere tamalez gertatzen diren salbuespenak. Ya he manifestado en más de una ocasión que el tesoro más preciado que tenemos es el buen hacer de nuestros profesionales. Behin baino gehiagotan esan dut gure profesionalen lan ona daukagun altxorrik preziatuena dela. Osakidetzak ez luke gaur egun daukan mailarik izango, eurengatik ez balitz. Eta horregatik, euren lana goraipatzen dut ahal dudan guztietan, baita gizarteak oro har gure lanarekiko erakusten duen errespetua ere. Haietako bat naiz, eta seguru nago gizartea ez litzatekeela egongo horren harro gure osasun-sistemaz, pertsona horien guztien lan hori gabe. Gure profesionalak erabateko bokazioz aritzen dira sarri askotan arlo honetan lanean, eta, beren lanak bozkarioa ematen badie ere, gogorra ere gertatzen zaie. Egoera latzak izaten dituzte aurrez aurre: gaixotasuna, oinazea eta muga-mugako eta tentsio handiko jazoerak ere bai batzuetan, eta era guztietako pertsonak eta egoerak artatu behar dituzte egunero –hori ere bai–; hala, ez da beti samurra gertatzen horrelako egoerei aurre egitea larrialdietan, buru-osasuneko unitatean, zainketa intentsiboko unitateetan edota lehen arretan bertan. Osasun-zerbitzuan jardutea, esanahirik zabalenean, latza gerta daiteke, legebiltzarkideok. Badira beste hainbat lanbide gogor ere, ezbairik gabe, baina, Osasun Saileko eta Osakidetzako arduradun garen heinean, gure profesionalen lana babestea eta bultzatzea dagokigu, eta, batik bat, behar diren bitartekoak jartzea ez dezaten jasan behar beren betekizunei ez dagokien indarkeria-egoerarik. Ondo ohartzen gara arazoaz, eta Osakidetzaren eta Osasun Sailaren lehentasunetako bat da. Arazoa haztatzeko ere bai. Eta, profesionalen aurkako indarkeria-ekintzen kopurua balioesteko orduan, kontuan hartu behar dugu zerbitzu unibertsala garela, herritar guztiei ematen diegula arreta eta urtean ia 16 milioi kontsulta izaten ditugula, 900.000 larrialdi, miloi eta erdi egonaldi egunero ospitaleetan –barnean direla paziente psikiatrikoen borondatez kontrako ospi- taleratzeak, eta kontu egin halako egoeretan oso aztoratuta egoten direla maiz– eta abar. Alegia, jarduna bizi-bizia da, eta milaka pertsonari ematen zaie arreta egunero. Denetariko pertsonei. Horrenbestez, jarduera-mailarekin zuzenki proportzionalak dira egoera desatseginak eta tamalgarriak gertatzeko aukerak. Bestalde, harro-harro gaude gure osasun-sistemaren unibertsaltasunaz, noski, eta gure pazienteak gure gizarte pluralaren isla zuzen-zuzena dira. Horregatik, Osakidetzak, arazo hau jorratzeari ekin zion 2003tik jada, eta aitzindari bilakatu zen bere profesionalen kontrako indarkeriazko egoerak lantzen eta langileei abokatuen laguntza eskaintzen, eta bide horretatik aurrera egiten jarraitu dugu harrezkero. Para nosotros, la seguridad de nuestros profesionales constituye una prioridad. Guretzat, profesionalen segurtasuna lehentasun bat da. Urteak daramatzagu arlo honetan lanean, kezkatzen gaituen arazo bat delako. Estatuan lehenengoak izan ginen segurtasun-neurriak hartzen eta ordutik lanean gaude. Protokolo horren barruan, indarkeria-egoerak hautemateko eta zenbatzeko sistema bat jaso zen, laneko istripu edo gertakaritzat jo daitezen eta, horrekin batera, neurri zuzentzaileak har daitezen aurrerakoan halako indarkeria-gertakizunik ez jazotzeko. Gainera, protokoloak argi zehazten du zer-nolako laguntza jasotzen duten langileek eta nola bideratzen zaien Osakidetzako Azpizuzendaritza Juridikora ekintza judizialak abian jartzeko. Horrez gain, protokolo horren barruan, indarkeria-egoeretarako batzorde tekniko bat ere jasota dago, erasoak baloratzeko, Osakidetzak izandako jardunbidea aztertzeko eta erasoa jasan duten langileen ordezkari jarduteko. Protokolo horren berri zabaltzeko, informazio-eskuliburu korporatibo bat ere argitaratu da, eta zerbitzu-erakunde guztietan eta prebentzio-unitate guztietan dago eskuragarri, Osakidetzako zentro guztietan dauden prebentzioko karpeta gorrietan, hain zuzen, baita Osakidetzako intranetean ere. Gainera, laneko arrisku-prebentzioko prestakuntza-ekintza guztietan ere ematen da haren berri. Aitzindari izan genuen Osakidetza 2008an. Urte hartan, langileei egindako erasoen kontrako adierazpen bat sinatu genuen orduko Osakidetzako Zuzendaritzak eta sindikatu-erakunde guztiek. Aitzindaria izan zen orduan adierazpen hori, eta ministerioak oinarritzat hartu izan du gerora. Baina, era berean, arestian esan dizuedan moduan, beste neurri garrantzitsu batzuk ere sustatu ditugu denbora honetan. Horietako batzuk nabarmenduko ditut: izuaren kontrako botoia jarri da arrisku handikotzat jotako erakundeetako hainbat lanpostu zehatzetako ordenagailuetan; egitura-aldaketak egin dira zerbitzu kritikoetan, hau da, larrialdietan, buru-osasuneko kontsultetan, psikiatrikoetan eta abarretan; arriskuko instalazioetako altzarien kokalekua aztertu da, eta aldaketak egin; atal bakoitzean prestakuntza zehatza eman da indarkeriazko egoerei aurre egiten jakiteko; atal batzuetan –halako egoerak maizenik izan dituztenetan– batzorde bereziak eratu dira indarkeria-egoerak aztertzeko; koordinazio-protokoloak landu dira pazienteari arreta emateko zerbitzuekin eta ospitaleetako segurtasun-zaindariekin lankidetzan eta, kasu batzuetan, baita udaltzainekin eta Ertzaintzarekin ere. Osakidetzak aspalditik darama gai hau jorratzen. Bai azpizuzendaritzak bai lege-aholkularitzak bete-betean dihardute gertakizun horiei aurre egiteko lanetan, eta zuzen-zuzenean ematen diete informazioa, aholkularitza, laguntza eta babes juridikoa hala eskatzen duten langileei. Baina langileak berak egin behar du salaketa, ezinbestean. Joan den urtean, hogeita zortzi langileri eman zaie aholkularitza eta babes juridikoa; horietatik hamalauk ez dute salaketarik jarri, eta beste hamalau judizializatu egin dira: zazpitan kondena-epaia egon da; beste lautan, prozesuan aurrera egin ahala, salaketa bertan behera uztea erabaki dute langileek, eta beste hiru burutu gabe daude. Puntu horretan, hauxe ere azpimarratu nahi nuke zehaztapen modura: Osakidetzak indarkeria-ekintzei buruz kaleratutako erregistroko datuen arabera –eta datu horietan oinarritu zen erizaintza-sindikatua–, azken urteetan ez dira areagotu halako ekintzak; hala, 403 ekintza erregistratu ziren 2013an, nabarmen murriztuta 2012ko datuak, 472 ekintza erregistratu baitziren orduan, eta pareparetsu 2011n ere. Bestalde, gertaera larriak ere argiro murriztu dira, 106 izan baitira eta aurreko bost urteetan, berriz, urtero gainditu baitzen 120ko zifra. Kontuan izan ezazue, halaber, nolako kezka eragiten dien arazo honek bai Osakidetzari, bai bere langileei eta lege-ordezkariei eta nolako lana egin den arlo horretan. Datuei buruzko zehaztapen horiek eginda, eskerrak eman nahi dizkiot Legebiltzar honi oro har, egoera honen gainean adierazi duen kezkarengatik, bai, halaber, herritarren gehiengoari, bere begiruneagatik, eta Osakidetzari, 2003tik bere langileak babesteko egiten ari den lanarengatik. Bestalde, ekimen handiz parte hartu dugu Ministerioak aurten aurkeztu duen protokoloan. Eta pozarren hartuko dugu Legebiltzarrak eta legebiltzarkideek norabide horretan aurkeztutako edozein ekimen. Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/5e8cb050-35f0-4db3-9d9a-3130c4ec9e95 | parl_eu_3900 |
Subsets and Splits
No community queries yet
The top public SQL queries from the community will appear here once available.